
Näkymä 
Öljymäeltä 
Jerusalemiin 


Lähes nelituhatvuotisen historiansa aikana Jerusalem on lukemattomia kertoja valloitettu, 
tuhottu ja rakennettu uudelleen. 

Ensi kerran kaupunki esiintyy 1800-luvulla eKr. egyptiläisessä nuolenpääkirjoituksessa nimellä 
Urusalim. 

Noin vuonna 1950 eKr. Aabraham kohtaa Kanaanin maassa vanhurskaan kuningas Melkisede- 
kin, Saalemin kuninkaan. Myöhemmin Aabraham on valmis uhraamaan ainoan poikansa Iisakin 
Moorian vuorella samassa kaupungissa. Tisakin henki kuitenkin säästyy. Tätä seutua sanotaan 
”Maailman peruskiveksi”. 

Daavid valloittaa vuoden 1000 vaiheilla eKr. jebusilaisten kaupungin Jerusalemin omaksi hallin- 
toalueekseen. Tämä on etevä poliittinen veto valtakunnan yhtenäisyyden kannalta. Jebusilaiselta 
Araunalta hän ostaa Aabrahamin uhripaikan. Kuitenkaan kuninkaan ei suoda rakentaa sinne 
temppeliä; hänen kätensä ovat viattoman veren tahrimat. 

Daavidin poika Salomo rakentaa vuoden 960 vaiheilla eKr. ensimmäisen Jerusalemin temppelin. 
Se on mahtava rakennus kuparista, kullasta ja arvokkaasta setripuusta, ja siitä tulee Israelin 
kahdentoista sukukunnan uskonnollinen, poliittinen ja kulttuurillinen keskus. 

Salomon kuoleman jälkeen vuonna 932 eKr. Israelin valtakunta jakautuu surullisella tavalla 
kahdeksi kuningaskunnaksi: Israeliksi pohjoisessa ja Juudaksi etelässä, pääkaupunkina Jerusa- 
lem. Vuonna 722 eKr. Assyrian suurvalta laajenee kohti etelää ja valloittaa pohjoisen valtion. 
Israelin kymmenen sukukuntaa joutuu pakkosiirtolaisuuteen ja katoaa kokonaan. Juudan kunin- 
gaskunta kuitenkin säästyy. Assyrialainen Sanherib tosin piirittää Jerusalemia vuonna 700 eKir., 
mutta joutuu peräytymään sotilaallista voittoa saavuttamatta. Kulkutauti — todennäköisesti rutto 
— harventaa hänen joukkojaan yhdessä yössä. 

Kuningas Hiskia rakentaa näihin aikoihin länteen uuden puolustusmuurin. Hänen rakentajansa 
kaivavat maan alle 533 m pitkän vesitunnelin ja johtavat arvokkaan nesteen Giihonin lähteestä 
kaupungissa sijaitsevaan Siiloan lammikkoon. Assyrialaisten ei koskaan onnistu valloittaa Jeru- 
salemia. 

Vuonna 586 eKr. Jerusalemin valloittaa Nebukadnessar, Baabelin kuningas. Temppeli, rukous- 
paikka ja juutalaisten poliittisen ja henkisen riippumattomuuden symboli, muuttuu raunioiksi. 
Kansa viedään nöyryyttävään pakkosiirtolaisuuteen. Neljäkymmentä vuotta myöhemmin Baabe- 
lin valtakunta joutuu persialaisten käsiin. Uusi hallitsija, Kyyros Suuri, sallii juutalaisten palata 
kotiseudulleen. Esran ja Nehemian johdolla temppeli rakennetaan jälleen. Jerusalemin muurit 
vahvistetaan uudelleen. 

Vuonna 332 eKr. kaupunki antautuu taisteluitta Aleksanteri Suurelle. Uusi maailman hallitsija 
kunnioittaa Jerusalemin pyhyyttä. Hänen kuolemansa jälkeen egyptiläiset ptolemaiokset ottavat 
vallan. Heitä seuraavat hellenistisen Syyrian verenhimoiset seleukidit. Ahdasmielinen kuningas 
Epifanes kieltää tooran tutkimisen ja temppelikultin. Hän tekee Jerusalemista maallisen kaupun- 
gin vuonna 167 eKr. ja tällöin juutalaiset nousevat Juudas Makkabilaisen johdolla kapinaan. He 
puhdistavat temppelin pakanallisista menoista. Hasmonealaiset, jotka seuraavat Juudasta ja 
hänen perhettään vuonna 141 eKr., laajentavat ja vahvistavat Jerusalemia. He yhdistävät 
kuninkuuden ja pappeuden. Unelma itsenäisestä maasta toteutuu vielä kerran. Valtakunta 
ulottuu yhtä laajalle kuin Salomon aikana. 

Mutta pian kohoaa Välimeren alueen taivaanrantaan uusi mahti, roomalaiset. He valloittavat 
Kreikan. Vuonna 63 eKr. Pompeius marssii Jerusalemiin. Hän repii kaupungin muurit ja kaikki 
linnoitukset alas. Näin päättyy maan poliittinen riippumattomuus, joskin hasmonealaiset hallitse- 
vat Rooman alaisina vielä 26 vuotta. 

Vuonna 37 eKr. tulee idumealaisesta Herodeksesta Juudean kuningas Rooman armosta. Vaikka 

hänen alamaisensa vihaavat häntä julmuuden ja Roomalle alistumisen takia, hän on antiikin 
maailman suurin rakentaja. Hän laajentaa temppeliä taiteellisesti ja liittää sen yhteyteen 
kuninkaallisen basilikan. Temppelin koilliskulmaukseen hän rakennuttaa linnoituksen ja antaa 
sille ystävänsä ja hyväntekijänsä Markus Antoniuksen mukaan nimen Antonian linnoitus. Hän 
koristaa kaupunkia kuninkaallisella palatsilla, teatterilla, hippodromilla sekä roomalaisella vesi- 
johdolla. 

Herodeksen 38. hallitusvuotena syntyy Jeesus Kristus. Herodeksen kuoleman jälkeen v. 4 jKr. 
roomalaiset tekevät Juudeasta Rooman provinssin, jota hallitsee prokuraattori. Neljäs proku- 
raattori, Pontius Pilatus, antaa ristiinnaulita Jeesus nasaretilaisen. Julmuuksien tähden Pilatus 
syrjäytetään. Juudean ja Samarian tetrarkiksi tulee Herodes Agrippa, Herodes Suuren pojan- 
poika. Hänen kuolemansa jälkeen roomalaiset ottavat jälleen ohjat käsiinsä. Heidän tavaton 
sortonsa johtaa viimein vuonna 66 ensimmäiseen suureen juutalaiskapinaan. Neljä vuotta 
myöhemmin kansannousu tukahdutetaan verisesti. Titus valloittaa Jerusalemin ja tuhoaa temp- 
pelin lopullisesti. Toinen roomanvastainen kapina puhkeaa vuonna 132 Bar Kohban johdolla. 
Kolmen vuoden kuluttua vallankumouksen tuli tukahtuu jälleen vallanpitäjien saappaiden alle. 
Keisari Hadrianus nostattaa tuhotun Jerusalemin tuhkasta roomalaistyyppisen kaupungin ja 
antaa sille nimen Aelia Capitolina. 

Keisari pystyttää temppelialueelle Jupiterin patsaan. Kristuksen haudan yläpuolelle hän raken- 
nuttaa Venuksen pyhäkön. Juutalaisia hän kieltää kuolemanrangaistuksen uhalla tulemasta 
Jerusalemiin. 

Keisari Konstantinus tekee Jerusalemista vuonna 328 kristillisen kaupungin. Hallitsija ja hänen 
äitinsä Helena kartoittavat pyhät paikat ja rakennuttavat niihin kirkkoja: Pyhän haudan kirkko, 
”Opetusten luola”, ”Kirkkojen äiti” Siionin vuorella. Temppelivuori jää edelleen autioksi. 
Tähän aikaan diasporajuutalaisten keskuudessa herää ajatus ”hengellisestä Jerusalemista”. 
Koska he eivät itse pääse pyhään kaupunkiin, he uneksivat eri puolilla maailmaa paluusta 
Siioniin. Kolmesti päivässä he kääntyvät rukouksessa Jerusalemia kohti. Pääsiäisjuhlassa toivote- 
taan: ”Ensi vuonna Jerusalemissa.” 

Vuonna 614 persialaiset valloittavat Jerusalemin, surmaavat sen asukkaat ja polttavat kaikki sen 
kirkot. 

Jerusalemin vanhakaupunki 


1 Damaskon portti 

2 Pyhän haudan kirkko 

3 Ecce homo -kaari 

4 Antonian linnoitus 

5 Pyhän Annan kirkko 

6 Kalliomoskeija 

7 EI Aksa -moskeija 

8 Länsimuuri (Itkumuuri) 

9 Pyhän Jaakobin katedraali 
10 Daavidin torni 

Bysantin kristitty sotapäällikkö Herakleios karkottaa tunkeilijat maasta vuonna 630. Mutta jo 
kahdeksan vuotta myöhemmin Jerusalemin kohtalo kääntyy jälleen. Muslimikalifi Omar valloit- 
taa kaupungin. Vastoin odotuksia hän suhtautuu suvaitsevaisesti juutalaisiin ja kristittyihin. Uusi 
hallitsija tekee Jerusalemista Mekan ja Medinan ohella islamin kolmannen pyhän kaupungin. 
Hän raivaa temppelialueen rauniot. Hänen poikansa Abdel-Malik rakennuttaa vuonna 691 
Kalliomoskeijan Moorian vuorelle, jolta muslimien perimätiedon mukaan Muhammed nousi 

Jerusalemin kartta ja tärkeimmät kohteet: 

Hadassa-sairaala 
Heprealainen yliopisto 
Simon Vanhurskaan hauta 
Rockefellerin museo 
Venäläinen katedraali 
Marian hauta 
Getsemane 

Knesset 

Kirjan pyhäkkö 
Israelin museo 
Absalomin hauta 
Pyhän Jaakobin luola 


Jabotinsky 


David Marcus 

13 Dominus Flevit 
(Herra itki) -kappeli 

14 Sakariaan hauta 

15 Dormitio (Marian kuoloon 
nukkumisen kirkko) 

16 Daavidin hauta 

17 Siiloan lammikko 

18 Siionin vuori 

19 Islamilaisen taiteen museo 


I — Kristittyjen kortteli 
II Muslimikortteli 
II Armenialaiskortteli 
IV Juutalaiskortteli 

Damaskon portti 

Pyhän Annan kirkko 
Antonian linnoitus 

Via Dolorosa 

Pyhän haudan kirkko 
Patriarkkojen kylpylä 
Kultainen portti 
Kalliomoskeija 

EI Aksa -moskeija 
Länsimuuri (Itkumuuri) 
Pyhän Jaakobin katedraali 
Daavidin torni 


13 


ratsunsa Burakin selässä taivaaseen. Saman hallitsijasuvun jäsen EI-Walid rakennuttaa vuonna 
701 EI Aksa -moskeijan. Temppelialue saa nimen Haram esch-Scharif, jalo pyhäkkö. 

Vuonna 969 Jerusalem joutuu egyptiläisten fatimidien valtaan. Heidän kalifinsa el-Hakim 
”Hullu” käskee hävittää kaikki kirkot. 

Turkkilaiset seldzukit ottavat Jerusalemin haltuunsa. Heidän hyökkäyksensä kristittyjä pyhiin- 
vaeltajia vastaan tuovat ristiretkeläiset mukaan kuvaan. 

Heinäkuun 15. päivänä 1099 ristiretkeläiset valloittavat Gottfried Bouillonilaisen johdolla Jeru- 
salemin ja julistavat kaupungin maailman keskipisteeksi. Gottfried Bouillonilaisesta tulee Jeru- 
salemin kuningas. Ristiretkeläiset pystyttävät pyhän haudan yläpuolelle uudelleen basilikan, 
rakentavat lukuisia kirkkoja, pyhiinvaeltajien asumuksia ja luostareita ja yhdistävät ne kaikki 
tavalla tai toisella Jeesuksen ja hänen opetuslastensa elämään. 

Pyhän haudan kirkko, Daavidin torni ja Kalliokirkko kaupungin tunnusmerkkeinä Jerusalemin kuningas 
Balduin I:n rahassa. 


Vuonna 1187 egyptiläinen sulttaani Saladin ajaa ristiretkeläiset ulos kaupungista. 

Vuonna 1229 keisari Fredrik II:sta tulee viidennellä ristiretkellä Jerusalemin kuningas, ja hän 
solmii egyptiläisen sulttaanin kanssa kymmenvuotisen aselevon. 

Vuonna 1250 Egyptin ja samalla Jerusaleminkin ottavat valtaansa mamelukit, turkkilaisperäiset 
sotilaat. He koristavat kaupunkia loistavilla rakennuksilla ja rakentavat myös kaivoja ja koraani- 
kouluja. 

Vuonna 1517 turkkilaiset tunkeutuvat Palestiinaan. Jerusalemista tulee osa osmanien valtakun- 
taa. Soliman Suuri rakennuttaa vuonna 1538 vanhankaupungin nykyiset muurit. Vuonna 1856 
muslimit julistavat suvaitsevaisuusediktin, joka koskee kaikkia uskontoja heidän valtakunnas- 
saan. Englantilainen filantrooppi Sir Moses Montefiore lahjoittaa vuonna 1860 tarvikkeet ensim- 
mäisen juutalaiskorttelin rakentamiseen kaupungin muurien ulkopuolelle. Toinen kortteli, Mea 
Shearim, liittyy siihen vuonna 1875. 

Myös kristityt alkavat hengittää tämän uuden ilmapiirin vallitessa. Anglikaaninen piispanistuin 
perustetaan. Latinalainen patriarkaatti uudistetaan ensi kertaa ristiretkiajan jälkeen. Kirkkoja, 
kouluja ja luostareita perustetaan. 

1800-luvun päättyessä alkaa osmanien valta rakoilla. Jerusalemin väestön painopiste muuttuu, 
kun juutalaisia muuttaa Euroopasta ja Jemenistä. Monet maahanmuuttajat asettuvat kaupungin 
länsiosaan asumaan. 

Marraskuussa 1917 Balfourin julistus lupaa juutalaisille brittien tuen ”juutalaisten kansallisko- 
din” perustamiselle Palestiinassa; ei-juutalaisten asukkaiden oikeudet on turvattava. Kuukautta 
myöhemmin kenraali Allenby marssii Jerusalemiin ja päättää ottomaanien 400-vuotisen vallan. 
Vuonna 1920 Kansainliitto antaa Palestiinan Ison-Britannian mandaatiksi. Brittihallinnon aikana 
Jerusalem kehittyy nopeasti. Sinne rakennetaan nykyaikaisia esikaupunkeja kuten Talbiah ja 
Rehavia, German Colony ja Romena. 

Vuonna 1947 juutalaiset hyväksyvät ja arabit hylkäävät YK:n iiyksen Palestiinan jakamisesta. 
Vuoden 1948 sodan syttyminen johtaa juutalaisten ja arabien eroon. Juutalaiset pakenevat 
Jerusalemin länsiosaan. Vanhakaupunki pyhine paikkoineen liitetään vuotta myöhemmin Jorda- 
nian has$emiittiseen kuningaskuntaan. 

Seitsemän päivän sodassa vuonna 1967 juutalaiset valloittavat vanhankaupungin. Jerusalemin 
jako päättyy. Temppelivuoren Länsimuurista tulee Israelin valtion ja kaikkien juutalaisten 
uskonnollinen keskus. Osittain tuhoutunut juutalaisten kortteli restauroidaan. Kaupunki alkaa 
laajentua nopeasti. Sen ympärille nousee uusia asuma-alueita: Gilo, Ramot, French Hill, Neve 
Yaacov suurine puistoalueineen ja leveine bulevardeineen. 

Jerusalemista on kehittynyt sykkivä nykyaikainen pääkaupunki. Sen asukkaitten elämäntyyli on 
täynnä vastakohtaisuuksia: vanhakaupunki ja uusikaupunki, itämaisuus ja länsimaisuus. Kau- 
pungin historia, 4000 vuotta maailmanhistoriaa, näkyy kaikkialla. Se antaa leimansa vielä 
nykyiseenkin Jerusalemiin, pyhään kaupunkiin, kolmen maailmanuskonnon keskukseen, maail- 
man sydämeen. 


MAAILMAN KESKIPISTE 
— niin Jerusalemia nimitettiin ristiretkien ajasta lähtien. Ebstorfin luostarin kartassa keskuksena on Jerusalem, 
Kristuksen ylösnousemuksen kaupunki, ja maailman Herrana Kristus itse, joka myös kantaa ja ylläpitää maailmaa. 


Ebstorfin maailmankartta 1200-luvun keskivaiheilta 

Juutalaisten kapina Roomaa 
vastaan päättyi siihen, että 
Titus valloitti Jerusalemin 
vuonna 70, temppeli 
hävitettiin ja Israelin kansa 
hajotettiin. Rooman sotilaat 
kuljettavat voittosaatossaan 
temppelin seitsenhaaraista 
lampunjalkaa. 


Tituksen riemukaaren reliefi 
Roomassa 

kappelissa 


Alla: Mabada-mosaiikkikartta 
noin vuodelta 560 esittää ”Pyhää 
Jerusalemin kaupunkia” 
katuineen ja kirkkoineen. 
Damaskos, Kansallismuseo 


Seuraavat sivut: Panoraamakuva 
Jerusalemista idästä päin. 
Keskellä Kalliomoskeija, 
vasemmalla EI Aksa -mosk 

Ristiretkeläiset valloittivat Jerusalemin vuonna 1099. Juudean vuoriston kaupungista tuli näin tuhannen vuoden 
jälkeen uudelleen maan pääkaupunki ja kristillisen kuninkaan valtaistuinpaikka. 


Ristiretkeläiset valloittavat Jerusalemin. Miniatyyri (1300-luvulta ) eräästä pyhän maan kuvauksesta. 
Padova, Biblioteca del Seminario 

Vuonna 1250 Jerusalem joutui vuosisatojen ajaksi islamilaisten hallitsijoitten käsiin. He ryhtyivät rakentamaan 
kaupunkia vilkkaasti: uskonnollisia akatemioita, kaivoja, markkinapaikkoja ja moskeijoja. 


Islamilainen soittokunta, miniatyyri arabialaisesta käsikirjoituksesta, Kansalliskirjasto, Pariisi 


1500-luvulla Jerusalem antautui taisteluitta osmanien käsiin. 
Soliman Suuri, aikansa kyvykkäin sotapäällikkö, antoi 
Vanhankaupungin muureille niiden nykyisen muodon. 


Damaskoksen portti, turkkilaisen kaupunkirakentamisen 
ainutlaatuinen muistomerkki 


JERUSALEM, 
JUUTALAISTEN 
PYHÄ KAUPUNKI 


Tarkastelemme kahdestatoista näkökulmasta Jerusalemin kaupungin pyhyyttä juutalaisille. Juu- 
talaisissa kirjoituksissa aina Raamatusta nykyajan lauluihin on runsain määrin viittauksia tähän 
Juudean vuorten kaupunkiin. Profeettojen julistuksessa, psalmistojen säkeissä, historioitsijoitten 
kertomuksissa ja rukousteksteissä avautuu monisäikeinen juutalainen ajattelutapa, joka kietou- 
tuu Jerusalemin ympärille; niissä kohtaamme kaipauksen taivaalliseen Jerusalemiin, tulevaan 
kaupunkiin, kaikkien uskontojen edustajien toivoon. 


Maailmankaikkeuden suurkaupunki 


Jerusalem on juutalaisen sydämen keskuksessa; sinne keskittyvät hänen ilonsa ja surunsa, se on 
maailmankaikkeuden keskipiste. Moorian vuori temppelialueella on vanhan perimätiedon 
mukaan se lakikivi, jonka varaan Jumala perusti maailman ja erotti luomakunnan maanalaisesta 
kaaoksesta. 

Jerusalemia pidetään myös Korkeimman asuinsijana: ”Pyhille vuorille perustamaansa kaupun- 
kia, Siionin portteja, Herra rakastaa enemmän kuin Jaakobin kaikkia muita asuinsijoja” (Ps. 
8711, 2). 

Kaupungin nimi Jerusalem esiintyy heprealaisessa Raamatussa 750 kertaa. Siion esiintyy 180 
kertaa. Nimillä Pyhä kaupunki, Moorian vuori, Daavidin kaupunki, Temppelivuori ja Saalem 
Jerusalem mainitaan yli 2000 kertaa. 

Kuten nimikin kertoo, kaupunki rakennettiin alun perin Jumalan kunniaksi Saalemiin. Raamattu 
yhdistää jo varhaisessa vaiheessa Saalemin ja Siionin: ”Saalemissa on hänen majansa ja hänen 
asumuksensa Siionissa” (Ps. 76:3). Alkuperäiseen heprealaiseen sanaan Siion kätkeytyviä merki- 
tyksiä ovat kuiva maa, kalliolinna, ja johdettuja merkityksiä linna, linnoitus. 

Legendoja, kertomuksia, sananlaskuja ja moraalisia ohjeita sisältävän haggada-kokoelman 
mukaan Jerusalemin historia on alkanut luomisen päivänä: ”Maailman alussa Kaikkivaltias loi 
pyhäkön Jerusalemiin ja sanoi: Tehkööt minun lapseni minun tahtoni, niin ettei minun huonet- 
tani koskaan tuhota” (Midr. Ps. 76:3). 

Ihmiskunnan kantaisä on perimätiedon mukaan luotu temppelivuorella, ”pyhällä ja puhtaalla 
paikalla”. 

Elieser ben Jakobin mukaan Aadam toi uhrin Suurelle alttarille. MidraS-kirjallisuudessa, jossa 
Raamattu on tulkittu uudelleen, sanotaan: ”Niin kuin napa on ihmisen keskuksessa, niin on 
Israelin maa maailman keskuksessa, Jerusalem maan keskuksessa, temppeli Jerusalemin sydä- 
messä, Liitonarkki Kaikkeinpyhimmässä, ja Kaikkeinpyhimmän edessä on 'even shetiyyah', 
peruskivi, josta maailma on saanut alkunsa (Tanh. R. Lev. 78). 

Jerusalemin hävitys merkitsee juutalaisille anarkiaa ja uuden kaaoksen alkua. Yhteiskunta joutui 
täysin hajalle vihollisten valloitettua Jerusalemin. Kaupungin tuho merkitsi maailman palautu- 
mista alkupisteeseensä. Kabbalan, keskiaikaisen salaopin, mukaan kaikki hyvä tulee maailmaan 
Jerusalemin kautta, kaikki elämä saa ravintonsa sieltä. Kaikki ihmisen rukoukset nousevat 
Jerusalemista, taivaan portista, Jumalan kasvojen eteen. Ihmiskunta on ruumis ja Siion sen 
sydän. Jos sydän on sairas, koko ruumis kärsii; jos Siion on terve, koko maailma voi hyvin. 
”Siion on pelastushistorian suuri näköalapaikka”, sanoo juutalainen kirjailija ja nobelisti Sh. J. 
Agnon. ”Sydämeen koskee, kun on lähdettävä Jerusalemista. On kuin joutuisi Gehennaan, 
helvettiin.” 

Daavidin kaupunki 


Jerusalemin ainutlaatuisuus suuren kuninkaan kaupunkina ja rukouksen paikkana on peräisin 
Daavidin ajalta: ”Ja kuningas meni miehinensä Jerusalemiin jebusilaisia vastaan, jotka asuivat 
siinä maassa. He sanoivat Daavidille näin: Tänne sinä et tule, vaan sokeat ja ontuvat karkottavat 
sinut sanomalla: Ei tule Daavid tänne. Mutta Daavid valloitti Siionin vuorilinnan, se on 
Daavidin kaupungin” (2. Sam. 5:6, 7). Daavid myös tuo liitonarkin, israelilaisten turvan, 
Jerusalemiin ja asettaa sen Siionin vuorelle. Pyhä arkki, näkymättömän Jumalan läsnäolon 
vertauskuva, on Jumalan kaupungin pyhä keskus ja Jerusalem itse koko kansan uskonnonharjoi- 
tuksen kulmakivi. Jumala puhuu profeetta Naatanin kautta Daavidille: ”Sinun sukusi ja kunin- 
kuutesi pysyvät sinun edessäsi iäti, ja sinun valtaistuimesi on oleva iäti vahva” (2. Sam. 7:16). 
Kaupunki, joka on Daavidin kautta saanut arvoasemansa ja vertauskuvallisen arvonsa, on tästä 
lähtien hyvinvoinnin ja menestyksen johtotähti, kansallisen ja uskonnollisen uudestisyntymisen 
perusta vielä sittenkin, kun Jerusalem on lakannut olemasta Daavidin valtakunnan keskus. 
Jerusalem ja Siion merkitsevät juutalaisille heidän olemassaolonsa historiallista pohjaa. Käsit- 
teinä ne ovat paljon laajempia kuin maantieteellisinä paikkoina. Maantiede muuttuu tässä 
kaupungissa historiaksi, eksistenssiksi. 


Jumalan läsnäolon kaupunki 


Kun kuningas Salomo rakennuttaa Jumalan kehotuksesta temppelin, Jerusalemin pyhyys saa 
uutta hohtoa. Kuninkaan viisaus ilmaisee tämän seikan: ” .. . ja että silmäsi ovat yöt ja päivät 
avoinna tätä temppeliä kohti, tätä paikkaa kohti, josta sinä olet sanonut: Minun nimeni on asuva 
siellä?, niin että kuulet rukouksen, jonka palvelijasi tähän paikkaan päin kääntyneenä rukoilee. 
Kuule palvelijasi ja kansasi Israelin rukous, jonka he rukoilevat tähän paikkaan päin käänty- 
neinä” (1. Kun. 8:29, 30). 

Tästä saakka temppelivuori on ollut rukouksen huone, Herran iankaikkinen istuin. Ja Jumalan 
valitsema kaupunki on lähtemättömästi sidottu yhteen tämän ”huoneen' kanssa. Jerusalem saa 
Herralta kaksinkertaisen iankaikkisen jatkuvuuden lupauksen: Daavidin hallitsijasuvun ja Her- 
ran asuinpaikan. Tämä tekee koko kaupungista pyhän: ”. . . valitsi Juudan sukukunnan, Siionin 
vuoren, jota hän rakastaa. Ja hän rakensi pyhäkkönsä korkeuksien tasalle, rakensi sen kuin 
maan, jonka hän on perustanut ikiajoiksi” (Ps. 78:68, 69). A 

Raamattu kuvailee Jerusalemin loistoa mahtavin kuvin: ”Suuri on Herra ja korkeasti ylistettävä 
meidän Jumalamme kaupungissa, pyhällä vuorellansa. Kauniina kohoaa, kaiken maan ilona, 
pohjan puolella Siionin vuori, suuren kuninkaan kaupunki” (Ps. 48:2, 3). 

Psalmista ei väsynyt ylistämään tämän paikan pyhyyttä: ”Mutta minä saan sinun suuresta 
armostasi tulla sinun huoneeseesi, saan kumartaa sinun pyhään temppeliisi päin sinun pelvossasi” 
(Ps. 5:8). ”Yhtä minä rukoilen Herralta, sitä minä pyydän: että saisin asua Herran huoneessa 
kaiken elinaikani, katsella Herran suloisuutta ja tutkistella hänen temppelissänsä” (Ps. 27:4). 
”Kuinka ihanat ovat sinun asuinsijasi, Herra Sebaot! Minun sieluni ikävöitsee ja halajaa Herran 
esikartanoihin, minun sydämeni ja ruumiini pyrkii riemuiten elävää Jumalaa kohti. . . Autuaat 
ne, jotka sinun huoneessasi asuvat! He kiittävät sinua alati . . . Sillä yksi päivä sinun esikarta- 
noissasi on parempi kuin tuhat muualla” (Ps. 84:2—11). 

lankaikkinen Jumala kohtaa temppelissä ihmisen, katoavan ja syntisen luomuksen. Siionissa 
Jumala on läsnä ajassa ja paikassa. Tämä läsnäolo tuo kansalle pyhityksen, pysyvyyden ja turvan. 
Jerusalem on Immanuelin kaupunki, ”Jumala meidän kanssamme”. Siellä kohtaavat toisensa 
taivas ja maa. Siellä avautuu yhteyden kanava iankaikkiseen: ”Minun asumukseni on oleva 
heidän yllänsä, ja minä olen heidän Jumalansa, ja he ovat minun kansani. Ja pakanakansat 
tulevat tietämään, että minä olen Herra, joka pyhitän Israelin, kun minun pyhäkköni on heidän 
keskellänsä iankaikkisesti” (Hes. 37:27, 28). 

Siionia ylistetään ”kaiken maan iloksi” ja ”täydelliseksi kauneudeksi”. Korkeassa Veisussa mies 
vertaa rakastettuaan Jerusalemin ihanuuteen. Haggada kehuu Jerusalemia kaikilla tavoiteltavilla 
asioilla: Ihminen, joka ei ole nähnyt Jerusalemia, ei ole ikänään nähnyt ihanaa kaupunkia” 
(Suk. 51b). Jopa erikoisten hedelmien ja kuumien lähteitten puuttuminen antaa aiheen ylistyk- 
seen. Rabbi Isaak sanoo: ”Miksei Jerusalemista löydy Ginnosarin hedelmiä? Siksi, etteivät 
Juhlille tulevat pyhiinvaeltajat voisi sanoa: Vaikka olisimme lähteneet pyhiinvaellukselle vain 
syödäksemme Ginnosarin hedelmiä Jerusalemissa, niin matka olisi kannattanut. Silloin pyhiinva- 
elluksen syy olisi ollut aivan toinen.” Kaupungin laajuudesta ja väkimäärästä esitetään liioiteltuja 
tietoja vain sen loiston korostamiseksi. Rabbi R. Hosaiahin mukaan kaupungissa oli 200-luvulla 
480 synagogaa. Jokaiseen kuului Raamatun ja MidraSin opiskeluun keskittyvä koulu. 
Jerusalemille on annettu 70 nimeä. Kaikki ne ilmaisevat ihastusta ja arvostusta. Siellä uskottiin 
jopa elettävän paratiisimaisessa olotilassa: ”Jerusalemin kymmenen ihmeen joukossa on sekin 
tosiasia, ettei kukaan kaupungissa sairastu, ettei tuli siellä sammu eikä yksikään talo sorru” 
(ARN 35, 103). 
Jerusalemin asukkaat ovat tunnettuja ennen muuta viisaudestaan. Rabbi Yose sanoo: ”Minne 
vain jerusalemilainen tulee, hänet ohjataan istumaan mukavaan tuoliin, jotta hänen viisauttaan 
päästään kuulemaan.” 

Midra$ kertoo tarinoita Ateenan asukkaista, jotka saapuivat Jerusalemiin ja hämmästelivät sen 
asukkaitten viisautta (Lam.R., 1,1). Jerusalemin kansa on jaloa sukua. Muut kaupungit pitävät 
itseään onnellisina, jos sukuun tulee joku jerusalemilainen: ”Muukalainen, joka nai Jerusalemin 
tyttären, on painonsa arvoinen kullassa” (Lam.R., 1—2). 

Jerusalemin tyttäret erottuvat muista verrattoman kauneutensa ansiosta. Heidän hyviä tapojaan 
ja terävää älyään ihastellaan. 

Messiaan kaupunki 


Daavidin ja temppelin kaupunkina Jerusalem ei samastu pelkästään Jumalan ja hänen kansansa 
väliseen liittoon, vaan myös Daavidin siemenestä tulevan Messiaan odotukseen: ”Niinä päivinä 
ja siihen aikaan minä kasvatan Daavidille vanhurskauden vesan, ja hän on tekevä oikeuden ja 
vanhurskauden maassa” (Jer. 33:15). Rauhanruhtinaana hän vaikuttaa niin sydämen kuin 
historiankin muuttumisen: ”Sillä lapsi on meille syntynyt, poika on meille annettu, jonka 
hartioilla on herraus, ja hänen nimensä on: Ihmeellinen neuvonantaja, Väkevä Jumala, Iankaik- 
kinen isä, Rauhanruhtinas. Herraus on oleva suuri ja rauha loppumaton Daavidin valtaistuimella 
ja hänen valtakunnallansa; se perustetaan ja vahvistetaan tuomiolla ja vanhurskaudella nyt ja 
iankaikkisesti” (Jes. 9:5, 6). 

Messiaan hahmo Raamatussa käsittää juutalaisen käsityksen mukaan näkyvän, ulkoisen valta- 
kunnan tuojana kaksi puolta: kansallis-poliittisen ja hengellis-uskonnollisen. Messiaskuninkaana 
hän vapauttaa kansan vieraasta vallasta. Samalla hän vapahtaa kansansa synneistä ja johdattaa 
sen Jumalan lain tielle. Uusi, Jumalan rakentama temppeli kohoaa Jerusalemiin, niin kuin 
profeetta Hesekielin utopistinen näky kertoo (Hes. 40). 

Jumalan lupausten mukaan Jeesus Siirak odottaa Jerusalemin messiaanista tulevaisuutta: 
”Armahda pyhäkkösi kaupunkia, Jerusalemia, leposijasi kaupunkia. Täytä Siion lupauksiesi 
ylistyksellä, ja täytä kansasi kirkkaudellasi . . . ja tulkoot tuntemaan kaikki maan asuvaiset, että 
sinä olet Herra, iankaikkinen Jumala” (Siir. 36:18—22). 

Juutalaisissa apokryfikirjoituksissa on runsain määrin messiasennustuksia. Sibyllan oraakkelien 
mukaan Jumala lähettää kuninkaan, joka lopettaa maan päältä kaikki sodat. Hänen tullessaan 
kokoontuvat pakanat viimeisen kerran hyökkäykseen Jumalan temppeliä ja pyhää maata vas- 
taan. He uhraavat epäjumalilleen Jerusalemin ympäristössä. Mutta Jumala puhuu heille mahta- 
valla äänellä. Maa vapisee, vuoret ja kukkulat sortuvat. 

Salomon psalmeissa messiaanisen kuninkaan ilmestyminen piirtyy selkeästi näkyviin. Hän 
kokoaa pyhän kansan; hän ei salli sen keskuudessa vääryyttä. Hän on puhdas synnistä. Jumala 
vahvistaa hänet Hengellään. Hän johdattaa kaikkia pyhyydessä, eikä kukaan jää ylpeyden 
valtaan. Vieraat kansat saapuvat Jerusalemiin palvelemaan häntä. He tuovat lahjojaan ja etsivät 
Herran kirkkautta. Myös Esran kirjan messiasodotuksen mukaan eskatologista aikaa edeltää 
kauhean hädän ja ahdingon kausi. Vasta silloin ilmestyy Messias, Jumalan Poika. Kun kansat 
kuulevat hänen äänensä, ne kokoontuvat hyökkäämään Voideltua vastaan. Mutta hän seisoo 
Siionin vuorella ja osoittaa heidän jumalattomuutensa. Sitten hän tuhoaa heidät ilman taistelua 
ja aseita. Salattu kaupunki, taivaallinen Jerusalem, ilmestyy. 

Messias on oikeuden ja pyhyyden mies: ”Hän on vanhurskaitten sauva, johon he voivat tukeutua 
jotteivät kompastuisi. Hän on oleva kansojen valo ja kaikkien niiden toivo, jotka kantavat tuskaa 
sydämessään. Kaikki, jotka maassa asuvat, lankeavat hänen eteensä rukoilemaan häntä. He 
kiittävät ja ylistävät henkien Herraa ja laulavat hänen kiitostaan. Sen tähden Jumala valitsi ja 
varjeli hänet ennen maailman luomista” (1. Heen. 48:4—6). 

Messiaan päivinä viisaus täyttää maan niin kuin vedet peittävät meret. Jumalan läsnäolo ei enää 
ole kätkössä. Levottomuudet katoavat kuin varjot, ja ihmisten kasvoilta kuvastuu ilo. Koko maa 
riemuitsee. 

Vanhan maailman on kadottava, jotta uusi voisi tulla sen sijaan: ”Nuortenkin aika on jo ohi, sillä 
luomakunnan voimat ovat ehtyneet. Ruukku on tullut lähelle säiliötä, laiva satamaa, matkalaiset 
kaupunkia” (Syyr. Baar. 85:10). Heenokin kirjassa messiaanista aikaa kuvataan rajattoman ilon 
kautena. Messias viipyy ihmisten keskuudessa: ”Sinä päivänä minä annan valittuni asua heidän 

keskellään . . . Ja minä muutan maan ja teen siitä kaikille siunauksen” (1. Heen. 45:4, 5). 
Juutalainen mystiikka näkee Messiaan hahmon aivan toisin. Hän on salatuin 36 vanhurskaasta. 
Hän järjestää maailman uudelleen Jumalan valtakuntaa varten: Hän on ihminen lihaa ja verta, 
israelilainen mies, jota Herran kutsu kohtaa. Hän ottaa käteensä matkasauvan ja seisoo portilla, 
tuntemattomana, surullisena. Sitten hän kuitenkin ilmestyy jumalallisen kutsumuksensa lois- 
tossa. Mies, joka kristittyjen hämmästykseksi johdattaa juutalaiset kaupungista itää kohti. 
Matkan varrella hänen seuraansa liittyy monia muita, lopulta myös kristittyjä ja turkkilaisia. 
Kaikkialla hän tekee ihmeitä. Itse paavikin polvistuu hänen eteensä. Kuuden viikon kuluttua hän 
nousee seuraajiensa edessä pasuunoiden soidessa Jerusalemissa temppelin portaita ylös. Tänä 
lunastuksen päivänä taivas avautuu hänen yllään jumalallisessa loistossa. 

Yksi 1500-luvun suurista mystikoista, kabbalisti Isaak Luri, kysyi eräänä päivänä Safedin 
synagogassa oppilailtaan: ”Ystäväni, tahdotteko, että menemme vielä ennen sapattia Jerusale- 
miin rukoilemaan temppelin muurilla?” Yksi vastasi: ”Kyllä tahdomme!” Toiset sanoivat epäröi- 
den: ”Me tahdomme ensin mennä kotiin kertomaan vaimolle.” Silloin rabbi pudisti päätään ja 
valitti: ”Voi meitä. Me emme ole arvolliset lunastukseen! Jos olisitte epäröimättä vastanneet: 
kyllä tahdomme, tahdomme lähteä kanssasi, silloin koko Israel olisi lunastettu.” 

Juutalainen kabbala syventää messiaskuvaa yhä enemmän: Hän syntyy temppelin tuhon päivänä 
ja ilmestyy lohduttajana, joka tuo kansalleen ja koko ihmiskunnalle onnettomana aikana uuden 
toivon. Niinpä juutalaisten historian ahdistukset tulkitaan Messiaan synnytyskivuiksi. 

Kun 1600-luvun Itä-Euroopassa puhkeaa hirvittäviä pogromeja, monet hurskaat saattavat selit- 
tää kärsimykset vain näiksi synnytyskivuiksi ja odottaa palavin sydämin Messiaan tuloa. 
Messias on juutalaisessa mystiikassa ihmisten joukosta valittu, mies jolle samoin kuin Aabraha- 
mille ja Jaakobille, Moosekselle ja Joonalle tulee tietyssä elämänvaiheessa Kaikkivaltiaan kutsu. 
Siksi monet, jotka ovat sisimmässään tunteneet voiman tai odottaneet kutsua, ovat arvelleet, 
olisiko tämä Herran ääni. Tuhannet ovat tahtoneet Jumalalle otollisella vaelluksella, hurmioon 
yltävällä palavalla hurskaudella kiirehtiä Messiaan tuloa. Messiaan odotuksen kiihkeyttä kuvas- 
taa se, että meidänkin päivinämme moni hurskas asettaa hatun ja matkasauvan vuoteen viereen, 
sillä saattaahan Messias tulla tänä yönä. Jerusalemissa asuvat Cohen-nimiset juutalaiset ovat 
vakuuttuneita siitä, että he ovat Aaronin pappissuvun jäseniä; ”*kohen' tarkoittaa hepreassa 
pappia. He tutkivat Siionin vuorella temppelin uhripalvelusta koskevia määräyksiä. He tahtovat 
olla paikalla silloin, kun Messias tulee ja taivaasta laskeutuu kolmas temppeli, joka ei ole 
ihmiskäsin rakennettu. 

Messiaan odotus Jerusalemissa on säilyttänyt ajankohtaisuutensa: Minä päivänä tahansa Messias 
voi tulla, kunhan vain Israel kuuntelee Jumalan ääntä opissa ja elämässä. Tämä odotus on kerran 
toisensa jälkeen täyttänyt juutalaiset toivolla. Daavidin rauhankuninkaan hahmosta on tullut 
ehtymätön voimanlähde, jo nyt aavistus lopullisesta täyttymyksestä Jumalan valtakunnassa. 

Kaipauksen kaupunki 


Juutalaiset ovat lähteneet erämaahan muualta, Egyptistä; he ovat viettäneet suuren osan 
historiastaan maanpaossa. Mutta kaikki tämä on toisarvoista, sillä heidän juurensa ovat pakko- 
siirtolaisuudenkin aikana olleet aina Jerusalemissa. 

Missä päin maailmaa juutalainen asustaakin, hänen rukouksensa viittaa Psalmiin 137: ”Baabelin 
virtain vierillä — siellä me istuimme ja itkimme, kun Siionia muistelimme . . . Jos minä unhotan 
sinut, Jerusalem, niin unhota sinä minun oikea käteni. Tarttukoon kieleni suuni lakeen, ellen 
minä sinua muista, ellen pidä Jerusalemia ylimpänä ilonani” (Ps. 137:1—6). 

Juutalainen on elänyt halki vuosituhansien uskossa hajaantuneiden kokoamiseen: ”Sinä päivänä 
puhalletaan suureen pasuunaan, ja Assurin maahan hävinneet ja Egyptin maahan karkotetut 
tulevat ja kumartavat Herraa Pyhällä vuorella Jerusalemissa” (Jes. 27:13). 

Baabelin vankeudessa elävä profeetta Hesekiel saa voimaa uuden tulevaisuuden lupauksesta: 
”Minä otan teidät pois pakanakansoista ja kokoan teidät kaikista maista ja tuon teidät omaan 


maahanne . . . kaikista saastaisuuksistanne ja kaikista kivijumalistanne minä teidät puhdistan. Ja 
minä annan teille uuden sydämen, ja uuden hengen minä annan teidän sisimpäänne” (Hes. 
36:24—26). 


Saman odotuksen omaksuu myös Deuterojesaja pakkosiirtolaisuuden loppupuolella: ”Niin 
Herra lohduttaa Siionin, lohduttaa kaikki sen rauniot, hän tekee sen erämaasta kuin Eedenin ja 
sen arosta kuin Herran puutarhan; siellä on oleva riemu ja ilo, kiitos ja ylistysvirren ääni. 
Kuuntele minua kansani, kuule minua, kansakuntani, sillä minusta lähtee laki, ja minä panen 
oikeuteni valkeudeksi kansoille” (Jes. 50:3, 4). 

Jeesus Siirak rukoilee entisen loiston palauttamista: ”Kokoa kaikki Jaakobin sukukunnat, ja 
anna heidän saada perintöosansa samoin kuin muinoin . . . Armahda pyhäkkösi kaupunkia 
Jerusalemia, leposijasi kaupunkia. Täytä Siion lupauksiesi ylistyksellä, ja täytä kansani kirkkau- 
dellasi” (Siir. 36:17—19). 

Pakolaisuudessa, vieraitten hallitsijoitten armoilla, vailla oman valtion suojaa, Tobias odottaa 
apua ja väliintuloa Jumalalta: ”Kiittäkää häntä, te Israelin lapset, pakanain edessä, sillä heidän 
keskuuteensa hän on meidät hajottanut . . . Ja jos hän meitä kurittaakin pahojen tekojemme 
tähden, niin hän meitä armahtaa ja kokoaa meidät kaikista pakanakansoista, minne ikinä teidät 
on hajotettu heidän keskuuteensa. Jos te käännytte hänen puoleensa kaikesta sydämestänne ja 
kaikesta sielustanne, ja teette totuuden hänen edessänsä, silloin hän kääntyy teidän puo- 
leenne . . . Näin sanokoot kaikki ja kiittäkööt kaikki Jerusalemissa: Jerusalem, sinä pyhä 
kaupunki, hän kyllä kurittaa sinua lapsiesi tekojen tähden, mutta hän armahtaa jälleen vanhurs- 
kasten lapsia . . . Kiitä, minun sieluni, Jumalaa, suurta Kuningasta. Sillä Jerusalem rakenne- 
taan...” (Tob. 13). 

Salomon Psalmit kuvailevat runollisesti, miten hajalla asuvat kokoontuvat ja tulevat Jerusalemiin 
aamunkoitosta ja auringonlaskusta, pohjoisesta ja merensaarilta: ”Soikoot Jerusalemissa juhla- 
pasuunat! Julistakaa ilosanomaa koko Jerusalemissa. Jumala on armahtanut Israelia ja etsinyt 
sen jälleen. Nouse, Jerusalem, kukkuloille, ja katso lapsiasi, jotka Herra on koonnut laumoiksi 
idästä ja lännestä! He tulevat pohjoisesta, riemuiten Jumalassansa; kaukaisilta saarilta Jumala on 
heidät koonnut; korkeat vuoret hän on heitä varten tasoittanut, metsät luovat varjojaan heidän 
kulkea, Jumala on antanut kaikkien tuoksuvien puiden menestyä, jotta Israel kulkisi Jumalansa 
kirkkauden suojissa. Pukeudu, Jerusalem, kirkkautesi pukuun . . . Täyttäköön Herra lupauk- 
sensa Israelille ja Jerusalemille” (S.Ps. 11). 

Silloinkin, kun Jerusalem on tuhottu, Siion mykkänä ja temppeli hajotettuna, pysyy toivo. Yksi 

18:sta synagogaliturgian siunauksesta ilmaisee sen näin: ”Käänny armollisesti Jerusalemin, kau- 
punkisi, puoleen. Asu sen keskellä niin kuin olet luvannut. Rakenna se jälleen, jo meidän 
päivinämme ikuiseksi rakennukseksi. Pystytä pian Daavidin istuin sen keskelle. Ole ylistetty, 
Herra, joka Jerusalemin rakennat. Anna palvelijasi Daavidin vesan pian versota ja lisää hänen 
voimansa pelastuksellasi, sillä sinuun me panemme toivomme joka päivä.” 

Suuri juutalainen runoilija ja filosofi Jehuda Halevi on 1000-luvulla Espanjassa täynnä pohja- 
tonta kaipausta kadotettuun ja tuhottuun Jerusalemiin: ”Oi kaikkeuden ilo, sinä jalon kuninkaan 
kaupunki! Sinua minun sydämeni kaipaa kaukaisimmassa lännessä! Polttava tuska täyttää minut, 
kun ajattelen entistä kadonnutta suuruuttasi, turvapaikkaa joka nyt on autiona. Kuka kantaisi 
minut kotkansiivillä rakastettuun maahan? Maasi minä kastelisin kyynelilläni, peittäisin suudel- 
millani kivesi. Miten mielelläni antaisinkaan pois kaikki aarteeni, jos vain silmäni saisivat nähdä 
tuhotun temppelisi tomun!” - 

Paluu Siioniin on juutalaisen jokapäiväisessä rukouksessa jatkuvasti toistuva aihe. Siihen liittyy 
toivo, että Jumala jonakin päivänä perustaa uudelleen Daavidin valtakunnan ja temppelin. 
Niinpä juutalainen rukouskirja Siddur Sefat Emet sanoo: ”Puhalla suureen pasuunaan ja vapauta 
meidät, nosta lippu ja kokoa maanpaossa olevat, kokoa meidät kaikki maan neljältä kulmalta. 
Ole ylistetty, sinä ikuinen, joka kokoat hajotetun kansasi. Käänny armollisesti kaupunkisi 
Jerusalemin puoleen, asu siinä niin kuin olet luvannut, rakenna se meidän päivinämme ikuiseksi 
rakennukseksi ja perusta pian Daavidin istuin sinne. Ole ylistetty, sinä ikuinen, joka Jerusalemin 
rakennat. Ja nähkööt meidän silmämme, kun sinä armossasi palaat Siioniin. Ole ylistetty, sinä 
ikuinen, joka tuot kuninkuutesi takaisin Siioniin.” 

Siionia käytetään koko Israelin maan synonyymina. Päivittäisessä ruokarukouksessa lausutaan: 
”Armahda, Ikuinen Jumalamme, kansaasi Israelia, kaupunkiasi Jerusalemia, Siionia, kirkkautesi 
asuntoa, voideltusi Daavidin huoneen valtakuntaa, ja suurta ja pyhää huonetta, jonka yli sinun 
nimesi lausutaan.” 

Samaan tapaan toivotetaan juutalaisissa häissä: ”Iloitse Jerusalemista ja riemuitse sen vapau- 
desta ja menestyksestä. Herra ei unohda sitä ainaisesti, hän ei hylkää sitä iankaikkisesti.” 
Hääjuhlassa sulhanen polkee kristallilasin rikki temppelin hävityksen muistoksi; samaa merkit- 
see koiruohon pisara ilon maljassa. 

Suuren sinfonian teeman tavoin toistuu kaipaus Siioniin sapattirukouksissa: ”Nouse, kuninkaan 
pyhäkkö ja asuinsija, nouse tuhostasi. . . Milloin sinä hallitset Siionissa, jo meidän päivinämme 
aina ja iankaikkisesti sinä istut valtaistuimella . . . Laupeuden isä, osoita hyvyydessäsi Siionille 
suosiosi, rakenna Jerusalemin muurit . .. ja tuo meidät Siioniin, kaupunkiisi, riemuiten, ja 
Jerusalemiin, pyhäkköösi, ikuisella ilolla.” 

Kaipaus Siioniin on uudenvuoden juhlan ja sovituspäivän eli jom kippurin rukousten keskeinen 
aihe: ”Isämme, kuninkaamme, kokoa hajotetut kansojen seasta. Etsi hajalle joutuneet maan 
ääristä ja tuo heidät Siioniin, kaupunkiisi, riemuiten, ja Jerusalemiin, pyhäkkösi kaupunkiin, 
ikuisella ilolla.” 

Pääsiäisjuhlan kiitollisuus Egyptin orjuudesta vapautumisesta kuvastaa tämän kaipuun suu- 
ruutta: ”Armahda, ikuinen Jumalamme, kaupunkiasi Jerusalemia, Siionia, kirkkautesi asuntoa, 
voideltuasi Daavidin valtakuntaa ja pyhää ja suurta temppeliäsi, joka kantaa sinun nimeäsi . . . 
Rakenna pian, jo meidän päivinämme, Jerusalem, pyhä kaupunkisi. Johda meidät takaisin sinne, 
jotta saamme jälleen iloita sen suuruudesta ja ylistää siellä sinua pyhyydessä ja puhtaudessa.” 
Juhlavan seder-aterian jälkeen kaikki toivottavat toisilleen: ”Ensi vuonna Jerusalemissa!” Yhä 
uudelleen yhdytään lauluun: ”Hän on voimallinen, hän rakentaa huoneensa pian, pian, meidän 
päivinämme, pian. Oi Jumala, oi rakenna, oi rakenna huoneesi pian!” 

Kaupunki morsiamena 


Profeetat vertaavat mielellään Siionia morsiameen, jolla on paljon syytä riemuun: hänen 
rakastettunsa on lähellä. ”Iloitse, tytär Siion, puhkea huutoon, Israel; ihastu ja ratkea riemuun 
kaikesta sydämestäsi, tytär Jerusalem... Sinä päivänä sanotaan Jerusalemille: 'Älä pelkää, 
Siion... Herra, sinun Jumalasi, on sinun keskelläsi, sankari, joka auttaa. Hän ilolla iloitsee 
sinusta” (Sef. 3:14—17). ”Iloitse suuresti, tytär Siion, riemuitse, tytär Jerusalem, sillä sinun 
kuninkaasi tulee sinulle!” (Sak. 9:9) 

Ylitsevuotava hymni Herran horjumattomasta rakkaudesta Siioniin, aina ja yli kaiken rakastet- 
tuun morsiameen, on Jesajan kirjassa: ”Älä pelkää, sillä et sinä häpeään joudu; älä ole 
häpeissäsi, sillä et sinä ole pettyvä... Sillä hän, joka sinut teki, on sinun aviomiehesi... sinun 
lunastajasi on Israelin Pyhä, hän jota kaiken maan Jumalaksi kutsutaan. Sillä niinkuin hyljätyn, 
syvästi murheellisen vaimon on Herra sinut kutsunut — nuoruuden vaimon, joka on ollut 
halveksittu, sanoo sinun Jumalasi” (Jes. 54:4—6). Siion on morsian, joka pukeutuu hääpukuun. 
Onnellisena hän antautuu täynnä luottamusta sulhaselleen: ”Minä iloitsen suuresti Herrassa, 
minun sieluni riemuitsee minun Jumalassani, sillä hän pukee minun yleni autuuden vaatteet ja 
verhoaa minut vanhurskauden viittaan” (Jes. 61:10). 

Profeetta ei voi olla huutamatta maailmalle Jumalansa suuruutta, Jumalan joka on valinnut 
Jerusalemin morsiamekseen: ”Siionin tähden minä en voi vaieta, ja Jerusalemin tähden en lepoa 
saa... sinulle annetaan uusi nimi, jonka Herran suu säätää. Sinä tulet kauniiksi kruunuksi Herran 
kädessä ja kuninkaalliseksi päähineeksi Jumalasi kädessä. Ei sinua enää sanota ”hyljätyksi?, eikä 
sinun maatasi enää sanota autioksi”; vaan sinua kutsutaan 'minun rakkaakseni? ja sinun maatasi 
'aviovaimoksi”, sillä Herra rakastaa sinua, ja sinun maasi otetaan avioksi. Sillä niinkuin nuori 
mies ottaa neitsyen avioksi, niin sinun lapsesi ottavat sinut omaksensa; ja niinkuin ylkä iloitsee 
morsiamesta, niin sinun Jumalasi iloitsee sinusta” (Jes. 62:1—5). Tämä hääjuhla on Herran vahva 
tunnustautuminen morsiamelleen Jerusalemille ja sen historialle, vaikka se on aikaisemmin 
uskottomana kääntynyt pois hänestä, palvelemaan epäjumalia (Jer. 7:34). 

Kaupunki äitinä 


Juutalaisessa symbolikielessä Jerusalem on usein ympäristönsä kaupunkien ja kylien sekä 
asukkaittensa äiti. Äiti, joka ravitsee lapsiaan rauhalla, turvallisuudella, toivolla ja luottamuk- 
sella: ”... että imisitte ja tulisitte ravituiksi hänen lohdutuksensa rinnoista, että joisitte ja 
virkistyisitte hänen kunniansa runsaudesta... kainalossa teitä kannetaan, ja polvilla pitäen teitä 
hyväillään. Niinkuin äiti lohduttaa iastansa, niin minä lohdutan teitä, ja Jerusalemissa te saatte 
lohdutuksen” (Jes. 66:11—13). 

Psykologit eivät turhaan sano äitisymbolia yhdeksi ihmisen vanhimmista arkkityypeistä. Ennus- 
taessaan katastrofeja, onnettomuutta, tappioita, pakkosiirtolaisuutta tai rauhaa ja onnea profee- 
tat vertaavat usein Siionia hylättyyn, surevaan, itkevään tai raskaana olevaan äitiin: ”Sillä minä 
kuulen huudon, niinkuin synnyttäjän tuskanhuudon, vaivan, niinkuin ensisynnyttäjän vaivan, 
tytär Siionin huudon; hän vaikeroitsee, levittää kätensä” (Jer. 4:31). ”Mutta Siion sanoo: Herra 
on minut hyljännyt, Herra on minut unohtanut. Unhottaako vaimo rintalapsensa, niin ettei hän 
armahda kohtunsa poikaa? Ja vaikka he unhottaisivatkin, minä en sinua unhota... Näin sanoo 
Herra, Herra: Katso, minä nostan käteni kansakuntien puoleen, kohotan lippuni kansoja kohti, 
niin he tuovat sinun poikasi sylissänsä ja kantavat sinun tyttäresi olkapäillään” (Jes. 49:14, 15, 
22). ”Riemuitse, sinä hedelmätön, joka et ole synnyttänyt, huuda ilosta ja riemahda, sinä, joka et 
ole synnytyskivuissa ollut. Sillä hyljätyllä on lapsia enemmän kuin aviovaimolla, sanoo Herra” 
(Jes. 54:1). Pyhä Siion on kuin äidin syli. Sinne voi paeta, sieltä löytää rauhan, turvan, ravinnon, 
lämmön, ymmärtämyksen. 

Jerusalem äitinä ei kasvata pelkästään oman kodin lapsia, vaan kokoaa syliinsä kaikki lapset 
muuriensa sisällä. Siksi sen asukkaat eivät ole pelkkä ihmisjoukko, vaan veljiä ja sisaria; Siion on 
heidän yhteinen pesänsä. 

Jerusalem synnyttää heidät jatkuvasti uudelleen kaaoksen ja tyhjyyden myrskystä: ”Metelin ääni 
kaupungista! Ääni temppelistä!... Ennenkuin Siion kipuja tuntee, hän synnyttää; ennenkuin 
hänelle tuskat tulevat, hän saa poikalapsen. Kuka on sellaista kuullut, kuka senkaltaista nähnyt? 
Syntyykö maa yhden päivän kivulla, tahi synnyttääkö kansa yhdellä haavaa? Siionhan tunsi 
kipuja ja samalla jo synnytti lapsensa... Iloitkaa Jerusalemin kanssa ja riemuitkaa hänestä kaikki, 
jotka häntä rakastatte” (Jes. 66:6—10). 

Kaupungin äitiys ei merkitse pelkästään syntymäoikeutta, vaan kaupungin asukkaat itse ovat 
osallisia tästä äitiydestä. He ovat puolittain yhtä kaupunkinsa kanssa. 

Siion ja Israel ovat juutalaisessa symbolikielessä samaa kuin maa ja koko kansa. Niinpä psalmista 
saattaa laulaa: ”Mutta Siionista sanotaan: 'Joka-ainoa on syntynyt siellä?... Veisaten, karkeloi- 
den sanotaan: "Kaikki minun lähteeni ovat sinussa”” (Ps. 87:5, 7). 

Jerusalem riemuitsevana, rakastavana äitinä kuvastuu rukouksessa, joka mieluusti lausutaan 
sapattina profeettojen lukemisen jälkeen: ”Armahda Siionia, joka on meidän elämämme koti: 
Ole siunattu, Herra, joka annat lastesi iloita.” 

Tämä symboliikka on huipussaan juutalaisessa morsiamen siunauksessa: ”Iloitkoon ja riemuit- 
koon hän, joka ennen oli hedelmätön, sillä hänen lapsensa kokoontuvat riemuiten hänen 
luokseen. Ole ylistetty, oi Herra, joka annat Siionin iloita lapsistansa.” 

Kaupunki pyhänä paikkana 


Juutalainen ei varsinaisesti liitä Jerusalemiin pyhien paikkojen käsitettä, johon liittyisi pyhiä 
tapahtumia. Hänen uskontonsa ei ole sidottu yksittäisiin paikkoihin. Itse maa ja Siion ovat pyhiä, 
koska Jumala on valinnut ne riippumatta niiden sosiaalisista ja poliittisista suhteista. Temppeli oli 
juutalaiselle pyhä, koska Kaikkivaltias asui siellä. Ihminen on pyhä, jos hän tekee Jumalan 
tahdon. Juutalaiselle jokin paikka on pyhä sikäli kuin se tuo Jumalalle kunniaa ja vahvistaa 
ihmistä tiellä täydellisyyteen. 

Jerusalem merkitsee hänelle paikkaa, jossa taivas ja maa koskettavat, muistamisen ja toivon 
näkyvää merkkiä, menneisyyden ja nykyisyyden sidettä. Erityisesti hän tuntee tämän pyhän 
kaupungin sakramentaalisen luonteen silloin, kun hän seisoo rukoilemassa Länsimuurilla, juuta- 
laisuuden pyhimmällä paikalla. Siellä hän unohtaa muurin rakentajan kuningas Herodeksen 
kaikkine hirmutöineen. Hän muistaa iankaikkisen Herransa lupausten horjumattomuuden. Hän 
muistaa psalmistojen sanoja, jotka vertaavat Herraa kallioon: ”Jumalassa on minun apuni ja 
kunniani. Minun väkevyyteni kallio, minun turvani on Jumala” (Ps. 62:8). Vuoteen 1967 asti 
Länsimuuri oli arabien asuintalojen välissä saarroksissa ja siten vuosisatojen ajan saavuttamatto- 
missa. 

Vuonna 1967 aukio avarrettiin. Seitsemän päivän sodan jälkeen ylirabbi Isaak Nissim lausui 
syvästi liikuttuneena: ”Me seisomme Herran pöydän ääressä, polttouhrialttarin ääressä, mutta 
emme voi astua perille saakka.” Tällä hän tarkoitti temppelialuetta. Sillä temppelin hävityksen ja 
temppelipalveluksen loppumisen jälkeen hurskas juutalainen ei ole voinut astua sinne leeviläisen 
säännön mukaan puhtaana. Siksi ylirabbi on kirjoituttanut hepreaksi, englanniksi, ranskaksi ja 
venäjäksi taulun, joka varoittaa juutalaista kävijää rikkomasta uskonnollista lakia menemällä 
temppelialueelle. Sitä paitsi kukaan ei pysty nykyisin varmuudella sanomaan, missä on sijainnut 
kaikkeinpyhin, johon vain ylipappi sai astua kerran vuodessa, suurena sovituspäivänä. 

Tämä muuri, jolle kristityt matkalaiset bysantin aikana antoivat nimen Itkumuuri, on tänä 
päivänä ilon muuri. Siellä vietetään uskonnollisia juhlia, siellä juhlitaan häitä ja tanssitaan. Siellä 
saa 13 vuotta täyttänyt poika bar mitsva -juhlanaan ensi kerran lukea tooraa, ja näin hänestä 
tulee seurakunnan jäsen. 

Juutalaisen legendan mukaan Jumala säästi temppelin tuhoutuessa Länsimuurin, koska maan 
köyhät olivat rakentaneet sen suurin uhrauksin. Rabbiinisen opin mukaan Jumalan läsnäolo ei 
ole koskaan väistynyt tältä muurilta. 

Monet rukoilijat työntävät muurin rakoihin rukouslappujaan, joissa pyytävät terveyttä ja pitkää 
ikää tai kiittävät Jumalan hyvyyttä. He toivovat, että taivaan linnut vievät rukoukset Jumalan 
luo. Entisaikaan hurskaat juutalaiset kastoivat kätensä siniseen väriin ja painoivat ne kiviä 
vasten. He tahtoivat jättää muuriin osan itsestään, jottei muuri unohtaisi heitä. 

Joka päivä Jerusalemin juutalaisia käy muurilla rukoilemassa yksinään tai yhdessä. Etenkin 
temppelin hävityksen muistopäivänä sinne virtaa tuhansia rukoilijoita. He lausuvat koko sydä- 
mestään uskontunnustuksen: ”Kuule, Israel! Herra, meidän Jumalamme, Herra on yksi. Israelin 
kallio, nouse Israelin avuksi. Vapauta lupauksesi mukaan Juuda ja Israel! Lunastajamme, 
Herrojen Herra on hänen nimensä, Israelin pyhä. Ylistetty ole sinä, Herra, joka olet lunastanut 
Israelin.” 

Yksi vaikuttavimmista seremonioista on papin siunaus: Pääsiäisenä ja lehtimajan juhlassa sadat 
juutalaiset tulevat kaikkialta maasta päästäkseen osallisiksi suuresta siunauksesta. He peittävät 
kasvonsa valkoisella tallit-rukousviitalla, koska heidän on oltava kätkössä siunauksen aikana. 
Länsimuurilla kohtaavat itä ja länsi. Monet rukoilijat käyttävät vielä keskiaikaisen Itä-Euroopan 

juutalaisasua. Vaikkeivät kaavut ja turkispäähineet sovi Välimeren ilmastoon, monet uskovat 
perinteeseen pitäytymisen olevan erityisen pyhää. 

Länsimuurista on tullut kansallinen kokoontumispaikka. Juutalaisten Jerusalemin mahtavim- 
pana vertauskuvana se kuvastaa uskonnollista kaipausta ja kansallista odotusta. Se on temppelin 
viimeinen jäännös kansalle, joka on kulkenut pitkän ja raskaan kärsimystien ja katsoo tältä 
paikalta kohti parempaa ja pyhempää tulevaisuutta. Siitä on tullut juutalaiselle osa hänen omaa 
elämäänsä, niin kuin Jerusalemin entinen ylirabbi Abraham Isaak Kook kerran sanoi: ”On 
olemassa ihmisiä, joiden sydän on kiveä, ja on olemassa kiviä, joilla on lihasydän.” 

Öljymäki mainitaan jo varhain juutalaisessa kirjallisuudessa. Daavid pakenee kapinoivaa poi- 
kaansa Absalomia. Hän nousee itkien ja pää peitettynä Öljymäkeä. ”Ja kaikki väki, mikä oli 
hänen kanssansa, oli myös peittänyt päänsä, ja he kulkivat itkien lakkaamatta” (2. Sam. 15:30). 
Raamatun profeetallisissa kirjoissa Öljymäellä on erityinen asema. Sakarja mainitsee sen aikojen 
lopun Herran päivän yhteydessä: ”Hänen jalkansa seisovat sinä päivänä Öljymäellä, joka on 
Jerusalemin edustalla itää kohti. Ja Öljymäki halkeaa kahtia idästä länteen hyvin suureksi 
laaksoksi: toinen puoli mäkeä siirtyy pohjoiseen ja toinen puoli etelään päin” (Sak. 14:4). 
Hesekiel näkee näyssä Jumalan kirkkauden Öljymäellä: ”Ja Herran kirkkaus kohosi ylös, pois 
kaupungin keskeltä, ja asettui vuorelle, joka on itään päin kaupungista” (Hes. 11:23). 
MidraSin mukaan Jumalan läsnäolo jätti Jerusalemin hävityksen jälkeen temppelin ja asettui 
Öljymäelle. Kolme ja puoli vuotta se viipyi siellä, jotta Israel katuisi. Ja taivaasta kuului ääni: 
”Tehkää parannus, te uppiniskaiset lapset! Kääntykää minun puoleeni, niin minäkin käännyn 
teidän puoleenne.” Mutta he eivät tehneet parannusta. Silloin Jumalan läsnäolo sanoi: ”Minä 
palaan sijalleni.” Ja se nousi taivaaseen. 

Öljymäki on vuosisatoja ollut rukouksen keskus. Siellä hurskaat ovat seisseet katselemassa 
Jumalan huoneen raunioita. Siellä he ovat valittaneet temppelin hävitystä ja rukoilleet sen 
jälleenrakentamisen puolesta. Talmudin mukaan he ovat lausuneet profeetta Jesajan sanat: 
”Meidän pyhä ja ihana temppelimme, jossa isämme sinua ylistivät, on tulella poltettu, ja 
rauniona on kaikki meille kallisarvoinen” (Jes. 64:11). 

Öljymäen länsi- ja etelärinteet ovat juutalaisten kaikkein vanhimpia ja arvostetuimpia hautaus- 
maita. Tänne on haudattu suuria Jumalan miehiä: Haggai, Malakia ja Sakarja, Raamatun 
viimeiset profeetat. 

Juutalaisen tradition mukaan pidetään viimeistä leposijaa Öljymäellä suurena etuoikeutena; 
sinne haudatut herätetään ylösnousemuksen päivänä ensimmäisinä. Kenen osaksi tämä etuoi- 
keus ei tule, sen arkkuun pannaan hiukan Öljymäen multaa. 

Daavidin hauta — olipa se sitten aito tai ei — on juutalaisen kansan kaipauksen vertauskuva. 
Päivittäin nousevat rukoilijat Siionin vuorelle sydämestään rukoilemaan suuren kuninkaan apua 
ja tukea ahdingossaan. 

Vanhankaupungin pohjoispuolella on Simon Vanhurskaan hauta. Temppelin ylipappina hän on 
tullut kuuluisaksi erityisesti sanoistaan: ”Maailma seisoo kolmen asian varassa: tooran, jumalan- 
palveluksen ja toimivan rakkauden.” Misna mainisee Simonin yhtenä ”suuren seurakunnan” 
viimeisistä miehistä. Talmudin mukaan hän tapasi Aleksanteri Suuren. Simon Vanhurskas teki 
maailman valloittajaan niin suuren vaikutuksen, että tämä suhtautui juutalaiseen kansaan 
myönteisesti. Rukous Simonin haudalla kertoo tästä tapauksesta: ”Niin kuin annoit tämän 
hurskaan ylipapin saada suosion Aleksanterin silmissä eikä hän tuhonnut pyhää kaupunkiamme, 
niin me rukoilemme, lahjoita kansallesi Israelille, missä se asuukin, suosio kuninkaitten, ministe- 
rien ja heidän neuvonantajiensa silmissä.” 

Ben Sira, yksi Raamatun jälkeen kirjoitettujen apokryfikirjojen kirjoittaja, kuvaa Jumalan 


37 


miehen poikkeuksellista uskonnollisuutta: ”Suuri veljiensä joukossa ja kansansa ylpeys oli 
Simon, ylipappi Joonatanin poika. Hänen elinaikanaan temppeli uudistettiin ja vahvistettiin . . . 
Miten ihmeellisesti hänen kasvonsa loistivatkaan, kun hän tuli ulos pyhäköstä! Kuin aamutähti 
pilvien lomassa, kuin suuren juhlan täysikuu.” 

Raamattu kertoo Raakelin, Jaakobin rakkaimman vaimon, kuolemasta ja hautaamisesta. Hänen 
hautansa Betlehemin tien varrella on vuosisatoja ollut juutalaisten pyhiinvaeltajien matkan 
kohteena. ”He lähtivät liikkeelle Beetelistä”, sanotaan Ensimmäisessä Mooseksenkirjassa. ”Ja 
kun vielä oli jonkun verran matkaa Efrataan, joutui Raakel synnytystuskiin, ja hänen synnytys- 
tuskansa olivat hyvin kovat. Ja kun hänen synnytystuskansa olivat kovimmillaan, sanoi kätilö- 
vaimo hänelle: ?Älä pelkää, sillä tälläkin kerralla sinä saat pojan.? Mutta kun hänen henkensä oli 
lähtemäisillään, sillä hänen oli kuoltava, antoi hän hänelle nimen Benoni (kärsimykseni poika), 
mutta hänen isänsä antoi hänelle nimen Benjamin (onnen poika). Niin Raakel kuoli siellä, ja 
hänet haudattiin Efratan tien varteen, se on Betlehemiin. Ja Jaakob pystytti hänen haudalleen 
patsaan; tämä Raakelin hautapatsas on olemassa vielä tänäkin päivänä.” 

Raakelilla on erityisasema juutalaisessa traditiossa. Hän oli Laabanin kaunis tytär. Jaakob teki 
hänen isälleen työtä seitsemän vuotta saadakseen hänet. Mutta Jaakobia petettiin ja hän sai 
vanhemman, heikkonäköisen Leean. 

MidraSin mukaan Jaakob ei ollut luottanut Laabaniin, vaan antoi Raakelille salaisen merkin. 
Hääpäivänä Raakel ei kuitenkaan kestänyt ajatusta vanhemman sisarensa nöyryytyksestä hänen 
onnensa hyväksi, vaan antoi salaisen merkin Leealle. Jaakob havaitsi petoksen vasta seuraavana 
aamuna. Hän teki toiset seitsemän vuotta työtä saadakseen rakastettunsa. 

Profeetta Jeremia yhdistää myöhemmin Raakelin juutalaisäitiin: ”Näin sanoo Herra: Kuule, 
Raamasta kuuluu valitus, katkera itku: Raakel itkee lapsiansa, hän ei lohdutuksesta huoli 
surussaan lastensa tähden, sillä niitä ei enää ole. Näin sanoo herra: Pidätä äänesi itkusta, silmäsi 
kyyneleistä, sillä sinun työstäsi on tuleva palkka, sanoo Herra, ja he palajavat vihollisen maasta. 
Sinulla on tulevaisuuden toivo, sanoo Herra: sinun lapsesi palajavat omalle maalleen” (Jer. 
31:15—17). Espanjalaisen kabbalan pääteos Zohar sanoo tästä: ”Kaikkivaltias tuo Israelin lapset 
takaisin sinun tähtesi. Ja kun juutalaiset palaavat maanpakolaisuudesta, he seisovat Raakelin 
haudalla itkemässä häntä, sillä hän on itkenyt Israelin lapsia.” 

Raakelin hautaan liittyy useita uskonnollisia tapoja. Esimerkiksi hautaa kierretään punaista 
lippua kantaen. Kantaja saa matriarkalta turvan ja onnen. Tuhansia pyhiinvaeltajia virtaa sinne 
marheSvan-kuun 11. päivänä. Se on perimätiedon mukaan Raakelin kuolinpäivä. Benjaminin 
sukukunnan esiäitiä pyydetään rukoilemaan lastensa puolesta. 

Raakelin haudalla on syntynyt monia rukouksia. Yksi niistä kuuluu näin: ”Rauha sinulle, oi 
Raakel, äitimme! Levätköön sielusi Herran, sinun Jumalasi yhteydessä. Autuas olet sinä, joka 
kuljit Luojasi tietä, joka kutsuttiin ikuiseen elämään hurskaitten vaimojen ja pyhien enkelien 
seuraan. Herättäköön Jumala sinut, jotta me saamme nähdä sinun kasvosi kaikkeuden valossa. 
Tulkoon sinun ansiosi meidän hyväksemme. Rauha sinun leposijallesi kaikkien pyhien joukossa, 
jotka ovat nukkuneet tomuun.” 

Jumalan koettelemusten kaupunki 


”Jerusalemissa tunnemme valtaisan täyttymyksen tunteen, mutta myös valtavan haasteen”, 
sanoo juutalainen uskontotieteilijä R. J. Zwi Werblowsky. ”Kaupunki ei saa olla meille pysyvä 
asuinsija, sillä me tiedämme varsin hyvin, että Jumala on jo kahdesti ajanut kansan pois 
Jerusalemista, koska se ei ole noudattanut hänen vaatimuksiansa.” 

Profeetta Jesaja tekee kansalle selvin sanoin tiettäväksi, ettei Herran temppeli ole Jerusalemille 
taianomainen suoja ulkopuolisia tunkeutujia vastaan; Jumalan suojelus riippuu siitä, kulkevatko 
asukkaat Herran teitä. Jos he unohtavat Jumalan ja seuraavat vieraita jumalia, Jerusalem 
autioituu ja tuhoutuu: ”Etkö näe, mitä he tekevät Juudan kaupungissa ja Jerusalemin kaduilla? 
+. . he vuodattavat juomauhreja muille jumalille, minulle mielikarvaudeksi. Minulleko he 
tuottavat mielikarvautta, sanoo Herra, eivätkö pikemmin itselleen, omaksi häpeäksensä? . . 
Katso, minun vihani ja kiivauteni on vuotava tämän paikan ylitse” (Jer. 7:17—20). 

Jerusalemin tehtävänä on olla uskon kaupunki, jossa vanhurskaus asuu (Jes. 1:21). Sen kapina 
on ristiriidassa tämän tehtävän kanssa ja vaatii Jumalan ankaraa oikeamielisyyttä: ”Voi uppinis- 
kaista ja saastutettua, voi väkivaltaista kaupunkia! Se ei ole totellut ääntä, ei huolinut kurituk- 
sesta, ei luottanut Herraan, ei lähestynyt Jumalaansa . .. Ainoastaan pelkää minua ja ota 
varteen kuritus, niin ei hävitetä tytär Siionin asumusta . . . Kuitenkin he varhaisesta alkaen ovat 
aina pahemmin tehneet. Sentähden odottakaa minua, sanoo Herra, odottakaa sitä päivää, jona 
minä nousen saaliille” (Sef. 3:1—8). 

Mutta koettelemuksen jälkeen, kun Jerusalem on katunut syntejään, kun se ei enää ole ylpeä 
pyhällä vuorella, kun Siion ei enää tee vääryyttä, Herra peruuttaa kaupungin tuomion ja 
pakottaa sen viholliset kääntymään: ”Sinä päivänä sanotaan Jerusalemille: 'Älä pelkää, Siion, 
älkööt kätesi hervotko. Herra, sinun Jumalasi, on sinun keskelläsi . . . Minä pelastan ontuvat ja 
kokoan karkoitetut ja teen heidät ylistykseksi ja mainehikkaiksi jokaisessa maassa (Sef. 16—19). 
Jeremia näkee profeetallisessa näyssä Jerusalemin uuden nousun: ”Kaupunki rakennetaan 
kukkulallensa, ja linna on oleva oikealla paikallansa. Ja niistä on kaikuva ylistyslaulu ja 
iloitsevaisten ääni. Minä enennän heidät, eivätkä he vähene; minä saatan heidät kunniaan, 
eivätkä he halvoiksi jää” (Jer. 30:18, 19). 

Haggada selittää tarinoin ja kertomuksin temppelin hävitystä: Johanan ben Torta mainitsee: 
”Ihmiset kyllä tutkivat tooraa, he noudattivat pienintä piirtoa myöten kaikkia lain määräyksiä, 
mutta he olivat rahan himon vallassa ja vihasivat toisiaan ilman syytä.” — ”Jerusalem hävitettiin, 
koska he langettivat tuomionsa vain kirjaimen mukaan, mutta eivät täyttäneet lain todellisia 
vaatimuksia.” — ”Jerusalem tuhoutui, koska sen asukkaat häpäisivät sapatin ja jättivät aamuisin 
lukematta Kuule, Israel'” (Shab 1190). 

Jerusalemin arvo hurskaalle juutalaiselle ei riipu niinkään siitä, mitä ihmiset ovat historian 
varrella saaneet siellä aikaan, kuin siitä, mitä Jumala on heissä vaikuttanut. 

Juuri siksi, että Jerusalem on Jumalan valitsema pyhä kaupunki, sitä uhkaa aina häpäisemisen 
vaara. Jokainenhan tietää, että mitä pyhempi jokin asia on, sitä helpompi sitä on käyttää väärin. 
Ovathan tässä maailmassa rakkaus ja prostituutiokin kovin lähellä toisiaan. Niinpä on aiheellista 
kysyä: Miten käy yhä vain maallistuvan Jerusalemin? Fundamentalistit pitävät jyrkästi häväistyk- 
senä kaikkea sitä, mikä ei sovi yhteen heidän uskonnollisten käsitystensä kanssa. Ääriortodoksit 
ovat vakuuttuneita siitä, että juutalaiset ovat kansana maailman poliittisen kansojen järjestelmän 
ulkopuolella ja olennaisesti erilaisia kuin muut: ”Juutalaisen kansan hallitsija on Kaikkivaltias, ja 
toora on sen laki.” Kansallis-uskonnolliset ovat saaneet sapattivapaan, juhlapäivien viettämisen 
ja ateriasäännökset läpi hotelleissa ja armeijassa. 

Mea Shearimin asuinkorttelissa pysähtyy kaikki liikenne sapatiksi. Poliisi katkaisee sisääntulo- 
väylät juhlapäiviksi. Joka vastustaa tätä, saa vastaansa kiviä ”Jumalan järjestyksen” palauttami- 
seksi. Mutta annetaanko Jerusalemin muodostua erityisen hurskaitten uskonnolliseksi getoksi, 
väärin ymmärretyn pyhyyden pakkopaidaksi? 

Kaikkien kansojen kaupunki 


Raamatullisessa mielessä Jerusalem on ennen kaikkea paikka, jossa kaikki kansat ovat kotonaan 
ja kuulevat Jumalan puheen. 

Haggadan mukaan kaupungin kutsumuksena on olla kaikkien maitten pääkaupunki. ”Aikojen 
lopulla kaikkia kansoja nimitetään Jerusalemin tyttäriksi” (Tanh. R. Deut. 4). Simeon ben 
Gamaliel korostaa: ”Kaikki kansat ja valtakunnat kokoontuvat aikojen lopulla Jerusalemin 
keskustaan” (ARN 35:106). 

Raamattu ei ole koskaan salannut sitä, että Jerusalem ei alun perin ole israelilainen kaupunki. 
Siellä on alusta saakka asunut sekalaista kansaa. Jebusilaisten ohella tässä kansojen sulatusuu- 
nissa on ollut vieraita sotilaita ja neuvonantajia hallintokoneiston vaikutusvaltaisillakin paikoilla, 
niin sosiaalisen kuin taloudellisenkin elämän alalla. 

Edes Daavidin hallitsijasuvun jäsenet eivät ole puhtaasti israelilaisia: Kanaanilainen Taamar 
synnytti Juudalle kaksi poikaa. Mooabilainen Ruut oli Daavidin esiäiti. Maaka, Absalomin äiti, 
oli kotoisin Gesurista Transjordaniasta. Jopa Saadokin pappissuku kuului todennäköisesti 
kanaanilaisiin. Profeetat pitivät Jerusalemia järjestäytyneen, maailmanlaajuisen kansojen liiton 
keskuksena. Siionista tulee aikojen lopulla kaikkialta tulevien pyhiinvaeltajien päämäärä: 
”Aikojen lopussa on Herran temppelin vuori seisova vahvana, ylimmäisenä vuorista, kukkuloista 
korkeimpana, ja kaikki pakanakansat virtaavat sinne. Monet kansat lähtevät liikkeelle sanoen: 
"Tulkaa, nouskaamme Herran vuorelle, Jaakobin Jumalan temppeliin... sillä Siionista lähtee 
laki, Jerusalemista Herran sana” (Jes. 2:2—3). 

”Kansat vaeltavat sinun valkeuttasi kohti, kuninkaat sinun koitteesi kirkkautta kohti. Nosta 
silmäsi, katso ympärillesi: kaikki nämä ovat kokoontuneet, tulevat sinun tykösi; sinun poikasi 
tulevat kaukaa, sinun tyttäriäsi kainalossa kannetaan. Silloin sinä saat sen nähdä, ja sinä loistat 
ilosta, sinun sydämesi sykkii ja avartuu, kun meren aarteet kääntyvät sinun tykösi, kansojen 
rikkaudet tulevat sinulle... Kaikki tulevat Sabasta, kantavat kultaa ja suitsutusta ja Herran 
ylistystä ilmoittavat... Ja muukalaiset rakentavat sinun muurisi, ja heidän kuninkaansa palvelevat 
sinua... Sinun porttisi pidetään aina auki, ei niitä suljeta päivällä eikä yöllä, että kansojen 
rikkaudet tuotaisiin ja heidän kuninkaansa saatettaisiin sinun tykösi... He nimittävät sinut 
Herran kaupungiksi”... teen sinut korkeaksi iankaikkisesti, iloksi polvesta polveen” (Jes. 
00:53—15). 

Jerusalemia pidetään koko asutun maailman suurkaupungin arvossa. Kaupunki merkitsee kai- 
kille ihmisille rukouspaikkaa ja toivoa: ”Älköön sanoko muukalainen, joka on liittynyt Herraan: 
"Herra erottaa minut peräti kansastansa”... ”Minä olen kuiva puu.? Sillä näin sanoo Herra: ”... 
minä annan heille iankaikkisen nimen, joka ei häviä. Ja muukalaiset, jotka ovat liittyneet 
Herraan, palvellakseen häntä ja rakastaakseen Herran nimeä... ne minä tuon pyhälle vuorelleni 
ja ilahutan heitä rukoushuoneessani?” (Jes. 56:3—7). 

Rauhan kaupunki 


Kansanmytologia liittää Jerusalemin alkuperäisen nimen Saalem heprean sanaan shalom, rauha. 
Jerusalem tunnettiin rauhan kaupunkina, niin kuin psalmi 122 esittää iskulauseenomaisesti: 
”Toivottakaa rauhaa Jerusalemille, menestykööt ne, jotka sinua rakastavat. Rauha olkoon sinun 
muuriesi sisällä, olkoon onni sinun linnoissasi. Veljieni ja ystävieni tähden minä sanon: olkoon 
sinulla rauha. Herran, meidän Jumalamme, huoneen tähden minä tahdon etsiä sinun parastasi” 
(Ps. 122:6—9). 

Mutta eikö tämä kaupunki ole nähnyt enemmän verenvuodatusta, enemmän valloituksia ja 
hävitystä kuin mikään toinen kautta aikojen? Silti sen nimi kertoo ihmiskunnalle sen ihanteesta: 
Jerusalemin nimeä ei voi lausua kuulematta jotakin siitä, mitä tuon kaupungin pitäisi olla. Sen 
pitäisi haastaa jokainen ihminen pyhittämään kaiken sosiaalisen elämän, vaikka Jerusalem vielä 
onkin silmiemme edessä kärsivänä, epätäydellisenä: vihaa, vihollisuuksia, kärsimystä, köyhyyttä, 
sairautta, hätää... 

Talmudissa kerrotaan, että luodessaan maailman Jumala käytti kymmenen mittaa kauneutta: 
yhdeksän Jerusalemiin ja yhden muuhun maailmaan. Samalla Luoja antoi ihmisille kymmenen 
kärsimystä: yhdeksän Jerusalemiin ja yhden muuhun maailmaan. Meidän on nähtävä Jeruslemin 
kauneus ennen muuta sen lopunajallisessa tehtävässä. Jerusalemissa ei voi asua näkemättä 
silmiensä edessä kaupungin eskatologista tehtävää. 

Ajatus rauhan Jerusalemista muistuttaa mieleemme, ettei kaupunki vielä ole se, mikä sen pitäisi 
olla. ”Jumala vuodattaa vielä joka päivä kyyneliä taistelun ja riidan repimän Jerusalemin 
tähden”, sanovat vanhat rabbit. Nämä sanat haastavat rakentamaan maallista Jerusalemia 
rauhan kaupungiksi, niin että se kukoistaisi ja täyttäisi tehtävänsä lunastetun maailman esiku- 
vana. 

Profeettojen eskatologiset kuvat ovat selkeitä: Jumala solmii tulevan Jerusalemin kanssa rauhan- 
liiton, mutta sitä edeltävät monet kärsimykset. Niin kuin Jerusalemin rauhaa on aina edeltänyt 
sota ja verenvuodatus, niin ei lopullisen rauhan näkykään voi toteutua ennen onnettomuutta. Se 
ikuisen rauhan kausi, joka alkaa Jerusalemissa, koittaa kiivaitten sotien jälkeen. Jumala hävittää 
vihollisensa tuomion laaksossa: ”Aurinko muuttuu pimeydeksi ja kuu vereksi, ennenkuin Herran 
päivä tulee, se suuri ja peljättävä. Ja jokainen, joka huutaa avuksi Herran nimeä, pelastuu. Sillä 
Siionin vuorella ja Jerusalemissa ovat pelastuneet... Sillä katso, niinä päivinä ja siihen aikaan... 
minä kokoan kaikki pakanakansat, vien ne alas Joosafatin laaksoon ja käyn siellä oikeutta niitten 
kanssa... Sillä Herra on puhunut. Julistakaa tämä pakanakansain seassa, alkakaa pyhä sota, 
innostakaa sankareita, lähestykööt, hyökätkööt kaikki soturit... Lähtekööt liikkeelle, hyökät- 
kööt kansakunnat Joosafatin laaksoon, sillä siellä hän istuu tuomitsemassa kaikkia pakanakan- 
soja, joka taholta tulleita... Meluavia joukkoja ratkaisulaaksossa! Sillä lähellä on Herran päivä” 
(Jooel 2:31—3:14). 

Kabbalisti Hayyim Vital tulkitsee Tyyron ja Jerusalemin välisen sodan saastaisuuden ja puhtau- 
den väliseksi taisteluksi. ”Koska Tyyro sanoi Jerusalemista: Kas niin! Murrettu on kansojen ovi, 
minuun päin se on kääntynyt, minä tulen täyteen — se on raunioina!" sentähden, näin sanoo 
Herra, Herra: Katso, minä käyn sinun kimppuusi, Tyyro, ja nostatan monet kansat sinua 
vastaan” (Hes. 26:2, 3). Zoharin mukaan Jerusalem on vuorten ympäröimä siksi, etteivät 
demoniset voimat pääse Herran päivänä tunkeutumaan pyhään kaupunkiin. ”Ja Herran enkelit 
ovat vartijoina Jerusalemin muureilla.” Herran päivänä Israel ja kaikki kansat tuomitaan. Ne 
ilmestyvät Jerusalemissa Jumalan tuomioistuimen eteen. Herra ratkaisee kaikkien kohtalon 
maanpäällisen vaelluksen perusteella. Kaikki kansallisuuksien eroavuudet väistyvät. Enää ei 

kysytä, onko joku juutalainen vai pakana, vaan onko hän hyvä vai paha. Luontokin puhdistuu 
katastrofien kautta. ”Kuka kestää hänen tulemisensa päivän, ja kuka voi pysyä, kun hän 
ilmestyy?” kysyy profeetta Malakia. ”Sillä hän on niinkuin kultasepän tuli ja niinkuin pesijäin 
saippua... ja sitten he tuovat Herralle uhrilahjoja vanhurskaudessa. Ja Herralle ovat otollisia 
Juudan ja Jerusalemin uhrilahjat niinkuin ammoin menneinä päivinä ja muinaisina vuosina. Ja 
minä lähestyn teitä pitääkseni tuomion ja tulen kiiruusti todistajaksi... Kääntykää minun tyköni, 
niin minä käännyn teidän tykönne, sanoo Herra Sebaot” (Mal. 3:2—7). 

Talmud sanoo, että sinä päivänä soi suuri pasuuna. Kun sen ääni kaikuu, kaikki Israelin 
sukukunnat kokoontuvat yhteen niin kuin Daavidin ja Salomon aikana. 

Sitten kun nämä apokalyptiset myrskyt ovat ohi, Jerusalemiin palaa rauha: ”Ja te tulette 
tietämään, että minä olen Herra, teidän Jumalanne, joka asun Siionissa, pyhällä vuorellani. Ja 
Jerusalem on oleva pyhä . . . Sinä päivänä vuoret tiukkuvat rypälemehua, ja kukkulat vuotavat 
maitoa; kaikissa Juudan puronotkoissa virtaa vettä” (Jooel 3:17, 18). 

Juutalainen uusi vuosi merkitsee kaikkien ihmisten katselmusta vanhurskaan ja armollisen 
Luojan edessä. Silloin Jerusalemissa pyydetään kaupungille Herran kädestä iloa ja riemua: ”Ja 
niin saavat vanhurskaat sen nähdä ja iloita, oikeamieliset riemuitsevat ja hurskaat puhkeavat 
riemuun, kun paheet vaimennetaan ja pahuus katoaa savuna ja kun sinä hävität maasta 
rikollisuuden vallan. Silloin sinä yksin hallitset, Herra, meidän Jumalamme, kaikkia luotujasi 
Siionin vuorella, kuninkuutesi majesteetissa, ja Jerusalemissa, pyhässä kaupungissasi, niin kuin 
pyhässä Sanassasi on kirjoitettu: Herra hallitsee iankaikkisesti, sinun Jumalasi, Siion, polvesta 
polveen.” 


43 


Toivon kaupunki 


Juutalaisuus tuntee tulevaisuuden Jerusalemin merkit. Kaupunki tarjoaa ihmiskunnalle lopun- 
ajan oikeuden, maailmanlaajuisen rauhan, täydellisen aseidenriisunnan. Aseet muutetaan tekni- 
siksi työvälineiksi edistämään rauhanomaista kehitystä Siionissa, uuden maan mikrokosmok- 
sessa: ”Ja hän tuomitsee pakanakansojen kesken, säätää oikeutta monille kansoille. Niin he 
takovat miekkansa vantaiksi ja keihäänsä vesureiksi; kansa ei nosta miekkaa kansaa vastaan, 
eivätkä he enää opettele sotimaan” (Jes. 2:4). 
Kansat vaeltavat Jumalan valkeudessa. Jerusalemissa kohtaavat pystysuora ja vaakasuora ulottu- 
vuus: ”Sinä kutsut pelastuksen muuriksesi ja kiitoksen portiksesi. Ei ole enää aurinko sinun 
valonasi päivällä, eikä valaise sinua kuun kumotus, vaan Herra on sinun iankaikkinen valkeutesi, 
ja sinun Jumalasi sinun kirkkautesi. Ei sinun aurinkosi enää laske, eikä sinun kuusi vajene, sillä 
Herra on sinun iankaikkinen valkeutesi, ja päättyneet ovat sinun murheesi päivät” (Jes. 
60:18—20). Lopunajan pelastus on tullut, kuolema on sysätty pois. Entiset viholliset asuvat saman 
katon alla: ”Iloksi minä luon Jerusalemin, riemuksi sen kansan . . . eikä siellä enää kuulla itkun 
ääntä eikä valituksen ääntä. Ei siellä ole enää lasta, joka eläisi vain muutaman päivän, ei 
vanhusta, joka ei täyttäisi päiviensä määrää; sillä nuorin kuolee satavuotiaana. . . He eivät tee 
työtä turhaan eivätkä lapsia synnytä äkkikuoleman omiksi . . . Susi ja lammas käyvät yhdessä 
laitumella, ja leijona syö rehua niinkuin raavas . . . ei missään minun pyhällä vuorellani tehdä 
pahaa eikä vahinkoa, sanoo Herra” (Jes. 65:18—25). 
Profeetat kuvaavat tätä ihanteellista Jerusalemia samalla varsin arkisesti ja konkreettisesti. 
Jeremian näky voisi yhtä hyvin olla kaupunkisuunnittelijan kertomaa: ”Katso, päivät tulevat, 
sanoo Herra, jolloin Herran kaupunki rakennetaan jälleen Hananelin-tornista Kulmaporttiin 
asti. Ja edelleen mittanuora kulkee suoraan Gaarebin kukkulalle ja kääntyy sitten Gooaan. Ja 
koko laakso, ruumiineen ja tuhkineen, ja kaikki keto Kidronin puroon asti, Hevosportin 
kulmaan saakka itään päin, on oleva Herralle pyhitetty. Ei sitä enää ikinä hävitetä eikä 
kukisteta” (Jer. 31:38—40). 
Uudessa Jerusalemissa on profeetta Jesajan mukaan lujuutta ja loistoa: ”Minä muuraan sinun 
kivesi kiiltokivellä, panen sinun perustuksesi safiireista, minä teen sinun harjasi rubiineiseta ja 
sinun porttisi kristalleista ja koko sinun ympärysmuurisi jalokivistä. Sinun lapsesi ovat kaikki 
Herran opetuslapsia, ja suuri rauha on sinun lapsillasi oleva. Sinut vahvistetaan vanhurskaudella, 
sinä olet oleva kaukana väkivallasta” (Jes. 54:11—14). 
Myöhemmät sukupolvet ovat irrottaneet Jerusalemin historiasta ja siirtäneet sen korkeammalle 
tasolle: taivaalliseksi Jerusalemiksi, maallisen kaupungin säteileväksi, kirkkaaksi kuvaksi. 
Eripuraisuus ja viha loppuvat. Villieläämetkin lakkaavat uhkaamasta ja tulevat ihmisen 
palvelukseen. Luonto on ihmeen hedelmällinen. Elinikä pitenee lähes tuhanteen vuoteen, 
eivätkä ihmiset vielä sittenkään ole väsyneitä eivätkä elämään kyllästyneitä. Kaikki nauttivat 
ruumiin voimasta ja terveydestä. Vaimot synnyttävät ilman kipua, eivätkä sadonkorjaajat uuvu 
työssään. Taivaan rikkaudet ovat tulleet maan päälle. Maasta on tullut pala taivasta. 
Juutalaisen apokalyptisen kirjallisuuden Jerusalem on ”ylhäinen taivaan kaupunki”, jonka 
Jumala on ikuisista ajoista asti säilyttänyt laskeakseen sen kerran alas. ”Ei tämä kaupunki, jonka 
rakennukset nyt ovat edessänne, ole se tuleva, joka minun edessäni jo on ilmestynyt, täällä 
taivaassa edeltä valmistettu, siitä ajasta asti jolloin päätin luoda paratiisin. Ja minä näytin sen 
Aadamille ennen kuin hän teki syntiä. Ja kun hän oli rikkonut käskyn, hän ei päässyt sinne eikä 
paratiisiin. Sitten näytin sen palvelijalleni Aabrahamille. Ja vielä näytin sen Moosekselle Siinain 
vuorella . . . Ja niin se on jo nyt minun luonani pyhitetty” (Syyr. Baar. 4:1—6). ”Sillä katso, 

päivät tulevat, joina täyttyvät ne merkit, jotka olen sinulle edeltä sanonut. Silloin ilmestyy 
näkymätön kaupunki ja kätketty maa tulee näkyviin” (4. Esra 7:26). Tämä ennalta olemassa 
ollut, uusi Jerusalem on täydellinen ja rakennettu ilman ihmiskäsiä. Se tulee nykyisen, vanhan ja 
maallisen kaupungin tilalle. 

Rabbien ajatukset liittyvät läheisesti apokalypsiin: ”Suuresta rakkaudesta maanpäälliseen Jeru- 
salemiin Jumala teki taivaaseen toisen, niin kuin on kirjoitetu: Katso, kämmeneeni minä olen 
sinut piirtänyt, sinun muurisi ovat aina minun edessäni . . . Jerusalem on taivaassa rakennettu 
kaupungiksi, maallisen Jerusalemin kumppaniksi. Ja Jumala vannoi, ettei hänen läsnäolonsa olisi 
ylemmässä kaupungissa ennen kuin alempi olisi uudelleen rakennettu” (Tanh. 1250). 
Jerusalemin tulevaisuus liittyy läheisesti taivaalliseen temppeliin. Tämä laajalti tunnettu käsitys 
on profeetta Jesajan näyn perustana: ”Minä näin Herran istuvan korkealla ja ylhäisellä istui- 
mella, ja hänen vaatteensa liepeet täyttivät temppelin. Serafit seisoivat hänen ympärillään; 
kullakin oli kuusi siipeä: kahdella he peittivät kasvonsa, kahdella he peittivät jalkansa, ja 
kahdella he lensivät. Ja he huusivat toinen toisellensa ja sanoivat: Pyhä, pyhä, pyhä Herra 
Sebaot; kaikki maa on täynnä hänen kunniaansa” (Jes. 6:1—3). 

Rabbiinisen viisausopin mukaan ”temppeli oli jo ennen maailman luomista” (Tanh. R. Num.). 
Haggada kertoo, että Jerusalem rakennetaan aikojen lopulla uudelleen tulessa, eikä sitä enää 
milloinkaan tuhota. Herra lahjoittaa kaupungille enemmän kuin tuhat puutarhaa ja tornia. 
Rabbi Johanan sanoo: ”Kaikkivaltias on sanonut: Minä en mene taivaalliseen Jerusalemiin, 
ennen kuin olen mennyt maanpäälliseen.?” — ”Taivaallinen Jerusalem tehtiin suurella rakkau- 
della maanpäällistä varten” (Tanh. Pec. 1). ”Jerusalemista Kaikkivaltias tuo neljä elävän veden 
virtaa ja parantaa niillä kaikki sairaat” (Ex. R. 15:21). ”Pyhä rakentaa uuden Jerusalemin 
safiireista. Ja ne loistavat kuin aurinko. Kansat tulevat ja ihailevat Israelin kirkkautta” (Ex. R. 
15:21). 

Jehuda ben Samuel Hallevi, Siionin laulaja, kuvailee ”Sionadissaan” ihanaa Jerusalemia, joka on 
”korkeuksissa, maailman ilo, suuren kuninkaan kaupunki, Messiaan valtaistuin ja Jumalan 
astinlauta”. 

Suuri juutalainen 1100-luvun lääkäri, oppinut ja filosofi Moses Maimonides kertoo näkyvän 
Jerusalemin muuttumisesta lunastetuksi, lopunajan kaupungiksi käänteentekevässä teoksessaan 
MisSna Tora: ”Siihen aikaan ei ole nälkää, ei sotaa, ei kateutta eikä riitaa, sillä hyvyys virtaa 
runsaana. Onni on yhtä runsasta kuin tomu, ja koko maailman ainoa huoli on oppia tuntemaan 
Jumala.” 

Usein runous tavoittaa todellisuuden syvemmin kuin monet proosan sanat. Naomi Shemerin 
laulu ”Jerusalem” on nykyisin kaupungin eräänlainen tunnus. Kenties siksi, että se selvittää 
nykyisen ja tulevan Jerusalemin välistä jännitettä ja sen aiheuttamaa tuskaa: 


”Te mahtavat, en laula teidän kuuroille korvillenne. 

Siionin laulun olen haudannut syviin haavoihini. Pidän silmäni auki, vaikka kaupunki on 
vielä kaukana. 

Jumala on luvannut vielä johtaa meidät kotiin. 

Sinun porteissasi minä seison, vapaa Jerusalem. Sinun porteissasi saatan hengittää, ja 
minun lauluni herää. 

Muurit on rakennettu raskaista kivistä, hajotetut vankilat maailman taakkojen rajoista ja 
haudoista. 

Portit ovat puhtaista helmistä, talteen otetuista kyynelistä. Jumala on pyyhkinyt ne 
meidän silmistämme, jotta voimme nyt olla iloisia. 

Ylitsevuotavat kaivot katujen varsilla ovat kullattujen katujen varrella. Pitkän matkan 
jano ja tomu, kuka niitä enää muistaa. 

Auringonsäteitäkin kirkkaammat ovat Jumalan kasvot. Hänen majansa ihmisten luona, 
meidän keskellämme.” 


Juutalaisten lähteitten lyhenteet: 


Sivu 27: 


Sivu 27: 


Sivu 29: 


Sivu 29: 


Sivu 29: 


Sivu 30: 


Sivu 30: 


Sivu 32: 


Sivu 39: 


Sivu 41: 


Sivu 44: 


Sivu 45: 


Sivu 45: 


Sivu 45: 


Sivu 45: 


Sivu 76: 


Midr. Ps. = Midra$ Psalmiin 

Midras-kirjallisuus on rabbien raamatunselitystä. 

Tanh. R. Lev = Tanhum Rabbah, Levitikus 

Tanhum-teksteissä on rabbien raamatunselityksiä. Ne alkavat aina sanoilla ”Mestarimme opettaa”. 
Suk. = Sukkah 

Sukkah käsittää kuusi kirjoitusta, jotka liittyvät lehtimajanjuhlan säännöksiin. 

ARN = Avot rabbi Naatan 

Yksi pikkukirjoituksista, jotka yleensä painetaan babylonialaisen talmudin yhteyteen. Teoksessa 
on sananlaskuja ja uskonnollis-eettisiä viisauksia, jotka liittyvät vanhoihin juutalaisiin tarinoihin. 
Lam. R. = Lamentationes Rabbati 

Tämä midra$ käsittää Jerusalemiin ja temppeliin liittyviä legendoja. 

1. Heen = Heenokin kirjan 1. osa 

Tämän kirjan viisi tärkeintä kokoelmaa sisältävät apokalyptisiä näkyjä ja messiasodotuksia, jotka 
on asetettu Heenokin (Hanokin), Jeredin pojan suuhun. 

Syyr. Baar. = Baarukin ilmestyskirjan toinen osa 

Kirja käsittää kreikkalaisen version Baarukin ilmestyksestä sekä kreikkalais-mytologista aineistoa. 
S.Ps. = Salomon psalmit 

Kahdeksantoista laulua, joiden kirjoittajaksi sanotaan kuningas Salomo. Hän tuomitsee aikansa 
moraalittomuuden ja kertoo Messiaan tulosta. 

Shab 

Tämä mi$na-kirjoitus tallentaa suullisena välittyneen lain ja käsittää 24 lukua. Se käsittelee sapatin 
pitämistä ja luettelee 39 kiellettyä työtä. 

Tanh. R. Deut. = Tanhum Rabbah, Deuteronomium 

Tämä midras käsittelee 5. Mooseksen kirjaa. Se sisältää 27 selitystä. 

Syyr. Baar. = Baarukin ilmestyksen syyrialainen versio 

Kirjan teemat koskevat temppelin hävitystä, Messiasta ja hänen valtakuntaansa. 

4. Esra = Esran neljäs kirja 

Kirja käsittää seitsemän näkyä, joiden näkijä on todennäköisesti ollut Esra, tunnettu kirjanoppi- 
nut. Ne ovat täynnä messiastoivoa ja kertovat lopun ajoista. 

Tanh. 

Tätä midraSia pidetään rabbi Tanhuma Bar Abban kirjoittamana. 

Tanh. R. Num. = Tanhum Rabbah, Numeri 

4. Mooseksenkirjan midra$. 

Ex.R. = Exodus Rabbah 

2. Mooseksenkirjan mirdaS. 

Mid. = Middot 

Sana merkitsee mittaa. Kyseessä on 10 misnan kirjoitusta, jotka käsittelevät toisen temppelin 
arkkitehtuuria ja mittoja. 

RAKASTA JUMALAA JA RAKASTA LÄHIMMÄISTÄSI, 
siinä sen lain ydin, jonka Mooses sai Siinailla kansalleen annettavaksi. 


”Rakkaus”, Robert Indianan veistos Israel-museon taidepuistossa 


Itkumuuri eli Länsimuuri, 
tuhotun temppelin 
viimeinen jäännös, on 
juutalaisille uskonnollisen 
ja kansallisen tietoisuuden 
voimakkain vertauskuva. 
Se on paikka, jossa 
Jumala on erityisellä 
tavalla heitä lähellä. 


Juutalaisen perimätiedon 
mukaan Messias saapuu 
Temppelivuorelle 
”Laupeuden portin” 
(Kultaisen portin) kautta. 


Vasemmalla: Kultainen portti 
Temppelivuoren itäpuolella 


Oikealla: Yksittäin tai 
ryhminä, sapattina tai 
juhlapäivinä, mihin aikaan 
päivästä tahansa juutalaiset 
tulevat Israelista ja 
kaukomailta Länsimuurille 
rukoillakseen Jumalaansa 
siellä. Monet työntävät 
rukouslappuja muurin 
halkeamiin, joita sanotaan 
hyvän Jumalan 
postilaatikoiksi. 


fumalan pyhyys vaatii miestä 
ttämään rukoillessaan 
määhinettä Kaikkivaltiaan 
sunaavan käden 
ertauskuvana. 
Raamatunlausekotelo 
rukoilevan juutalaisen otsalla 
muttaa Viidennen 
Wooseksenkirjan sanaan: 
"Nämä sanat, jotka minä 
tänä päivänä sinulle 
annan ...olkoot 
muistolauseena sinun 
otsallasi.” 
Rukousviitta, tallit, 
tupsuineen osoittaa Jumalan 
valitun kansan alamaisuutta. 


Vasen sivu: Juutalaisia 
rukoilijoita 


Dikea sivu: Kaksi miestä 
rukoilemassa ja lukemassa 
Länsimuurilla Toorahuoneessa, 
ssa säilytetään pyhiä käsin 
oitettuja Mooseksenkirjojen 


”LAIN POIKA” 

tulee juutalaispojasta 13-vuotiaana. Hän lukee 
tooraa ensi kerran ja on nyt velvollinen 
pitämään kaikki käskyt. 

Tämä bar mitsva on iloinen perhejuhla. 


Vasemmalla: Juhlallinen kulkue toorakääröineen 
Alla: Jumalanpalveluksessa luetaan Jumalan sanaa 


Oikealla: Rukoileva vanhus ja juuri synagogan 
jäseneksi otettu poika 


Vasemmalla: Vanhus 
siunaa ”bar mitsva 
-pojan”. 


Oikealla: Poikaa 
kannetaan harteilla 
innokkaitten 
kättentaputusten ja 
ilohuutojen saattelemana. 


Kidronin laakson 
hautamuistomerkit ovat 
vaikuttavia jäänteitä hasmonien 
ajalta. Juutalaiset 
pyhiinvaeltajat ovat kautta 
aikojen tunteneet vetovoimaa 
suurten jumalaapelkäävien 
henkilöitten hautoja kohtaan. 


Vasemmalla: ”Absalomin hautaa” 
on 900-luvulta saakka pidetty 
Daavidin kapinallisen pojan 
hautapaikkana. 


Oikealla: Kuvan vasemmassa 
laidassa Hezirin poikien hauta, 
jonka kansanomainen nimitys on 
Jaakobin hauta. 

Oikeassa laidassa pappi Sakariaan 
hauta; Raamatun mukaan hänet 
kivitettiin temppelin esipihalla. 


Juutalaisen perimätiedon mukaan viimeinen tuomio tapahtuu Öljymäellä. Siksi hautapaikkaa siellä pidetään 
suurena etuoikeutena. 


Vasemmalla: Juutalainen hautausmaa Öljymäellä 


Alla: Perimätiedon mukainen Daavidin hauta Siionin vuorella 


asemmalla ylhäällä: 
appi Simon Vanhurskaan 


Vasemmalla alhaalla: 
sarnuelin hauta Jerusalemin 
mpäristön korkeimmalla 
waköalapaikalla, ”Samuelin 
kkulalla” 


ealla: Raakelin hauta 
serusalemin ja Betlehemin 
älisen päätien varrella 


SYNAGOGA 

on juutalaisille rukouksen ja tutkimisen paikka, yhteen kokoontumisen ja oman hiljentymisen huone, arjen ja 
uskonelämän näköalapaikka. Juutalaiset sanovat, että kun kaksi tai kolme hurskasta on koolla tooran ympärillä, 
silloin Jumala on heidän keskellään. 


Alla: Hurva-synagogan rauniot juutalaiskorttelissa 


Oikealla: Toorakäärö Yohann Ben Zakkai -synagogassa 


Oikealla alhaalla: Toorakaappi Yohann Ben Zakkai -synagogassa 


KÄ MKäSÄNN s tjs 


nl 


Alla: Yohann Ben Zakkai -synagoga on peräisin 1500-luvulta. Se on Jerusalemin 
vanhin synagoga ja jälleen alkuperäisessä loistossaan. 


Oikealla: Marc Chagallin lasimaalaus Hadassa-klinikkakeskuksen synagogassa 
symbolisoi Israelin kahtatoista sukukuntaa Mooseksen ja Jaakobin siunauksen 
mukaan. Ikkunan täyteläinen vihreys kuvaa öljyn runsautta ja sukukunnan riemua. 

KIRJAKÄÄRÖT, 
otka löydettiin luolista läheltä 
Jumranin essealaislahkon 
'uostaria”, ovat Vanhan 
=stamentin vanhimpina 
<äsikirjoituksina osoitus 
Raamatun tekstien uskollisesta 
toistosta. 


semmalla: Oumranin 
rgamenttikäärö 


lla: ”Kirjan pyhäkkö” Israelin 

ssa. Rakennuksen katto kuvaa 
sen ruukun kantta, joissa 
=ääröt olivat kätkössä 2000 


MENORA, 


seitsenhaarainen lampunjalka, kuului Jerusalemin temppelin tärkeimpiin kulttiesineisiin. Nykyisin tämä Jumalan 
runsaan siunauksen merkki on Israelin valtion symboli. 


Alla: Knessetin portin luona aukiolla on Benno Elkanin pronssimenora, johon on kuvattu juutalaisten historian vaiheita. 


JUUTALAISTEN PYHIÄ PAIKKOJA 
HISTORIAN JA ARKEOLOGIAN 
KANNALTA 


Länsimuuri 


Juutalainen historiankirjoitus pitää Länsimuuria hävitetyn temppelin viimeisenä jäänteenä. Vain 
se on jäljellä siitä muurista, jonka Herodes Suuri rakennutti vuonna 20 laajentaessaan temppeli- 
aluetta. 

Kun Titus vuonna 70 hävitti Jerusalemin, hän jätti suuren osan tätä muuria ehjäksi, viimeiseksi 
merkiksi tomuun ja tuhkaan sortuneesta komeasta temppelistä. Oikeastaan Titus ei ollut aikonut 
hävittää pyhäkköä, kuten Flavius Josefus kertoo ”Juutalaissodissa”: ”Titus oli sitä mieltä, että 
vaikka juutalaiset nousivat temppeliin ja puolustautuivat sieltä käsin, silti sitä ei saanut kostaa 
elottomille rakennuksille, vaan ihmisille. Missään tapauksessa tätä loistavaa rakennusta ei saisi 
jättää tulen armoille. Olisihan tämä temppeli sitä paitsi Rooman valtakunnan koristus” (VI 4:3). 
Temppelin miehittäjien ja roomalaisten lähitaistelussa eräs sotilas sytytti soihdun ja heitti sen 
temppeliin. Sanansaattaja tuli kertomaan tästä Titukselle. Tämä kiirehti itse temppeliin yrittäen 
estää tulipalon: ”Keisari yritti huutamalla ja viittilöimällä antaa taistelijoille ohjeita, että he 
sammuttaisivat tulen, mutta he eivät käsittäneet häntä... Eivät ystävälliset sanat eivätkä uhkauk- 
set saaneet legioonalaisia pysähtymään etenemisessään; raivo johti heitä... Keisari ei enää 
pystynyt hillitsemään kiihkon vallassa olevia sotilaitaan, ja tuli levisi... Niin temppeli joutui 
vastoin Tituksen tahtoa tulen saaliiksi” (VI 4:6—7). 

Kautta vuosisatojen juutalaiset ovat etenkin temppelin hävityksen muistopäivänä tulleet tälle 
muurille valittamaan katkeraa kohtaloaan. Varhaiset pyhiinvaeltajat antoivat muurille nimen 
”Itkumuuri”. Nykyinen Länsimuuri, juutalaisuuden pyhin paikka, on 28 metriä pitkä ja vain 
kolmasosa alkuperäisestä Länsimuurista. Kaksi kolmasosaa on hautautuneena vanhankaupungin 
talojen alle. 

”Itkumuuri” kohoaa 18 metriä pystysuoraan ylös. Alimmat 11 kivikerrosta ovat peräisin Hero- 
deksen ajalta. Niiden jälkeen seuraa 19 kerrosta pienempiä kiviä. Alimmat kivet on ulkopinnal- 
taan hakattu karkeiksi. Ne ovat olleet täyttyneen Tyropoionin laakson peitossa. Kivet ovat 1,07 
metriä korkeita ja eripituisia: osa yli 12 metriä ja painoltaan 80—100 tonnin väliltä. 

Ilmeisesti ne on tuotu kivenhakkaajilta puolivalmiina ja viimeistelty paikan päällä. Koko muuri 
on tehty ilman laastia. Pienimmät kivet ovat peräisin roomalaiselta tai bysanttilaiselta, kaikkein 
ylimmät arabialaiselta tai turkkilaiselta kaudelta. 

Nykyinen Länsimuuri rajoittuu pohjoisessa holvirakennuksiin. Yksi kaarista on kuulunut siihen 
viaduktiin, joka jo makkabealaiskaudella yhdisti yläkaupungin temppelialueeseen. Se on saanut 
nimensä englantilaisen löytäjänsä arkeologi Charles Wilsonin mukaan. Kaari on 15,5 metriä 
leveä ja kaartuu 23 metriä syvän laakson yli. Vuosina 1867—1870 Wilson kaivoi muuria esiin aina 
peruskallioon saakka. Nykyisinkin on näkyvissä 19 kivikerrosta. 

Avaraksi raivattu aukio kokoaa näinä päivinä kymmeniätuhansia rukoilijoita ja matkaajia. 
Muuri itse toimii synagogana. Vasemmalla rukoilevat miehet, oikealla naiset. 

Eteläiseltä rukouspaikalta johtaa kulku marokkolaisportille; se on samalla sisäänkäynti temppe- 
lialueelle. Siinä on valtava kynnys, joka on peräisin Herodeksen temppelistä. Sitä nimitetään 
löytäjänsä mukaan Barclys-portiksi. Osa kynnystä työntyy Länsimuurin naistenpuolelle asti. 
Marokkolaisportista n. 60 metriä etelään on muurissa 15,5 metriä leveä kaareva ulkonema. Sen 
jänneväli on 12 metriä. Se on saanut nimensä amerikkalaisen Palestiinan tutkijan Edward 
Robinsonin mukaan. Kaari kohosi kivetyn kadun yli ja lepäsi toisistaan 12,4 metrin päässä 
olevien pilareitten varassa. Täältä tutkijat ovat löytäneet neljä kapeaa kammiota. Rautaesineet, 
punnukset, rahat ja keramiikkaesineet viittaavat siihen, että paikalla on ollut temppelissä 
kävijöitä palvelevia kauppoja. 

Herodeksen temppeli 


1 Antonian linna 

2 Vartioportti 

3 Rautaportti 

4 Ketjuportti 

5 Magrebiinien portti 

6 Kaksoisportti 

7 Kolmoisportti 

8 Kuninkaan hallit 

9 Salomon pylväskäytävä 
10 Kultainen portti 

11 Lammasportti 

12 Kivibalustradi 

13 Kaunis portti 

14 Naisten piha 

15 Nikanorin portti 

16 Israelin esipiha eli miestenpiha 
17 Suuri polttouhrialttari 
18 Pappien esipiha 

19 Pyhä 
20 Kaikkeinpyhin 

Kultainen portti 


Jerusalemin kaupunginmuurin vanhin ja tunnetuin portti on itäinen Kultainen portti. Turkkilai- 
set sulkivat sen vuonna 1530 estääkseen Messiaan paluun. Sen paikka on todennäköisesti sama 
kuin toisen temppelin aikaisen Susa-portin. Nimi johtuu siitä, että monet juutalaiset saapuivat 
Baabelin vankeuden jälkeen Jerusalemiin vanhasta persialaisesta pääkaupungista. 

Mina mainitsee sen temppelivuoren viiden portin joukossa: ”Itäportti, jonka päälle oli kuvattu 
pääkaupunki Susa. Siitä uhraava ylipappi ja kaikki hänen avustajansa astuivat sisään” (Mid. 1:3). 
Raamatussa kerrotaan asiasta näin: ”Ja Herra puhui Moosekselle ja Aaronille sanoen: ”Käske 
israelilaisia tuomaan sinulle ruskeanpunainen, virheetön hieho, jossa ei ole mitään vammaa ja 
jonka päälle iestä ei vielä ole pantu. Antakaa se pappi Eleasarin haltuun ja vietäköön se leiristä 
ulos ja teurastettakoon hänen edessänsä” (4. Moos. 19:1—3). 


Kun Titus vuonna 70 valloitti Jerusalemin, myös tämä kaksoisportti romahti roomalaisten 
valloituskoneiston voimasta. Jäljelle jäivät valtaisat metrin korkuiset ja 10 metriä pitkät perus- 
tukset, kynnykset ja kehykset. ”Nimetön pyhiinvaeltaja Piacenzasta” näki nämä jäännökset ja 
kirjoitti vuoden 570 vaiheilla: ”Erikoinen portti, jonka kynnys ja kehykset vielä ovat pystyssä.” 
Apostolien teoissa ramman kerjäläisen parantamisen yhteydessä (Ap.t. 3:2) porttia sanotaan 
Kauniiksi portiksi. Se sijaitsi lännempänä ja johti naisten pihaan. Temppelin hävityksen jälkeen 
perimätieto on sekoittanut tämän Susa-porttiin. Sen kreikankielinen nimi ”thyra hiraia” on 
käännetty latinaksi väärin ”Porta aurea” eli Kultainen portti. Bysanttilaiset rakensivat 500- 
luvulla portin uudelleen. 

Nykyinen portti on 24,6 metriä pitkä ja 17,3 metriä leveä. Kaksi kivipilaria jakaa sen kahdeksi 
käytäväksi. Niiden korkeus on 12 metriä. Tasakattoa koristaneista kuudesta kupolista on jäljellä 
vielä kaksi. Antiikin aikaan portille johti leveä portaikko. 

Amerikkalainen arkeologi James Fleming löysi sattumalta eräänä sateisena huhtikuun aamuna 
vuonna 1969 alkuperäisen Susa-portin. Hän aikoi ottaa muurista kuvia. Äkkiä kostea maa petti 
hänen jalkojensa alta ja hän putosi 2,5 metriä syvään joukkohautaan, jossa oli n. 40 luurankoa. 
Toivuttuaan ensijärkytyksestä hän havaitsi suoraan Kultaisen portin alla kahden antiikkisen 
porttikaaren alut. 

Juutalainen perinne yhdistää viimeisen tuomion ja Messiaan tulemisen tähän ”Laupeuden 
porttiin”, Sha'ar Ha Rahamimiin. Keskiajalla hurskaat juutalaiset rukoilivat siellä niin kuin 
nykyisin Länsimuurilla. Sinne he paikallistivat profeetta Sakarjan näyn: ”Hänen jalkansa seiso- 
vat sinä päivänä Öljymäellä, joka on Jerusalemin edustalla itää kohti” (Sak. 14:4). Tästä tehtiin 
se johtopäätös, että Messias saapuu kaupunkiin idästä Kultaisen portin kautta. Raamatussa 
tärkeät tapahtumat sijoittuvat usein kaupungin porteille: ”Ja ne kaksi enkeliä tulivat Sodomaan 
illalla, ja Loot istui Sodoman portilla... (1. Moos. 19:1). — ”Efron istui siellä heettiläisten 
joukossa. Ja Efron, heettiläinen, vastasi Aabrahamille heettiläisten kuullen, kaikkien, jotka 
kulkivat hänen kaupunkinsa portista...” (1. Moos. 23:10). Niinpä on hyvin ymmärrettävää, että 
profeetta Jooelin ennustus yhdistetään Kultaiseen porttiin: ”Sillä katso, niinä päivinä... minä 
kokoan kaikki pakanakansat, vien ne alas Joosafatin laaksoon” (Jooel 3:1, 2). 

Vuosisatojen ajan monet ovat tahtoneet saada hautapaikkansa mahdollisimman läheltä Kultaista 
porttia. Tuhannet haudat Öljymäellä ja Kidronin laaksossa kertovat vainajien uskosta. Heidän 
tomumajansa odottaa kuivassa maassa niin kuin ”Jerikon ruusu” eläväksi tekevää ylösnousemuk- 
sen sadetta. 

Kultainen portti 


TI 


Kidronin laakson haudat 


Öljymäen juurella on muistomerkki, jota ei helposti arvaa pyhäksi paikaksi. Se on kallioon 
hakattu muistomerkki, niin sanottu Absalomin hauta. Juutalainen perimätieto liittää sen Toisen 
Samuelinkirjan kohtaan: ”Mutta Absalom oli eläessään hankkinut ja pystyttänyt itsellensä 
patsaan, joka on Kuninkaanlaaksossa; sillä hän sanoi: Minulla ei ole poikaa, joka säilyttäisi 
minun nimeni muiston. Patsaan hän oli kutsunut nimensä mukaan, ja sen nimi on vielä tänäkin 
päivänä Absalomin muistomerkki” (2. Sam. 18:18). 

Absalom oli noussut vastustamaan isäänsä Daavidia ja ajanut hänet pois Jerusalemista. Siksi 
hurskaat juutalaiset toivat keskiajalla tottelemattomat lapsensa muistomerkin luo, heittivät kiviä - 
sitä kohti ja selittivät, miten pahat seuraukset Absalomin tottelemattomuudesta oli. 
Hautamuistomerkki on peräisin hasmonilaisajalta 100-luvulta eKr. Rakennelma on 15 metriä 
korkea. Sitä ei oikeastaan voi sanoa haudaksi, koska varsinainen hautaosa on sen takana: 
kahdeksan kiveen hakattua kammiota, Joosafatin hauta. Arkeologit löysivät sen vuonna 1925. 
Absalomin haudan perustana on sivuiltaan kuusimetrinen kivi, jonka korkeus on 6,5 metriä. 
Joonialaiset puoli- ja neljännespylväät kohoavat siitä. Kulmikkaan osan päällä on suurten 
lohkareiden muodostama korureunus ja sen päällä lieriömäinen osa. Kaiken kruunaa pyöreä, 
kartiomaisesti suippeneva torni. Korureunuksen yläpuolella ammottavaa aukkoa sanotaan 
yadiksi, Absalomin kädeksi. 

Hiukan etelämpänä on Heesirin (Hezirin) pappissuvun hauta. Ravistunut kiveen hakattu kirjoi- 
tus kertoo: ”Tämä hauta on Eleasarin, Hanian, Jooasarin, Jehudan, Simeonin, Johannanin, 
Joosefin, Orebin pojan, poikien sekä Joosefin ja Eleasarin, Hanian poikien, joka oli pappi 
Heesirin poikien suvusta.” Aikakirjat kertovatkin Heesiristä 17. pappisluokan esimiehenä. Sama 
nimi esiintyy vielä Nehemian kirjassa. Suvun on täytynyt olla varsin arvostettu, koskapa sille on 
omistettu näin näyttävä muistomerkki. 

Juutalaisen kansanlegendan mukaan pitalitautinen kuningas Ussia olisi vetäytynyt tänne. Hauta 
on Kidronin laakson neljästä muistomerkistä vanhin. Se on peräisin hasmonilaisajan alkupuo- 
lelta toiselta vuosisadalta eKr. Julkisivu pylväineen on puhdasta doorilaista tyyliä. Sen takana on 
hautakammio, jossa on useita kiveen hakattuja ns. uunihautoja. 

Aivan lähellä on Sakarjan hauta. Myös tämä nelikulmainen, 9-metrinen muistomerkki on 
hakattu kiveen. Se huipentuu pyramidin muotoiseen kattoon. Joonialaiset pylväät koristavat 
5 metriä leveää julkisivua. 

Juutalainen perimätieto sanoo tätä profeetta Sakarjan hautakammioksi. Sakarjasta kerrotaan: 
”Niin Jumalan Henki täytti Sakarjan, pappi Joojadan pojan, ja hän astui kansan eteen ja sanoi 
heille: ”Näin sanoo Jumala: Miksi te rikotte Herran käskyt omaksi onnettomuudeksenne? Koska 
te olette hyljänneet Herran, hylkää hänkin teidät. Mutta he tekevät salaliiton häntä vastaan ja 
kivittävät hänet kuoliaaksi kuninkaan käskystä Herran temppelin esipihalla... Ja tämä sanoi 
kuollessaan: Herra nähköön ja kostakoon”” (2. Aikak. 24:20—22). 

Eräs 300-luvun pyhiinvaeltaja sanoo muistomerkkiä profeetta Jesajan haudaksi. 

Daavidin hauta 


Raamattu sanoo: ”Sitten Daavid meni lepoon isiensä tykö, ja hänet haudattiin Daavidin 
kaupunkiin” (1. Kun. 2:10). Jo yli tuhannen vuoden ajan juutalainen perimätieto on sijoittanut 
Daavidin haudan Siionin vuorelle, kuten Pyhän maan maantieteellinen kuvaus vuodelta 985 
kertoo. Todennäköisesti tämä liittyy Pietarin helluntaipuheeseen: ”Te miehet, veljet, on lupa 
teille rohkeasti sanoa, mitä kantaisäämme Daavidiin tulee, että hän on sekä kuollut että 
haudattu: onhan hänen hautansa meidän keskellämme vielä tänäkin päivänä” (Ap.t. 2:29). 
Juutalainen matkaaja rabbi Benjamin von Tudela kävi vuonna 1173 Jerusalemissa ja kertoi 
kuninkaan haudan löytymisestä: ”Rakentajat löysivät hautaluolasta kätketyn kiven. Yksi heistä 
sanoi toverilleen: *Tule katsomaan, olisiko täällä kultaa.? He nostivat kiven syrjään ja astuivat 
luolaan... Yhtäkkiä heitä vastaan lennähti tuulenpuuska, ja ääni huusi: ?Pois täältä!” 

On varmaa, että Daavidin haudan kiviarkku on peräisin ristiretkien ajalta. Sitä koristaa kolme 
toora-kääröä ja hopeista kruunua. Arkkua peittää arvokas samettipeite, johon on kirjailtu sanat: 
”Daavid, Israelin kuningas, elää.” Ristiretkien aikaan kristityt hallitsivat pyhiä paikkoja. Myö- 
hemmin mamelukit muuttivat tämän paikan moskeijaksi. Nykyisin se on Israelin valtion hallussa. 

JERUSALEM, 
KRISTITTYJEN 
PYHÄ KAUPUNKI 


Kaupunki pelastushistorian keskuksena 


! Kukaan ei tiedä, miksi tämä autiomaan ja meren välillä kohoava kivikkoinen kukkula on 
Jumalan valitsema, miksi Korkeimman näkymätön läsnäolo ilmestyi Jeesuksessa Kristuksessa 
' ihmisen muodossa juuri täällä. 
| Jerusalemissa ei ole sellaisia arkkitehtuurin tai taiteen kalleuksia kuin Firenzessä, Pariisissa tai 
' Rio de Janeirossa. Sen historia on ollut tuskaista, ja se alkaa kaukaa historian hämäristä, mutta 
sen todisteet ovat saumattomat. Siitä kertoo Raamattu yhtäpitävästi arkeologien löytöjen 
kanssa, jotka tunnistavat vuosituhansia kunnioitettuja kiviä. Kirjalliset lähteet, vuosisatojen 
' varrella kirjoitetut pyhiinvaeltajien kertomukset liittävät tämän kaupungin palapelin osaset 
kiehtovaksi kuvaksi: Jumalan ja ihmisen historia Jerusalemissa ei ole hurskasta tarinaa. Kauniina 
kuin ikinuori morsian Jerusalem kohoaa menneiden aikojen raunioista. 
| Monille ihmisille Jerusalemilla on elämässä suuri merkitys. Kukaan ei voi suhtautua siihen 
| välinpitämättömästi, ei agnostikko eikä rationalisti. Jerusalemin hohto lumoaa jokaisen. 
Jerusalem on kuin Raamatun pohjapiirros. Tämä kirja on vuosisatojen vieriessä kerran toisensa 
jälkeen innostanut filosofeja, vaikuttanut ihmiskunnan etiikkaan ja moraaliin, antanut virikkeitä 
Herransa Jeohtaamisesta. [Tänä Herra on ihmisenä, Jeesus nasaretilaisena, täyttänyt maallisen 
elämänsä viimeisen vaiheen, kärsimyksen, kuoleman ja ylösnousemuksen. Tietäen kärsimyksen 
"tulevan hän katselee viimeisen kerran pyhää kaupunkia, nyt profeettojen ennustamana rauhan- 
(kuninkaana: ”Ja kun he lähestyivät Jerusalemia ja saapuivat Beetfageen, Öljymäelle, silloin 
Jeesus lähetti kaksi opetuslasta ja sanoi heille: ”Menkää kylään, joka on edessänne, niin te kohta 
löydätte aasintamman sidottuna ja varsan sen kanssa; päästäkää ne ja tuokaa minulle. Ja jos joku 
teille jotakin sanoo, niin vastatkaa: »Herra tarvitsee niitä»; ja kohta hän lähettää ne. Mutta 
tämä tapahtui, että kävisi toteen, mitä on puhuttu profeetan kautta, joka sanoo: Sanokaa tytär 
"Siionille: »Katso, sinun kuninkaasi tulee sinulle hiljaisena ja ratsastaen aasilla, ikeenalaisen 
'aasin varsalla».? Niin opetuslapset menivät ja tekivät, niinkuin Jeesus oli heitä käskenyt, ja 
toivat aasintamman varsoineen ja panivat niiden selkään vaatteensa, ja hän istuutui niiden 
| päälle. Ja suurin osa kansasta levitti vaatteensa tielle, ja toiset karsivat oksia puista ja hajottivat 
| tielle. Ja kansanjoukot, jotka kulkivat hänen edellään ja jotka seurasivat, huusivat sanoen: 
| "Hoosianna Daavidin pojalle! Siunattu olkoon hän, joka tulee Herran nimeen. Hoosianna 
| korkeuksissa!” (Matt. 21:1—9). 
([ Pääsiäisjuhlilla Jerusalemissa on paljon väkeä. Jeesus kätkeytyy kaupungin väkijoukkoon. 
| Hänen vastustajansa etsintäkuuluttavat hänet: ”Ylipapit ja fariseukset olivat antaneet käskyjä, 
| että jos joku tietäisi, missä hän oli, hänen oli annettava se ilmi” (Joh. 11:57). 
Jeesus nauttii opetuslastensa kanssa salaisessa paikassa perinteisen pääsiäisaterian. Sillä on 
| | kirkolle suuri merkitys: ”Ja heidän dn Jeesus otti leivän, siunasi, mursi ja antoi heille ja 
| sanoi: Ottakaa, tämä on minun ruumiini.” Ja hän otti maljan, kiitti ja antoi heille; ja he kaikki 
| joivat siitä. Ja hän sanoi heille: Tämä on minun vereni, liiton veri, joka vuodatetaan monen 
| edestä. Totisesti minä sanon teille: minä en juo enää viinipuun antia, ennenkuin sinä päivänä, 
| jona juon sitä uutena Jumalan valtakunnassa.” (Mark. 14:22—25). 
| Tässä ehtoollisessa Jeesus asettaa uuden liiton keskeisen liturgisen toimituksen. Muutamia 
| vuosia myöhemmin sitä vietetään päivittäin eri puolilla Rooman valtakuntaa. 
| Mutta pelastushistoria jatkuu Jerusalemissa. Kiitosvirren veisattuaan Jeesus ja opetuslapset 
| lähtevät Öljymäelle. Jeesus kokee kärsimisensä edellä hirvittävän ahdistuksen: ”Minun sieluni 
| on syvästi murheellinen, kuolemaan asti . . . Isäni, jos mahdollista on, niin menköön minulta 

(Pois tämä malja; ei kuitenkaan niinkuin minä tahdon, vaan niinkuin sinä” (Matt. 26:38, 39). 

' Jeesus vangitaan ja häntä kuulustellaan suuren neuvoston edessä. Tuomio on yksimielinen: ”He 
| ' kaikki tuomitsivat hänet vikapääksi kuolemaan” (Mark. 14:64). Seuraavana päivänä neuvosto 
| antaa Jeesuksen roomalaisen maaherra Pontius Pilatuksen käsiin. Hän tarjoaa kiihtyneelle 
' väkijoukolle vaihtoehtoa: Hän vapauttaa joko Jeesuksen tai pahamaineisen rikollisen Barab- 
' baan. Kansanjoukko valitsee Barabbaan. 

' Jeesus kantaa ristinsä Golgatan kummulle, jossa virallinen teloitus tapahtuu. ”Mutta kuuden- 
nesta hetkestä alkaen tuli pimeys yli kaiken maan, ja sitä kesti hamaan yhdeksänteen hetkeen. Ja 
yhdeksännen hetken vaiheilla Jeesus huusi suurella äänellä sanoen: Eeli, Eeli, lama sabaktani?? 
Se on: Jumalani, Jumalani, miksi minut hylkäsit? Sen kuullessaan sanoivat muutamat niistä, 
jotka siinä seisoivat: ”Hän huutaa Eliasta.? Ja kohta muuan heistä juoksi ja otti sienen, täytti sen 

' hapanviinillä, pani sen ruovon päähän ja antoi hänelle juoda. Mutta muut sanoivat: 'Annas, 
katsokaamme, tuleeko Elias häntä pelastamaan.” Niin Jeesus taas huusi suurella äänellä ja antoi 

' henkensä. Ja katso, temppelin esirippu repesi kahtia ylhäältä alas asti, ja maa järisi, ja kalliot 

' halkesivat, ja haudat aukenivat, ja monta nukkuneiden pyhien ruumista nousi ylös. Ja he lähtivät 
haudoistaan ja tulivat hänen ylösnousemisensa jälkeen pyhään kaupunkiin ja ilmestyivät 
'* monelle. Mutta kun sadanpäämies ja ne, jotka hänen kanssaan vartioitsivat Jeesusta, näkivät 
* maanjäristyksen ja mitä muuta tapahtui, peljästyivät he suuresti ja sanoivat: ”Totisesti tämä oli 
' Jumalan Poika” (Matt. 27:45—54). Vielä samana päivänä — on perjantai-ilta — Jeesus haudataan. 

'* Sunnuntaiaamuna hauta on tyhjä. ”Ja kun sapatti oli päättynyt ja viikon ensimmäisen päivän 

' aamu koitti, tulivat Maria Magdaleena ja se toinen Maria katsomaan hautaa. Ja katso, tapahtui 

| suuri maanjäristys, sillä Herran enkeli astui alas taivaasta, tuli ja vieritti kiven pois ja istui sille. 

| Hän oli näöltään niinkuin salama, ja hänen vaatteensa olivat valkeat kuin lumi. Ja häntä 
| peljästyen vartijat vapisivat ja kävivät ikäänkuin kuolleiksi. Mutta enkeli puhutteli naisia ja sanoi 
| heille: ?*Älkää te peljätkö; sillä minä tiedän teidän etsivän Jeesusta, joka oli ristiinnaulittu. Ei hän 

' ole täällä, sillä hän on noussut ylös, niinkuin hän sanoi. Tulkaa, katsokaa paikkaa, jossa hän on 

| maannut. Ja menkää kiiruusti ja sanokaa hänen opetuslapsillensa, että hän on noussut kuol- 

| leista” (Matt. 28:1—7). 

| Hauta on tyhjä. Se todistaa korotetun Herran ylösnousemuksesta. Jerusalem on tästä lähtien 

| kristityille pelastushistorian tapahtumapaikka, se kohta maailmassa, jossa Jumalan sanoma on 

| tullut maailmaan. 

| Jumalan ihmiseksi tuleminen on kaupungissa käsin kosketeltavaa, ei abstraktia; se liittyy nimeen 

| ja historian hetkeen. Se merkitsee kristityille, että Herra on käynyt elämän läpi. Jerusalemin 

' pyhät paikat kertovat kristitylle tästä näkyvällä tavalla. 

Jumalan ”tänään” 


Jerusalem on se kaupunki, jossa ihminen kohtaa Luojansa Jumalan nykyhetkessä: sakramentaa- 
lisena, näkyvänä osoituksena Kaikkivaltiaan rakkaudesta maailmaa kohtaan. Jerusalemissa 
Jumala ei ole pelkästään historiassa pelastanut ihmissukua, vaan hän myös vaikuttaa edelleen 
tässä kaupungissa, jossa ikuisuus on läsnä. Jerusalemissa jatkuu katkeamattomana Kristuksen 
ilmestyminen. Jerusalemissa kohtaavat menneisyys ja nykyisyys. Siellä kohtaavat jumalallinen ja 
maallinen, pyhyys ja synti. Siellä arkipäiväisyys ja tuonpuoleisuus, ihminen ja Jumala, aika ja 
ikuisuus lyövät kättä. Jerusalem on kivikaupunki ja paratiisikaupunki. Vaikka sen asukkaiden on 
elettävä samoin kuin muittenkin kaikkialla maailmassa arkipäivässä, kärsimyksissä ja päivittäis- 
ten huolten keskellä, silti heidän kaupunkinsa on Hengen Jerusalemin näkyvä merkki. Ja se 
tekee maallisesta Jerusalemista muiston ja toivon keskuspaikan. 

Muisto ja muisteleminen ovat ikuisessa Jerusalemissa luonteeltaan sekä vertauskuvallista että 
realistista: Ei ole kyse vain tapahtumista, jotka ovat olleet ja menneet joskus kauan sitten, vaan 
on kyse nimenomaan nykyhetken tapahtumisesta. Se, mikä on kerran tapahtunut, vaikuttaa 
ajassa edelleen. Kun muistelemme pelastuksen tapahtumia, Jumala on erityisellä tavalla läsnä: 
”Sinun kuolemaasi, oi Herra, me julistamme ja sinun ylösnousemustasi me ylistämme, kunnes 
tulet kirkkaudessa.” Ihmiselle on suotu mahdollisuus pysäyttää ajan virta ja tuoda liturgian 
juhlassa menneisyys tähän hetkeen. Historiallisen tapahtuman muistosta tulee tämän hetken 
tapahtuma, Jumalan kohtaaminen ajan rajojen yläpuolella. 

Niin kuin kerran lausuttu ”Tahdon” on aviopuolisoille voimassa edelleen ja jatkuu päivästä 
toiseen, niin Jerusalemissa muisteleva kohtaa menneen, nykyisen ja ikuisen. Kristitty osallistuu 
henkilökohtaisesti Jumalan valintaan, lupaukseen ja uskollisuuteen. 

Itse Jerusalem muistuttaa Jumalan suurista teoista, saa ne elämään muureissaan. Siellä kristitty 
muistaa Jumalan, ja siellä myös Jumala muistaa ihmisen. 

Beetlehemin syntymäluolassa erääseen kiveen on merkitty se kohta, jossa taivas ja maa ovat 
koskettaneet toisiaan: ”Hic de virgine Maria, Jesus Christus natus est. — Tässä Jeesus Kristus on 
syntynyt neitsyt Mariasta.” Joululiturgiassa kirkko on kautta vuosisatojen laulanut siellä: ”Iloit- 
kaa Herrassa, meille on tänään syntynyt Vapahtaja. Totinen rauha on tänään astunut alas 
taivaasta... Tänä pyhänä yönä meille on loistanut totinen valo... Pyhä päivä on valjennut meille. 
Tulkaa, kansat, rukoilemaan Herraa! Tänään on suuri valo astunut maan päälle.” Beetlehemin 
luola kertoo kristitylle, että Jumala katsoo lempeästi köyhyyttä: Taivaan ja maan luoja valitsee 
syntymäpaikakseen tallin. Mitätön pikku talli saa maailmanlaajuiset ulottuvuudet, kun kaikkeu- 
den hallitsija on nähnyt päivänvalon siellä. Avuttomasta lapsesta tulee Jumalan valtakunnan ovi. 
Beetlehemissä rajallinen ihminen tavoittaa äärettömän. Kiveen hakattu luola, joka suojasi 
eläimiä kuumuudelta ja sateelta, sai olla Jumalan suoja. ”Hän tuli omiensa tykö, ja hänen 
omansa eivät ottaneet häntä vastaan” (Joh. 1:11). Silti maailma on saanut uuden lupauksen: 
”Maassa rauha ihmisten kesken, joita kohtaan hänellä on hyvä tahto” (Luuk. 2:14). 

Mutta eivätkö maailman kasvot näytä aivan toisenlaisilta? Se on jakautunut itään ja länteen, 
saman maankin kansalaiset erottautuvat vasemmistoksi ja oikeistoksi. Kylmästä sodasta siirry- 
tään kylmään rauhaan. Eikö voimakkaampi edelleen pakota heikompansa suostumaan tah- 
toonsa? Kuinka monta lasta kuoleekaan joka päivä? Ja silti kristitty toistaa Beetlehemissä: 
”Maassa rauha ihmisten kesken, joita kohtaan hänellä on hyvä tahto.” Nämä jumalalliset sanat 
ovat merkki, eivät mikään hurskas toivotus. Kuka voi ymmärtää sen iloa ja rauhaa, joka yhtä 
aikaa rakastaa ja kärsii? 

Beetlehem on Jumalan näkyvä vakuutus siitä, ettei Herran kiinnostus ihmiskuntaa kohtaan ole 

lakannut. Beetlehemin viesti kirstitylle on se, että luomisjärjestyksen mukainen rauha on 
mahdollinen, kunhan ihminen itse vain ei ylimielisyyksissään ota Jumalan paikkaa ja ryhdy 
ohjailemaan ”sinistä planeettaa” omien ajatustensa mukaan. 

Beetlehemin rauhanviesti tuomitsee kaiken epäoikeudenmukaisuuden, kaiken väkivallan ja 
pahan kostamisen pahalla. Kristityille se on taistelukutsu omaa itsekkyyttä, alistumista ja 
keskinkertaisuutta vastaan. 

Enkelien viesti osoittaa ylpeille, etteivät he voi saavuttaa rauhaa, koska ovat itse ylimielisesti 
sulkeneet tiensä rauhanruhtinaan luo. Kristitty lähtee Beetlehemin luolasta paimenten tavoin 
takaisin samaan arkeensa, samaan ympäristöönsä kuin ennenkin, mutta itse muuttuneena. 
Kahden ja puolen kilometrin päässä Jerusalemista, Öljymäen itäpuolella on Betania. Pieni kylä, 
josta arabit käyttävät nimeä EI Azariye, kertoo kristittyjen ystävyydestä. Sisarusten Marian, 
Martan ja Lasaruksen luo Betaniaan Jeesus vetäytyi useammin kuin kerran vastustajiensa vihan 
tieltä. Siellä hän osoitti valtansa kuoleman yli ja herätti jo neljä päivää aikaisemmin kuolleen 
Lasaruksen haudastaan. Johanneksen evankeliumin 11. luku valaisee kristitylle Herran inhimil- 
listä puolta, hänen myötätuntoisuuttaan: Kyyneleet nousevat hänen silmiinsä, kun hän kuulee 
ystävänsä kuolemasta. Lasaruksen sisarille hänellä on sanottavana enemmän kuin vain lohdutuk- 
sen sanoja: ”Minä olen ylösnousemus ja elämä; joka uskoo minuun, se elää, vaikka olisi kuollut. 
Eikä yksikään, joka elää ja uskoo minuun, ikinä kuole” (Joh. 11:25—26). 

Betaniassa ei kuolemalla enää ole viimeistä sanaa kristitylle. Kuolemasta tulee pääsy tämän 
maailman pakolaisuudesta taivaalliseen Jerusalemiin, missä Jumala saadaan vihdoin nähdä 
kasvoista kasvoihin. 

Öljymäki puhuu kristitylle Jeesuksen suuresta rakkaudesta Jerusalemia kohtaan: ”Ja kun hän tuli 
lähemmäksi ja näki kaupungin, itki hän sitä ja sanoi: Jospa tietäisit sinäkin tänä päivänä, mikä 
rauhaasi sopii! Mutta nyt se on sinun silmistäsi salattu. Sillä sinulle tulevat ne päivät, jolloin sinun 
vihollisesi sinut vallilla saartavat ja piirittävät sinut ja ahdistavat sinua joka puolelta; ja he 
kukistavat sinut maan tasalle ja surmaavat lapsesi, jotka sinussa ovat, eivätkä jätä sinuun kiveä 
kiven päälle, sentähden ettet etsikkoaikaasi tuntenut”” (Luuk. 19:41—44). Jeesus olisi tahtonut 
koota kaupungin asukkaat ”niinkuin kana kokoaa poikansa siipiensä alle! Mutta te ette ole 
tahtoneet” (Luuk. 13:34). | 
Kun kristitty lukee taivaaseenastumisen tapahtumapaikalla Apostolien tekojen ensimmäistä 
lukua, hän kuulee enkelin sanat, jotka loivat uskonvarmuutta hämmästyneisiin, neuvottomiin 
opetuslapsiin: ”Mitä te seisotte ja katsotte taivaalle? Tämä Jeesus, joka otettiin teiltä ylös 
taivaaseen, on tuleva samalla tavalla, kuin te näitte hänen taivaaseen menevän” (Ap.t. 1:11). 
Tämä paikka puhuu kristitylle voimakkaasti siitä, ettei hän palaa maahan, vaan Isänsä luo: 
”Minun Isäni kodissa on monta asuinsijaa. Jos ei niin olisi, sanoisinko minä teille, että minä 
menen valmistamaan teille sijaa? Ja vaikka minä menen valmistamaan teille sijaa, tulen minä 
takaisin ja otan teidät tyköni, että tekin olisitte siellä, missä minä olen” (Joh. 14:2, 3). 
Öljymäki kertoo kristitylle, että hänen on irrottauduttava ylen määrin maallisista sidonnaisuuk- 
sista, jotka vaikeuttavat hänen tuloaan Jumalan luo. Öljymäellä taivaan ja maan kiista ratkeaa 
taivaan hyväksi. 

Öljymäeltä Jeesus nousee pois maailmasta ollakseen tästä lähtien lähellä omiaan kaikkialla 
maailmassa. Täältä lähtevät hänen todistajansa: ”Joka uskoo minuun, myös hän on tekevä niitä 
tekoja, joita minä teen, ja suurempiakin, kuin ne ovat, hän on tekevä; sillä minä menen Isän 
tykö. Ja mitä hyvänsä te anotte minun nimessäni, sen minä teen” (Joh. 14:12, 19). 
Ehtoollissalissa Siionin vuorella kristitty astuu maailman tunnetuimpaan ateriapaikkaan. Vaikkei 
karussa huoneessa ole Leonardo da Vincin maalauksen ylimaallista loistoa, vaikka synkät 

goottilaiset kaaret henkivät lähinnä ristiretkien tunnelmaa, silti Jumalan ja hänen kansansa liitto 
on täällä tullut koko maailman osaksi. Täällä kristitty tulee Herransa kanssa pöydän ääreen ja 
ottaa vastaan elämän leivän. Kiirastorstain ehtoollismessussa kirkko rukoilee: ”Sinä yönä, jona 
hänet kavallettiin, hän otti leivän, kiitti, mursi, antoi opetuslapsilleen ja sanoi: Ottakaa ja 
syökää tästä kaikki; tämä on minun ruumiini, joka teidän edestänne annetaan.”” 
Eukaristia ja sen merkitys ei rajoitu Jerusalemiin, mutta sen alkuperä on täällä. Ehtoollissalissa 
selviää myös, että kristillinen asenne merkitsee palvelua: ”Ymmärrättekö, mitä minä olen teille 
tehnyt? Te puhuttelette minua opettajaksi ja Herraksi, ja oikein te sanotte, sillä se minä olen. Jos 
siis minä, teidän Herranne ja opettajanne, olen pessyt teidän jalkanne, olette tekin velvolliset 
pesemään toistenne jalat. Sillä minä annoin teille esikuvan, että myös te niin tekisitte, kuin minä 
olen teille tehnyt” (Joh. 13:12—15). Herra sanoo selvästi: Kristillinen rakkaus ei ole filosofinen 
käsite, vaan se perustuu Herran itsensä selkeään esimerkkiin. Ehtoollissalissa kristitty saa uuden 
käskyn: ”Tämä on minun käskyni, että te rakastatte toisianne, niinkuin minä olen teitä rakasta- 
nut. Sen suurempaa rakkautta ei ole kenelläkään, kuin että hän antaa henkensä ystäväinsä 
edestä” (Joh. 15:12, 13). 
|Getsemane tuhatvuotisten öÖljypuitten varjossa on yksi ihmiskunnan historian järkyttävimmistä 
itapahtumapaikoista. Täällä alkoi Jeesuksen kärsimys: suru, murhe, kuolemantuska, kyyneleet, 
lyksinäisyys. ”Ja hänen hikensä oli niinkuin veripisarat, jotka putosivat maahan” (Luuk. 22:44). 
|”Kuolemantuskan kalliolla” kristitty on aivan lähellä Herraansa, sillä Herra on ottanut ihmisen 
Ituskan omakseen, jotta viimeisenä ei olisi toivottomuus vaan toivo. Getsemanessa pimeys 
[muuttuu valoksi, koska kärsimys on saanut merkityksen. 
"Missä Pontius Pilatus Jeesuksen tuomitsikin — Antonian linnassa tai Herodeksen palatsissa 
— Siionin sisarten luostarin litostroton edustaa kaikkia niitä maailman oikeudenkäyntipaikkoja, 
joissa totuutta pilkataan ja mielivalta on kunniassa. ”Roomalaisen maaherran pretoriumissa” 
erääseen kiveen on raapustettu ”kuningaspeli”. Se oli antiikin ajan lautapeli, jonka parissa 
sotilaat kuluttivat aikaansa. Kenties se toi heidän mieleensä ajatuksen orjantappurakruunusta. 
Täällä Jeesus tunnustautui avoimesti iankaikkiseksi kuninkaaksi samalla kun hänet tuomittiin 
pilkkakuninkaana kuolemaan. 
[Via Dolorosa johtaa kristityn Jeesuksen kärsimystielle. Hän muistaa oman kuormansa: ”Joka ei 
| kanna ristiänsä ja seuraa minua, se ei voi olla minun opetuslapseni” (Luuk. 14:27). Täältä hän 
|saa voiman olla vajoamatta oman tuskansa mereen, nousta jokaisen iskun jälkeen ja nähdä 
| lähimmäisensä avoimin silmin. ”Jerusalemin tyttäret, älkää minua itkekö, vaan itkekää itseänne 
| ja lapsianne. Sillä katso, päivät tulevat, jolloin sanotaan: *Autuaita ovat hedelmättömät ja ne 
| kohdut, jotka eivät ole synnyttäneet, ja rinnat, jotka eivät ole imettäneet”” (Luuk. 23:28, 29). 
| Via Dolorosan 14 asemaa pysäyttävät mietiskelemään Kristuksen kärsimystietä. Vaikka vain 
| seitsemän niistä on suoraan mainittu Uudessa testamentissa, vaikka alkuperäisen tien kulkua on 
| vaikea jäljittää — onhan Jerusalem moneen kertaan hävitetty — täällä on usko tärkeämpi kuin 
| arkeologiset löydöt. Täällä kristitty tunnustautuu ristin ”hullutukseen” pilkallisten katseitten ja 
| kiivaan torjunnan ympäröimänä. Mutta viimein risti johtaa hänet voittoon ja elämään. Siksi Via 
| Dolorosa on syvimmältään voitontie. Paavali huudahtaa tämän tajuttuaan: ”Pois se minusta, että 
| minä muusta kerskaisin kuin meidän Herramme Jeesuksen Kristuksen rististä, jonka kautta 
| maailma on ristiinnaulittu minulle, ja minä maailmalle!” (Gal. 6:14). Tuhannet ovat kulkeneet 
| tämän tien. He ovat pyhittäneet Via Dolorosan lukemattomilla rukouksillaan. 
Jeesuksen aikaan katu oli nelisen metriä syvemmällä. Monin paikoin on vanhat kivet kaivettu 
esiin ja kiinnitetty nykyiseen katuun. Kivet ovat kuluneet sileiksi roomalaisten sotilaitten, 
kuormia kantavien orjien ja vedenhakumatkalla kulkevien naisten askelten alla. Täällä kristitty 

voi tuntea kulkevansa kappaleen matkaa aivan Herransa jäljillä. Silmänräpäyksen ajan hän 
näkee Rooman legioonalaiset, kuulee väkijoukon pilkallisen naurun, katselee rohkeaa naista, 
joka astuu nimettömästä joukosta pyyhkimään Jeesuksen verisiä kasvoja. Hän tuntee hevosten, 
hien, raudan ja nahan hajun . . . kunnes tinkivä rihkamakauppias palauttaa hänet taas nykyhet- 
keen. 

Mikäpä paikka maailmassa sopisi kristitylle paremmin rukouspaikaksi kuin Golgata, vaikka se 
onkin täynnä häliseviä turisteja? Sisimmässään hän syventyy uskon syvimpiin salaisuuksiin: 
Täällä Herra on verellään lunastanut ihmiskunnan. Täällä rististä tulee Jeesuksen voiton väline ja 
kaikiksi ajoiksi kristillisen toivon merkki. ”O crux, ave, spes unica — Terve risti, ainoa toi- 
'(vomme!” 

(Golgatan kummulla Jeesus on omalla kuolemallaan kukistanut kuoleman ja muuttanut kärsi- 
imyksen, hädän ja syyllisyyden kielteisen merkityksen myönteiseksi. Täällä kristitty voi lausua 
IHerransa kanssa: ”Minä olen voittanut maailman” (Joh. 16:33). Golgata on Jeesuksen elämän 
| tähtäyspiste: ”Minä olen lähtenyt Isästä ja tullut maailmaan; jälleen minä jätän maailman ja 
imenen Isän tykö” (Joh. 16:28). 

'Tämän maailman mahtavat hallitsevat ihmisiä asenteiden ja pelon voimalla. Golgatalta Jeesus 
lastuu hallitsemaan rakkaudessa: ”Ja kun minut ylennetään maasta, niin minä vedän kaikki 
ityköni” (Joh. 12:32). 

Pyhä hauta kertoo kristitylle maailmanhistorian suurimmasta tapahtumasta, Herran ylösnouse- 
muksesta pääsiäisaamuna. Presbyteeri Hesychios on 400-luvulla kuvannut tätä uskon kahtalai- 
suutta näin: ”Kuollut — mutta kuitenkin Jumala. Hauta ja voideltu ruumis, pyhien naisten 
kyyneleet, Joosef Arimatialaisen toimittama hautaus, haudan vartijat. Kaikki tämä todistaa 
ihmisen kuolemaa. Mutta tuonelan porttien järkkyminen todistaa Kristuksen jumaluutta.” 
Kirkko toistaa pääsiäisyön liturgiassa tämän tapahtuman ajankohtaisuutta ja ajasta aikaan 
jatkuvaa todellisuutta: ”Kristus, eilen ja tänään. Alku ja loppu, alfa ja omega. Hänen on aika ja 
iankaikkisuus. Hänen on valta ja kirkkaus ikuisesti . . . Tämä on se yö, jona valo on karkoittanut 
synnin pimeyden. Tämä on se autuas yö, jona Kristus katkoi kuoleman kahleet ja nousi 
syvyydestä voittajana . . . Tämä on se yö, josta on kirjoitettu: Yö valaisee niinkuin päivä, pimeys 
on niinkuin valkeus. .. Oi autuas yö, joka sovitat taivaan ja maan ja yhdistät Jumalan ja 
ihmiset . ..” 

Alku ja loppu ovat Ylösnousseen nykyisyyttä: Se joka oli kuollut, elää. Kristitty itse on uskonsa 
ja elämänsä välityksellä ylösnousemuksen todistaja. Tässä varmuudessa kirkko lausuu pääsiäis- 
sunnuntaina Ylösnousseen sanoina: ”Minä olen noussut ylös ja olen aina sinun luonasi, halleluja!” 
Patmoksen näyn näkijä kuvaa tätä kosmista tapahtumaa: ”Älä pelkää! Minä olen ensimmäinen 
ija viimeinen. Ja minä elän; ja minä olin kuollut, ja katso, minä elän aina ja iankaikkisesti, ja 
minulla on kuoleman ja tuonelan avaimet” (Ilm. 1:17, 18). Täällä Kristuksen tyhjässä haudassa 
epätoivo väistyy toivon tieltä, kyyneleet heijastavat jo taivaan kirkkautta. Tämä paikka on 
vastalause kuolemalle, sillä se joka lepäsi täällä kolme päivää, on tullut ”että heillä olisi elämä ja 
olisi yltäkylläisyys” (Joh. 10:10). 

Kaupunki kaikkien kirkkojen äitinä 


Jerusalem on kristityn hengellinen kotimaa, kaikkien kirkkojen äiti, joka lahjoittaa yhä uusille 
lapsille elämän. Se ottaa ne vastaan rajattomassa rakkaudessaan, kuten Paavali kirjoittaa: ”Se 
Jerusalem, joka ylhäällä on, on vapaa, ja se on meidän äitimme. Sillä kirjoitettu on: 'Iloitse, sinä 
hedelmätön, joka et synnytä, riemahda ja huuda sinä, jolla ei ole synnytyskipuja. Sillä yksinäi- 
sellä on paljon lapsia, enemmän kuin sillä, jolla on mies” (Gal. 4:26, 27). Jerusalem ruokkii 
lapsiaan Jumalan elävällä Sanalla, joka vahvistaa heitä jokaisen koettelemuksen jälkeen uudella 
uskon voimalla. He itse ovat todistuksena muille: ”Jos te pysytte minussa ja minun sanani 
pysyvät teissä, niin anokaa, mitä ikinä tahdotte, ja te saatte sen” (Joh. 15:7). 

Jerusalemissa kristitty ymmärtää, mitä Hebrealaiskirjeen kirjoittaja tarkoittaa: ”Jeesus Kristus 
on sama eilen ja tänään ja iankaikkisesti” (Hebr. 13:8). Kristikunta on saanut alkunsa Jerusale- 
missa. Ehtoollissalista tuli alkuseurakunnan keskus: ”. .. (Apostolit) menivät siihen yläsaliin, 
Jossa he tavallisesti oleskelivat . . . kaikki pysyivät yksimielisesti rukouksessa vaimojen kanssa ja 
Marian, Jeesuksen äidin, kanssa ja Jeesuksen veljien kanssa” (Ap.t. 1:13, 14). 

Jerusalemissa apostolit odottavat Pyhän Hengen lähettämistä: ”Älkää lähtekö Jerusalemista, 
vaan odottakaa Isältä sen lupauksen täyttymistä, jonka te olette minulta kuulleet” (Apt.t. 1:4). 
Sieltä alkukirkko lähtee maailmaan rakkauden lähettilääksi. 

Äiti puhuu lastensa kieltä. Helluntaina kuulevat Jerusalemissa asuvien kansojen edustajat 
apostolien puhuvan kunkin omalla kielellä Jumalan suurista teoista: ”Me parttilaiset ja meedi- 
alaiset ja eelamilaiset ja me, jotka asumme Mesopotamiassa, Juudeassa ja Kappadokiassa, 
Pontossa ja Aasiassa, Frygiassa ja Pamfyliassa, Egyptissä ja Kyrenen puoleisen Liibyan alueilla, 
ja täällä oleskelevat roomalaiset, juutalaiset ja käännynnäiset, kreetalaiset ja arabialaiset” (Ap.t. 
2:0=+11). 

Profeetta Jooelin ennustus on toteutunut: ”Näitten jälkeen minä olen vuodattava Henkeni 
kaiken lihan päälle, ja teidän poikanne ja tyttärenne ennustavat, vanhuksenne unia uneksuvat, 
nuorukaisenne näkyjä näkevät. Ja myös palvelijain ja palvelijattarien päälle minä niinä päivinä 
vuodatan Henkeni” (Jooel 2:28, 29). Kun ihminen on saanut Pyhän Hengen, hänelle eivät 
sukupolvien ja arvoasemien erot merkitse mitään; yhdentekevää on, onko kyseessä mies vai 
nainen, herra vai orja, sillä kaikista on nyt tullut Jumalan palvelijoita. 

Jerusalemissa opetuslapset ja seurakunta jatkavat ateriayhteyttä, jonka Jeesus on asettanut 
uudessa liitossa: ”Ja he pysyivät apostolien opetuksessa ja keskinäisessä yhteydessä ja leivän 
murtamisessa ja rukouksissa” (Ap.t. 2:42). Jeesuksen toiminnan jatkamisessa, leivän ja viinin 
jakamisessa, korotettu Herra on läsnä. 

Saman äidin lapsina nuoren seurakunnan jäsenet kiiruhtavat jakamaan niin hengellisen kuin 
aineellisenkin hyvän keskenään, varaamatta siitä itselleen mitään. Syntyy kirkon prototyyppi: 
”Ja kaikki, jotka uskoivat, olivat yhdessä ja pitivät kaikkea yhteisenä . . . Ja he olivat alati, joka 
päivä, yksimielisesti pyhäkössä ja mursivat kodeissa leipää ja nauttivat ruokansa riemulla ja 
sydämen yksinkertaisuudella, kiittäen Jumalaa ja ollen kaiken kansan suosiossa” (Ap.t. 2:44—47). 
Jerusalemissa uskovien seurakunta on yksi sydän ja yksi sielu: ”Eikä kenkään heistä sanonut 
omaksensa mitään siitä, mitä hänellä oli. . . Ja apostolit todistivat suurella voimalla Herran 
Jeesuksen ylösnousemuksesta, ja suuri armo oli heillä kaikilla. Ei myöskään ollut heidän 
seassaan ketään puutteenalaista; sillä kaikki, joilla oli maatiloja tai taloja, myivät ne ja toivat 
myytyjen hinnan ja panivat apostolien jalkojen juureen; ja jokaiselle jaettiin sen mukaan, kuin 
hän tarvitsi” (Ap.t. 4:32—35). 

Paavali hakee pakanoiden evankelistana uudelleen yhteyden Jerusalemin äitikirkkoon: ”.. . ja 


89 


kun olivat tulleet tuntemaan sen armon, mikä oli minulle annettu, niin Jaakob ja Keefas ja 
Johannes, joita pidettiin pylväinä antoivat minulle ja Barnabaalle yhteisen työn merkiksi kättä” 
(Gal. 2:9). Jerusalemin köyhien aineellinen avustaminen on näkyvä merkki pakanakristittyjen 
yhteydestä alkuseurakuntaan Jerusalemissa, ”maailman keskuksessa”. 

Jerusalemista lähtee evankeliumi kaikkiin ilmansuuntiin: ”Menkää kaikkeen maailmaan ja 
saarnatkaa evankeliumia kaikille luoduille” (Mark. 16:15). Ja tämä ”kaikkien kirkkojen äiti” 
johtaa lapsensa oikealle tielle osoittaen heille yhä uudelleen näkymättömän, lempeän Kristuksen 
rakkauden: ”Ja rakentukaa itsekin elävinä kivinä hengelliseksi huoneeksi, pyhäksi papistoksi, 
uhraamaan hengellisiä uhreja, jotka Jeesuksen Kristuksen kautta ovat Jumalalle mieluisia” 


(1 Piet. 2:35). 
Kaksituhatta vuotta tämä äiti on uskossa kasvattanut pyhiä: pappeja, piispoja, kirjailijoita, 
perheitä, äitejä, isiä, lapsia . . . Kaikki virat ja kutsumukset, arvot ja asemat ovat lähtöisin 
Jerusalemista. 


Erilaisia menoja juhlineen ja asemineen on kehittynyt pyhille paikoille. Jerusalemista tulee 300- 
luvulla liturgisen elämän keskus. Eri puolilta maailmaa virtaavat pyhiinvaeltajat vievät äitikirkon 
tapoja kotiseudulleen. Jerusalemissa vietettävien jumalanpalvelusten tekstit antavat leimansa 
bysanttilaiseen liturgiaan. Gregorios Nazizanzilainen omaksuu ”sanctuksen”. Jerusalemista saa 
alkunsa kirkkovuosi, joka seuraa Jeesuksen elämää syntymästä ylösnousemukseen. 

Öljymäen luostarissa hetkirukoukset on omistettu pelastushistorian tapahtumille: ”tertia hellun- 
taille, sillä Pyhä Henki vuodattettiin kolmannella hetkellä; sexta kolmen enkelin käynnille 
Mamren tammistossa, sillä Aabraham otti vieraat vastaan kuudennella hetkellä; nona muistuttaa 
apostoleista, sillä Pietari ja Johannes menivät yhdeksännellä hetkellä temppeliin rukoilemaan. 
Vesper muistuttaa Herran ja opetuslasten kohtaamisesta Emmauksessa, sillä se tapahtui illan 
tullessa.” 

Yksi kirkkovuoden kansanjuhlista Jerusalemissa on palmusunnuntain kulkue. Se kulkee Beetfa- 
gesta Öljymäen kautta pyhään kaupunkiin. Kaikki, mitä voi nimittää kristilliseksi, on silloin 
liikkeellä: latinalainen patriarkka papistoineen, valtiolliset ja kirkolliset arvohenkilöt, Pyhän 
haudan ritarit, kristillisten nuorisojärjestöjen edustajat kirjavissa asuissaan, tavallinen kansa, 
paikalliset kristityt, ulkomaiset pyhiinvaeltajat, rikkaat ja köyhät, vanhat ja nuoret, munkit ja 
nunnat eri tapoineen — ja paljon lapsia. Kaikki kantavat palmunoksia ja yhtyvät hoosianna- 
huutoihin: ”Siunattu olkoon hän, joka tulee, Kuningas Herran nimessä; rauha taivaassa ja 
kunnia korkeuksissa!” (Luuk. 19:38). 

Kirkon teksteissä Jeesuksen juhlakulkue Jerusalemiin muuttuu eläväksi: ”Tänä päivänä me 
kunnioitamme Kristusta voittoisana ja kannamme hänen kunniakseen oksia . . . Niin kuin kansa 
kerran riemuitsi Jerusalemissa, niin mekin seuraamme nyt Herraa ja laulamme hänelle.” 
Eräässä vanhassa palmusunnuntain liturgiassa huudetaan kohti vuoria, etenkin Öljymäkeä, 
Kristuksen, Kyrioksen, maailman hallitsijan ylistystä. 

Tuskin kukaan voisi kuvata tätä kirjavaa kulkuetta paremmin kuin 300-luvun pyhiinvaeltaja: 
”Kello yksi iltapäivällä kaikki kansa nousee Öljymäelle Eleona-kirkkoon. Piispa istuutuu, ja 
virret ja antifonit kertovat päivän tapahtumista. . . 

Kello 17 luetaan evankeliumista se kohta, jossa lapset menivät Herraa vastaan palmunoksat 
kädessä ja huusivat: Siunattu olkoon hän, joka tulee Herran nimeen. Sitten kaikki nousevat. 
Kansa kulkee piispan edellä veisaten ja laulaen ja toistaen yhä uudelleen: Siunattu olkoon hän, 
joka tulee Herran nimeen. Kaikki kaupungin lapset ovat mukana, nekin, jotka eivät vielä osaa 
kävellä. Koska he ovat niin pieniä, vanhemmat kantavat heitä harteillaan. Kaikilla on palmun tai 
öljypuun oksa kädessä. Niin he ympäröivät piispan niin kuin ympäröisivät Herran. Öljymäen 

laelta kaupunkiin saakka ja edelleen Anastasikseen palataan taas jalkaisin, mukana naiset ja 
ylhäisetkin. He astelevat hyvin hitaasti, jottei väki väsy. Viimein he saapuvat Anastasis-kirkon 
luo, kun on jo ilta.” 

Kulkueen reitti on hiukan muuttunut, eikä liturgiaa enää nykyisin vietetä Anastasis-kirkossa, 
vaan Pyhän Annan kirkossa. Silti uskon ilmapiiri, riemu ja Jumalan kansan kirjava yhteys ovat 
ennallaan. 

Pääsiäinen alkaa Pyhän haudan kirkossa vaikuttavana valojuhlana. Tuhannet pyhiinvaeltajat 
kaikkialta maailmasta tulevat rotundaan odottavaisin mielin. Kaikilla on kynttilöitä kädessä. 
Kreikkalaiskatolinen patriarkka astuu pyhään hautaan. Yllään hänellä on yksikertainen valkoi- 
nen vaate. Hauta sinetöidään hänen jälkeensä. Uskovaisten joukko laulaa virsiä ja psalmeja. 
Rukous kohoaa crescendoksi, fortissimoksi. Pimeä kirkko tuntuu väreilevän. Tämä jännitys 
muistuttaa niistä hetkistä, jotka edelsivät pääsiäisaamuna kiven vierittämistä haudan suulta. 
Tunnelman yhä noustessa, nuorten miesten hyppiessä ilmaan, sinetöity haudan ovi aukeaa. 
Patriarkka astuu häikäisevässä ”taivaan valossa” ulos; arkkienkeli Gabriel on kuvaannollisesti 
antanut valon hänelle. Sadat kädet ojentuvat häntä kohti. ”Kristus on ylösnoussut, totisesti 
ylösnoussut” kaikuu kaikkien suusta, ja valo etenee. Muutamassa sekunnissa Pyhän haudan 
kirkon pimeys on muuttunut valomereksi, kirkkaaksi juhlasaliksi. Pyhiinvaeltajien silmissä 
loistaa ”pyhä pääsiäisen valo”. Pääsiäiskellojen iloisesti soidessa Jerusalemin asukkaat kantavat 
Kristuksen valon basaarikatuja pitkin koteihinsa, jotta se palaisi myös heidän sydämessään ja 
”koko ympäristö olisi valoa”, kuten vanhassa 100-luvulta peräisin olevassa pääsiäishymnissä 
sanotaan. 

Kirkkojen äitinä Jerusalen vetää puoleensa kaikkia erilaisia kirkkoja, niitäkin joiden juuret ovat 
muualla. Helluntain tapahtumat jatkuvat pyhässä kaupungissa: Kaikki kuulevat Pietarin puheen 
omalla äidinkielellään ilosanomaa julistettaessa, vaikka temperamenttien ja kulttuurien erot ovat 
suuret. 


Jerusalemin ortodoksikirkot 

Vuonna 330 keisari Konstantinus perustaa Konstantinopolin kaupungin. ”Uutena Roomana” se 
on pian itämaiden ensimmäinen patriarkaatti ja yhä kauemmas leviävän kristikunnan polttopiste. 
Bysanttilainen riitti kehittyy pyhän Johannes Krysostomoksen liturgian mukaan. 


Jerusalemin melkiittikirkko 
Nimi melkiitti juontaa sanasta 'melek', kuningas, keisari. Se vastusti pitkään niitä kirkkoja, jotka 
eivät myöntyneet keisarin tukeman Khalkedonin kirkolliskokouksen (451) oppeihin. 


Jerusalemin maroniittikirkko 

Vuoden 400 vaiheilla asui Syyrian vuoristossa pyhä erakko nimeltä Maron. Hänestä tiedetään 
varsin vähän, oikeastaan vain se, että hänen oppilaansa muodostivat ensimmäisen maroniittikir- 
kon ytimen. Hänen kuolinpaikkansa lähellä on suuri luostari elävän alueellisen kirkon hengelli- 
senä keskuksena. 


Jerusalemin armenialainen kirkko 

Kristillinen perimätieto kertoo Armenian evankelioimisen jo Bartolomeuksen ja Taddeuksen 
työksi. Mutta armenialaisen kirkon isä on pyhä Gregorius Illuminator (260—326). Hän käännytti 
kuningas Tiridatesin ja vapautti siten koko maan kristinuskolla pakanallisista uskomuksista. 

Jerusalemin koptilainen kirkko 

Kristinusko tuli hyvin varhain Egyptiin. Evankelista Markuksen kerrotaan vieneen evankeliumin 
Aleksandriaan ja kohdanneen siellä marttyyrikuoleman vuonna 68. Jo 100-luvulla käännettiin 
evankeliumi koptikielelle. 


Jerusalemin syyrialainen kirkko 

Jo pian helluntain jälkeen alettiin ilosanomaa julistaa Antiokiassa. Siellä Jeesuksen opetuslapsia 
— juutalaisia ja pakanoita — ensi kertaa nimitettiin kristityiksi. Apostolit Pietari ja Paavali kävivät 
kaupungissa. Sieltä käsin Sanan julistajat lähtivät ensimmäisille lähetysmatkoilleen länteen ja 
Aasiaan. 


Jerusalemin assyrialainen kirkko 

Apostoli Tuomaan sanotaan julistaneen Jeesuksen oppia Assyriassa (Mesopotamiassa). Tämä 
ikivanha kirkko ei kuulunut Rooman maailmanvaltaan, ja niin siellä kehittyi erikoituslaatuinen 
kaldealainen riitti. 


Jerusalemin etiopialainen kirkko 

Nuori Frumentios-niminen syyrialainen joutui 300-luvun alussa haaksirikossa Etiopian ranni- 
kolle. Siellä hän alkoi saarnata evankeliumia. Aleksandrian patriarkka vihki hänet ”abunaksi”, 
Etiopian isäksi. Tässä Afrikan vuorimaassa kehittyi oma kristinuskon suunta. 


Jerusalemin latinalainen kirkko 

Vuonna 1099 perustivat ristiretkeläiset Jerusalemin roomalaiskatolisen eli latinalaisen patriar- 
kaatin. Mutta Akkon tuhon jälkeen piispanistuin oli vuosisatojen ajan karkotettuna maasta. 
Vuonna 1333 fransiskaanit saapuivat pyhään maahan ja alkoivat valvoa katolisen kirkon etuja 
Palestiinassa. Latinalainen patriarkaatti perustettiin uudelleen vuonna 1848. 


Jerusalemin kirkkoja voisi luetella edelleen. Kaupungin kaduilla voi tunnistaa niiden jäsenet 
erimallisista ja erivärisistä vaatteista. 

Vuosisatojen kuluessa eri sääntökunnat ja seurakunnat ovat tahtoneet saada oman talonsa 
Jerusalemiin: karmeliitat Öljymäelle, dominikaanit kirkon ensimmäisen veritodistajan Stefanuk- 
sen kivittämisen muistopaikalle, benediktiinit Siionin vuorelle, siionistisisaret Litostrotonille, 
valkoiset isät Betesdan lammikolle, klarissalaiset Beetlehemin tien varteen ... 
Uskonpuhdistuksen myötä myös protestanttiset kirkkokunnat vakiinnuttavat paikkansa Jerusale- 
missa: anglikaanien Pyhän Yrjön katedraali, luterilaisten Vapahtajankirkko, skotlantilaisten 
Andreaskirkko. Lisäksi on monenkirjavia protestanttisia vapaakirkkoja. 

Jerusalemin kristittyjen kuvaa täydentää ja sen yhdistää alkuvuosisatojen juutalaiskristittyihin 
messiaanisten juutalaisten seurakunta. He tietävät kuuluvansa siihen jaloon öljypuuhun, josta 
Paavali kirjoittaa: ”Et sinä kannata juurta, vaan juuri kannattaa sinua” (Room. 11:18). 
Kuitenkin suuret vanhat kirkot suhtautuvat usein varauksellisesti heihin ja näkevät heidän 
olemassaolonsa jopa varovaisesti alkaneen juutalaisten ja kristittyjen välisen dialogin uhkana. 
Mutta nämä juutalaiset ovat löytäneet kristillisen uskonsa juuret ja elävät sen mukaisesti. Eräs 
heidän tunnustettu edustajansa, Klaus Mosche Pilz, sanoo näin: ”Kukaan muu kuin Nasaretin 
Jeesus ei ole puhunut Israelin kadonneille lampaille niin rakkaasti ja myötätuntoisesti. Kukaan ei 
ole hänen laillaan ollut yhteydessä taivaan ja maan kaikkivaltiaaseen Luojaan. Messiaanisen 

tietoisuutensa valossa hän on myös Jumalan mielen mukainen ihminen. Alttiisti hän otti 
Raamatun ennustaman kaksoisroolin Lunastajana ja Ihmisen poikana.” Juutalaiskristityt tahto- 
vat palata Isän kotiin, josta he ovat vieraantuneet lähes 2000 vuotta sitten. ”Ja tälle vieraantumi- 
selle on syynsä”, sanoo Benjamin Berger, seurakuntansa vanhimmistoon kuuluva. ”Kristilliset 
kirkot loittonivat yhä enemmän juutalaisista juuristaan ja omaksuivat ajoittain jopa vihamielisiä 
asenteita juutalaisia kohtaan. Jeesuksen nimestä tuli kärsimyksen ja vainon vertauskuva; hän ei 
ollut lunastuksen, vaan pelon ja ahdistuksen merkki . . . Tänään olen juutalaisena löytänyt 
takaisin Jumalani luo Jeesuksen, Messiaan, kautta. Alan ymmärtää, mitä juutalaisuus merkitsee 
ja mitä Jumala kansastaan tahtoo. Hän toivoo, että me tuntisimme hänet, kokisimme lunastuk- 
sen ja olisimme se kansa, jonka hän on aina halunnut itselleen.” 

Yhdessä Jerusalemin vanhankaupungin korttelissa asuu paljon itämaisia kristittyjä. Pyhän hau- 
dan kirkon varjossa he osallistuvat Jerusalemin arkielämään kauppiaina, taidekäsityöläisinä, 
kaupungin virkailijoina. 

Kaikkien näiden kristittyjen läsnäolo säilyttää kaupungin elävän pyhyyden. Heidän jumalanpal- 
velustensa ja kristillisen todistuksensa jatkuvuus liittää kirkon näkyvin sitein sen lähtökohtaan. 
Ne edustavat ylösnoussutta Herraansa, hänen rauhaansa maailmassa, jossa ihmiset ovat niin 
kaukana toisistaan. Se on elävien kivien läsnäoloa; ne turvaavat äitikirkon elämän ajasta aikaan. 
Toivo muuttaa kaiken kielteisen vähitellen myönteiseksi, koska se on syntynyt Jumalan rakkau- 
dessa ja lähimmäisen kunnioittamisessa. 

Ristiriitojen kaupunki 


Jerusalem ei ole pelkästään Jumalan läsnäolon kaupunki, jossa Jeesus on lunastanut ihmiskun- 
nan ja noussut kuolleista, vaan se on myös ihmiselämän vastakohtaisuuksien kaupunki. 
Nestoriolaiset ja monofysiitit, melkiitit ja ortodoksit, roomalaiskatoliset ja bysanttilaiset, kaikki 
tahtovat saada tilaa Jerusalemissa. Eroavuudet ovat johtaneet väkivaltaisiinkin yhteenottoihin, 
toisten nöyryyttämiseen, vääriin kompromisseihin, uskorriitoihin ja lahkoihin. Ne ovat jättäneet 
jälkeensä haavoja, jotka arpeutuvat hitaasti. Jerusalemin historia on kunnianhimon ja laskel- 
moinnin osalta liiankin inhimillistä. 

Monet Jerusalemissa kävijät paheksuvat kristillisten ryhmittymien kilpailuasennetta ja ahdasmie- 
listä pyrkimystä monopolisoida pyhiä paikkoja ja puolustaa niiden omistusta. Se paikka, jossa 
Kristus on sovittanut maailman Jumalan kanssa, näyttää olevan tärkein kiistakapula. Sekin on 
Jerusalemin kirkon historiaa, vaikka sitä on usein vaikea tajuta. Mutta siinäkin kristitty näkee 
Herransa, lyötynä, kautta vuosisatojen veren tahrimana; ihmisten itsekkyys, heidän pinttyneet 
tottumuksensa, heidän itseriittoisuutensa ja keskinkertaisuutensa ovat sen saaneet aikaan. 
Samalla tämä kuva on haaste meidän uskollemme. Eikö Jeesuskin maan päällä joutunut 
ristiriitoihin ympäristönsä kanssa ihmeittensä, puheittensa ja koko elämäntapansa tähden? Vain 
harvat näkivät kaiken tämän takana Jumalan Pojan toiminnan. 

Kristitty tarvitsee erottamisen lahjaa arvioidakseen Jerusalemin kirkkoa oikein. Silloin hän voi 
sivuuttaa ulkoisen ja nähdä kätketyn Jumalan salaisuuden: Kilpailumielen ja pikkusieluisuuden 
takaa hän näkee kirkon inhimillisyyden: kirkko on Kristuksen ruumiina aina ihmisyyteen sidottu. 
Tiellään halki aikojen Jumalan kansa on aina alttiina historian virtauksille. Tosin tämä historia 
on Jumalan valtakunnan historiaa, mutta tämän valtakunnan kansalaiset ovat lihaa ja verta, 
heikkoja ja vajavaisia. Jerusaleminkaan kristityt eivät säästy tältä. 

On turha odottaa löytävänsä Jerusalemista kirkkoa, joka ei olisi inhimillinen. Sen ulkoinen 
olemus on kuin aina ajankohtaisen ristiriidan vertauskuva. Niin kuin pelastushistorian suuret 
tapahtumat tulevat Jerusalemissa ajankohtaisiksi, niin tulevat myös menneisyyden suuret taiste- 
lut ja kiistat. Vaikka pyhät paikat ensisilmäyksellä vaikuttavat kristittyjen kiistapaikoilta, ristirii- 
tojen merkeiltä, ne silti osoittavat juuri kristitylle inkarnaation välttämättömyyden ja havainnol- 
listavat tällä paradoksaalisella tavalla Jumalan salaisuuden syvyyttä. 

Yhteyden sakramentin kaupunki 


Jeesus on jättänyt meille testamentin, jonka täyttymistä kohti kristitty tietää olevansa matkalla 
myös Jerusalemissa: ”. . . että he kaikki olisivat yhtä, niinkuin sinä, Isä, olet minussa ja minä 
sinussa, että hekin meissä olisivat, niin että maailma uskoisi, että sinä olet minut lähettänyt” 
(Toh. 17:21). 

Monet uneksivat siitä, että Jerusalemissa kerran koittaisi yhteys, tämän kaupungin muurien 
sisällä, missä Jeesus on kirkkonsa perustanut. Tosin unelmat eivät ole samalla tasolla kuin 
todellisuus. Mutta ne loistavat ihmisen yläpuolella tähtien lailla. Ne ohjaavat hänen elämänsä 
kulkua. Eikö todellisuus aina ole alkanut unelmista? 

Paavi Paavali VI:n vierailu vuonna 1964 ja historiallinen veljensuudelma ekumeeniselle patriar- 
kalle Athenagorakselle, idän ja lännen kirkon syleily, oli kristikunnalle selvä merkki. ”Jotta 
kaikki voisivat olla keskenään yhtä, heidän on palattava alkulähteelle. Tunnustautumalla kaik- 
kien kirkkojen äitiin ja apostolien oppiin kristikunta voi saada uutta voimaa vaikealla tiellään 
kohti yhteyttä”, sanoo melkiitti-arkkipiispa Lutfi Laham. Vaikka kristityt vielä ovat erillään 
teologisista, historiallisista, poliittisista ja kulttuurisista syistä, heillä kuitenkin on Jerusalemissa 
yhteinen yhteyden perusta: rakkaus Herraan, pyhien paikkojen kunnioitus, vuosisatainen rin- 
nakkainelo. Sen näkyvä esimerkki on tuo moneen kertaan häväisty Pyhän haudan kirkko, 
kristikunnan pyhä paikka. Se on maailman ainoa pyhäkkö, jossa viisi tunnustuskuntaa — tosin 
kukin erillään — ylistää Ylösnoussutta. Pyhän haudan kirkossa katolilaiset, ortodoksit, koptit, 
armenialaiset ja etiopialaiset tuntevat saman katon alla olevansa saman perheen lapsia. ”Vai- 
keuksia ei enää ratkaista riidalla ja väkivaltaisuuksilla, vaan yhteistyöllä, ymmärtämyksellä ja 
niin toisen kuin omienkin virheiden sivuuttamisella”, toteaa Carlo Cechitelli, pyhän maan 
fransiskaanien vanhin. ”Pyhän haudan kirkon viisi kirkkokuntaa elävät nykyisin veljellisesti 
yhteyden hengessä ja kaipaavat ehtoollisyhteyttä. Vaikka rukous lausutaan monilla liturgisilla 
kielillä, eri menojen vertauskuvallisuutta voidaan pitää rikkautena, jota jokainen kirkkokunta 
enentää. Yhteys ei niinkään ole yhteisessä kielessä kuin yhteisen sydämenlyönnin tuntemisessa ja 
yhteisessä uskossa.” 

Kerran kuussa Jerusalemin yhdeksän tunnustuskunnan johtajat tapaavat toisensa keskinäisen 
ystävyyden ilmapiirissä. He rukoilevat ja mietiskelevät yhdessä. He lukevat evankeliumia, he 
vaihtavat uskonnollisia kokemuksiaan ja kertovat toisilleen uusista ideoista, suunnitelmista ja 
saavutuksista. Yhdessäolo on vapautunutta. ”Rakastakaamme toisiamme, jotta voimme tunnus- 
taa uskomme yhdessä.” 

Pyhien paikkojen ”status guo” vuodelta 1852, eri tunnustuskuntien vahvistettu käyttäytymissään- 
nöstö, on antanut aiheen virallisille kohtaamisille: sekakomissio ratkoo kiistakysymyksiä. Se 
ohjaa jumalanpalvelusjärjestystä pyhillä paikoilla ja Pyhän haudan kirkon yhteistä restaurointia. 
Viralliset tapaamiset johtavat ystävyyssuhteisiin. Kristittyjen yhteys Jerusalemissa toteutuu 
ennen muuta alhaalta päin. Ekumenia eletään todeksi arjessa. Kristilliset koulut, hyväntekeväi- 
syysyhdistykset ja nuorisojärjestöt ovat kaikkien kirkkokuntien uskovaisten yhteistyön ja soli- 
daarisuuden näyttämöitä. Perhejuhlat kuten häät, kasteet, hautajaiset sekä suuret kirkolliset 
kansanjuhlat, joihin kaikkiin liittyy itämainen vieraanvaraisuus, ovat Jerusalemin kristityille ilon, 
keskinäisen rohkaisun ja tuen lähde. 

Jerusalem vetää puoleensa nuoria, jotka uneksivat toisesta ja paremmasta maailmasta. He 
uskovat löytävänsä tämän uuden elämän orastuksen sieltä. Kenties useimmat joutuvat petty- 
mään. Mutta kukaan ei voi olla pitkään välinpitämätön tässä kaupungissa. Monelle nuorelle 

Jerusalem on ratkaiseva kokemus. Moni löytää sieltä uskonsa juuret ja omat juurensa. Jerusalem 
kuuluu kaikille, sillä kaiken erilaisuuden ja rajoittuneisuuden ylikin se on itseoikeutettuna 
Jumalan kohtaamisen paikkana maailman keskipiste. 

Kaupunki rukouksen paikkana 


Jerusalemissa on 150 kirkkoa ja kappelia; se on ainutlaatuinen mystiikan ja rukouksen kaupunki 
ja siten toivon vertauskuva. Ulkoisesti se vaikuttaa kovalta kaupungilta, kovalta kuin sen kiviset 
talot. Se on taistelun, vastakohtaisuuksien ja tuskan kaupunki. Sen kristityt ovat jakautuneet 30 
tunnustuskuntaan. Mutta Jerusalemissa rukoillaan, ja se on sisimmältään herkkä ja elävä 
kaupunki, joka liikuttaa ihmisten sydäntä. Jerusalemissa rukous on rajattoman rikasta. Kun 
muessin huutaa aamuhämärissä uskonveljiään rukoukseen ja kun ensimmäiset hurskaat juutalai- 
set kiiruhtavat Länsimuurille, silloin kellot kutsuvat jumalanpalvelukseen. 

Kaupungin porteista astuva ei voi olla aistimatta tätä rukouksen ilmapiiriä. Joka tulee Jerusale- 
miin turistina nähtävyyksiä katselemaan tai on kiinnostunut pelkästään historiasta ja arkeologias- 
ta tai antaa basaarikatujen tuoksujen ja itämaisuuden lumota itsensä, se ei näe todellisen 
Jerusalemin syvyyttä. Joka tahtoo löytää tämän kaupungin sielun, sen on kuljettava sydän 
avoinna, sen on annettava rukouksen ilmapiirin ympäröidä itsensä. 

Mutta eikö nykyajan ihminen enemmänkin etsi kokeellisesti todistettavaa näyttöä, eikö hän usko 
vain sen minkä näkee? Hänestä on tullut epäilijä. Kenties hänelle käy Jerusalemissa niin kuin 
epäilevälle Tuomaalle Ylösnousseen edessä, kun hän sanoi: ”Minun Herrani ja minun Jumalani” 
(Joh. 20:28). Jeesus avasi uskon todellisuuden hänelle sanoillaan: ”Autuaat ne, jotka eivät näe ja 
kuitenkin uskovat” (Joh. 20:29). 

Jerusalemissa kristitty näkee Jeesuksen rukouksen opettajana. Koko hänen elämänsä on keskus- 
telua Isän kanssa, ilman keskeytystä ja riitasointuja. Jerusalemissa voi kokea, että rukous on 
armoa, että se on taivaan lahja: ”Minä ylistän sinua, Isä, taivaan ja maan Herra, että olet 
salannut nämä viisailta ja ymmärtäväisiltä ja ilmoittanut ne lapsenmielisille” (Matt. 11:25). 
Jeesuksen koulussa rukous ei ole äänekästä kuin vesiputous, se on yksinkertaisuudessaan kuin 
sielun hengitystä: ”Ja kun rukoilette, niin älkää tyhjiä hokeko niinkuin pakanat, jotka luulevat, 
että heitä heidän monisanaisuutensa tähden kuullaan. Älkää siis olko heidän kaltaisiaan, sillä 
teidän Isänne kyllä tietää, mitä te tarvitsette, ennenkuin häneltä anottekaan” (Matt. 6:7, 8). 
Jerusalemissa Jeesus antoi opetuslapsilleen oman rukouksensa, Isä meidän -rukouksen. Pater- 
noster-kirkon ristikäytävällä se on kirjoitettuna 64 majolikatauluun lukuisilla maailmankielillä: 


”Isä meidän, joka olet taivaissa!” 

Abba — rakas isä. Kristitty saa kutsua taivaan ja maan Luojaa, koko maailmankaikkeuden 
Tuomaria isäkseen. Jumala ei ole etäällä. 

”Pyhitetty olkoon sinun nimesi” 

Mikään muu nimi maailmassa ei ole verrattavissa tähän nimeen. Vain tämän nimen tunnustami- 
nen voi tuottaa ihmiskunnalle jälleen tasapainon. 

”Tulkoon sinun valtakuntasi” 

Mikä valtakunta? Valtakunnat ovat sortuneet ajan kuluessa. Tämä on rauhan ja sopusoinnun, 
veljeyden ja oikeuden valtakunta. Valtakunta, jonka kristitty liittää taivaalliseen Jerusalemiin. 
”Tapahtukoon sinun tahtosi” 

Jumalan tahto. Ei hirmuvaltiaan vallanhimoinen tahto, joka ei suvaitse vastalauseita, vaan Isän 
rakastava huolenpito lapsista. 

”Myös maan päällä niin kuin taivaassa” 

Isän valtakunnassa taivas ja maa yhdistyvät täydellisesti. Hengellisen ja maallisen välillä ei enää 
ole eroa, koska kaikki on pyhitetty. 

”Anna meille tänä päivänä meidän jokapäiväinen leipämme” 

Tämä Isä antaa jo ennen kuin lapset pyytävätkään. Hän ruokkii taivaan linnut ja vaatettaa kedon 
kukkaset, ja hän tietää, mitä me tarvitsemme. 

”Ja anna meille meidän velkamme anteeksi niinkuin mekin anteeksi annamme meidän velallisil- 
lemme” 

Miten ihminen voi olla antamatta anteeksi, kun hänen Isänsä antaa aurinkonsa nousta kaikille ja 
lähettää sateen niin väärille kuin vanhurskaillekin, ja kun Jeesus itse antaa anteeksi surmaajil- 
leen? (Luuk. 23:24) 

”Älkäkä saata meitä kiusaukseen, vaan päästä meidät pahasta” 

Tieltä poikenneen ei Isä anna langeta. Hän uskoo ”tuhlaajapojan” palaavan ja valmistaa hänelle 
juhla-aterian, sillä onhan poika ollut ”kuollut” ja nyt hän jälleen elää. Jerusalemin kristittyjen 
elämänrytmiä ohjaa rukouksen rytmi: ”Auringon noususta sen laskuun saakka olkoon Herran 
nimi ylistetty” (Ps. 113:3). 

Jerusalemin eri seurakuntien kristittyjä kokoontuu kerran viikossa Pyhän haudan kirkkoon. 
Siellä he tahtovat hiljaisuudessa, lunastuksen tapahtumapaikalla, rukoilla kristittyjen yhteyden 
puolesta. Kaikkien erojen ylikin heitä innostaa se toivo, että avoin haava vielä kasvaa umpeen. 
Tässä Jerusalem täyttää yhteyden tehtävää. Eräs tuon rukousryhmän jäsen sanoi: ”Tässä me 
erillään asuvat veljekset olemme kerran viikossa yhtä. Täällä ihmiskunnan historian keskuksessa 
me tunnemme Jumalan edessä olevamme kaikkien kirkkojen edustajia ja lähettiläitä, joiden 
toivona on rauhan palaaminen kaikkien ihmisten sydämeen.” 

Munkit ja nunnat tulkitsevat läsnäolonsa pyhillä paikoilla kynttilöinä, jotka palavat Herransa 
edessä. Luostari välittää toiselle rukouksen viestiä: ”Sinun kuolemaasi, oi Herra, me julistamme 
ja sinun ylösnousemustasi me ylistämme, kunnes palaat kirkkaudessa.” 

Tällaiset ovat rukouksen kaupungin kasvot. Mutta kaunein rukous pyhässä kaupungissa on 
vaitiolo, sillä hiljaisuudessa Jumala kuulee . . . 

Kaupunki pyhiinvaeltajien kotipaikkana 


Jerusalemissa pyhiinvaeltaja näkee selkein piirtein Jeesuksen hahmon. Aivan tietyssä historian 
vaiheessa, tietyssä rajallisessa paikassa maan päällä, tietyissä sosiaalisissa ja poliittisissa oloissa 
hän Jumalan ikuisena Sanana lakkaamatta ojentaa kätensä ihmiselle ja samastuu häneen. 
Ihmiseksi tulleen Jumalan jäljet osoittavat pyhiinvaeltajalle, ettei hänen uskonsa ole myytin eikä 
legendan varassa. Jerusalemissa hän kokee, miten askel askeleelta vuosisatojen pöly katoaa 
evankeliumin sivuilta. Jeesuksen elämä saa tämän päivän todellisuudessa uudelleen hahmon. 
Kristitty pyhiinvaeltaja näkee vielä tänäänkin Raamatun kuvaamaa elämää: hän näkee Jerusale- 
min yhtaikaa ensimmäisen ja 20. vuosisadan silmin. Kaduilla ja aukioilla seisoskelee tänäänkin 
päivämiehiä samoin kuin ”viinitarhan viimeisen hetken työläiset”, jotka odottivat että joku 
ottaisi heidät työhön (Matt. 20:1—16). Vanhankaupungin basaarissa hän saa joka askeleella 
kutsun ostamaan, juomaan kupin teetä tai turkkilaista kahvia, tarinoimaan, ja niin hänen on 
helpompi ymmärtää miksi Jeesus kielsi opetuslapsiaan tervehtimästä ketään tiellä (Luuk. 10:4). 
Hän näkee kivisen maan, joka kasvaa piikkipensaita ja ohdakkeita, hän näkee siellä täällä 
peltotilkun, ja hän muistaa Jeesuksen kylväjävertauksen (Matt. 13:3—8). 

Hän tajuaa, ettei Raamatun ilmoitus ole abstrakti oppirakennelma eikä filosofinen järjestelmä, 
vaan se on elävän Jumalan kohtaamista. 

Pyhien paikkojen kunnioittamisessa ei ole mitään salaperäistä eikä taikauskoista. Siinä ei ole 
kyse kivien tai rakennusten palvomisesta. Kyse on Herran etsimisestä, hänen sanansa ja hänen 
rakkautensa etsimisestä. Lähteille palaaminen merkitsee uutta uskoon tutustumista. Jerusale- 
missa kristitty pääsee lähemmäs Kristusta. Hän kokee pyhän horisontin samalla tavalla kuin 
Herra. Hän kulkee samoja teitä, joita Kristus on kulkenut, hän käy kirkoissa, jotka pitävät yllä 
pelastushistorian tapahtumien muistoa, hän katselee kunnianarvoisia ikoneja, joiden välityksellä 
hänen kristiveljensä ovat vuosisatojen ajan ilmaisseet rakkautensa Jumalaa ja pyhiä kohtaan. 
Esiin kaivetut paikat todistavat Herran askelista. Pyhiinvaeltaja ei kohtaa elottomia kiviä, vaan 
alkuseurakunnan jäseniä. Hän ymmärtää apostolien tilanteen, noiden yksinkertaisten Galilean 
kalastajien, jotka Herra kutsui ihmisten kalastajiksi; hän osallistuu heidän elämäänsä. Teologian 
totuudet avautuvat hänelle uudessa valossa, ne muuttuvat lihaksi ja vereksi. Uskon silmin hän 
näkee Jeesuksen, joka parantaa ramman Betesdan lammikolla ja opettaa apostolejaan ”Opetus- 
ten luolassa”. Jerusalemissa hänen rakkautensa Isään uudistuu, hän kuuntelee Jeesuksen ver- 
tauksia, jotka ovat yhtä raikkaita kuin maan tuoksu. 

Ensimmäisten vuosisatojen pyhiinvaeltajat tahtoivat päästä koskettamaan pyhiä tapahtumapaik- 
koja ja siten varmistua pelastuksestaan. Roomalainen ylhäisönainen Paula, joka vuonna 385 
tyttärineen seurasi pyhää Hieronymusta pyhään maahan, viipyi kirkkoisän sanojen mukaan 
”kaikilla paikoilla niin hartaana, että suostui lähtemään yhdestä paikasta vain kiirehtiäkseen 
seuraavaan. Ristin juurella hän heittäytyi maahan rukoilemaan kuin olisi nähnyt Herran siellä. 
Haudassa hän suuteli ylösnousemuksen kiveä, jonka enkeli oli siirtänyt haudan suulta. Miten 
paljon kyyneliä hän vuodatti, miten raskaasti hän huokaili, sen tietää koko Jerusalem, ja sen 
tietää myös Herra itse.” Syntymäluolassa Paula ilonkyyneleet silmissään huudahti: ”Ole terveh- 
ditty, Beetlehem, Leivän talo, jossa taivaan leipä on syntynyt.” 

Patriarkka Sophronius kertoo kaipauksestaan saada hämmästellä, nähdä ja rakastaa. ”Jumalan 
pyhä kaupunki Jerusalem, miten kaipaankaan päästä portteihisi ja käydä niistä sisään riemuiten. 
Anna minun tulla Anastasikseen, missä kaikkeuden Kuningas on noussut ylös ja voittanut 
kuoleman vallan . . . Jumalan huoneen kautta tahdon astua pyhään hautaan ja syvästi kunnioit- 
taen suudella sen kalliota. Elämän ja anteeksiannon meri, valon täyttämä hauta. Ja tahdon 

ojentaa käteni kunnioittamaan maailman keskipistettä, sitä jumalallista kalliota, jolla ristinpuu 
seisoi koko ihmiskunnan vapahdukseksi. Sieltä sydämeni kiirehtii minua katsomaan Ehtoollissa- 
lia, ruokoa, sientä ja keihästä. Siionin vuorella, missä Jumalan armo laskeutui tulisina kielinä, 
missä kaikkeuden Kuningas opetti nöyryyttä ja pesi opetuslastensa jalat. 

Siunaukset virtaavat kuin joki siltä paikalta, missä Maria, Herran palvelijatar, makasi kuolinvuo- 
teellaan. Terve, Siion, maailmankaikkeuden kirkas aurinko. Kaiken päivää ja yötä minä ikävöin 
sinua.” 

Paulinus von Nola, 400-luvun munkki, sanoo Jerusalemin pyhiinvaeltajien tahtovan ”nähdä ja 
koskettaa niitä paikkoja, joissa Jeesus on ihmisenä ollut. Me tahdomme rukoilla siellä, missä 
hänen jalkansa ovat astuneet.” 

Kirkkoisä Johannes Khrysostomos sanoo: ”Totta on, että me voimme kohdata Jumalan kaikki- 
alla, mutta totta on sekin, että Kristus on maallisen elämänsä aikana ollut tietyissä paikoissa eikä 
muualla. Siksi kansa tulee kaikkialta maailmasta katsomaan, missä Herra on syntynyt, ristiinnau- 
littu ja haudattu.” ”Pyhä maa kutsuu pyhiinvaeltajia näkemään syntymän, kärsimisen ja ristin 
vielä tuoreita jälkiä”, toteaa Hieronymus, joka asui yli 30 vuotta Beetlehemissä syntymäluolan 
varjossa. 

Objektiiviset tapahtumat muuttuvat Pyhässä maassa ja Jerusalemissa henkilökohtaisiksi, subjek- 
tiivisiksi kokemuksiksi. Uskon silmin pyhiinvaeltaja näkee seimessä vastasyntyneen lapsen ja 
ristillä Herransa. Markuksen evankeliumin kertomus verenjuoksua sairastavan naisen paranta- 
misesta alkaa elää, sanoohan tuo nainen: ”Kunhan vain saan koskettaa edes hänen vaatteitaan, 
niin tulen terveeksi” (Mark. 5:28). Tuntematon pyhiinvaeltaja Piacenzasta heittäytyi Jerusalemiin 
saapuessaan suutelemaan maata siinä uskossa, että osa Jerusalemin pyhyydestä siten siirtyisi 
häneen. 

Paavi Leo Suurelle pyhiinvaellusmatka Jerusalemiin merkitsi eräänlaista elämän sakramenttia. 
Kaupunki oli hänelle teologinen paikka. Hän tunsi siellä uskonsa sydämenlyönnit. Siellä Kristus 
sanoi hänelle uudelleen: ”Miksi olette hämmästyneet, ja miksi nousee sellaisia ajatuksia teidän 
sydämeenne? Katsokaa minun käsiäni ja jalkojani ja nähkää, että minä itse tässä olen. Kosketel- 
kaa minua ja katsokaa, sillä ei hengellä ole lihaa eikä luita, niinkuin te näette minulla olevan” 
(Luuk. 24:38, 39). 

Keskiajalla Jerusalemin kävijät valmistautuivat pyhiinvaellukselleen kuin paluuta ei olisi. Ennen 
kotimaasta lähtöä he laativat testamenttinsa. Mikään ei saanut pysäyttää heitä kuukausia 
kestävällä vaelluksella: eivät pitkän matkan vaivat, ei sukulaisten estely. He tahtoivat langeta 
maahan pyhällä haudalla ja koskettaa Golgatan kalliota. Pyhä maa ja sen sydämessä Jerusalem 
olivat heille viides evankeliumi, läheinen kosketus Kristuksen ihmisyyteen. Monet toivat pyhästä 
maasta kotiin kiviä, joita käyttivät talonsa tai kirkkonsa perustuksen rakentamiseen. Tällä 
vertauskuvallisella tavalla he tahtoivat asua Jerusalemissa. 

Ajat ovat muuttuneet, mutta ihmiset ovat pysyneet samanlaisina. Toiset nauravat pyhiinvaelta- 
jille tai kääntävät kiukuissaan katseensa pois heistä; he ovat samanlaisia kuin ne, jotka näkivät 
pilkatun galilealaisen kantavan ristiään Golgatalle ja vain pudistivat päätään. Pyhiinvaeltaja 
saattaa järkyttyä monien pyhien paikkojen kiistanaiaisuudesta ja rumuudesta, mutta kun hän 
näkee niissä olennaisen, silloin hän löytää Jeesuksen, joka on pyhittänyt kaikki nämä paikat. 
Pyhiinvaellus Jerusalemiin kertoo kahdesta puolesta: toisaalta Jeesus Jumalan Poikana ja ihmi- 
senä, kaikkien veljenä ja rinnalla kulkijana, toisaalta Kristus ylösnousseena, korotettuna Her- 
rana, joka palaa kutsumaan kaikki omansa Isän kotiin juhla-aterialle. Silmät avoimina kulkeva 
Jerusalemin pyhiinvaeltaja palaa muuttuneena, uskossaan vahvistuneena kotiin. Hän on ”omin 
silmin nähnyt”, miltei omin käsin koskettanut Jeesuksen aikaa. Hänen sydämeensä jää kaipaus, 

niin kuin eräs nuori afrikkalainen kristitty sanoo rukouksessaan: ”Herra, minä kaipaan Jerusale- 
miin, korkeaan taivaan kaupunkiin. Mutta kaipaan myös Israelin kalliokaupunkiin. Herra, 
minua ei kiehdo Lontoo eikä Pariisi, ei Moskova eikä New York. Minä tahtoisin seistä 
Beetlehemin edustalla, kaukana kaupungista sillä kedolla, jolla paimenetkin olivat. Lähtisin 
heidän kanssaan seimelle, karjan lemun ympäröimänä. He soittaisivat huilujaan, minä rumpua- 
ni. Herra, tahtoisin seistä Pilatuksen palatsin edustalla ja huutaa: Ei, ei, hän on viaton; 
ristiinnaulitse Barabbas, tai mieluummin älä kumpaakaan. 

Herra, sitten tahtoisin kulkea hänen kanssaan runneltuna Golgatalle. Ja nähdä siellä, miten hän 
kuoli meidän tähtemme. Ja surra ja itkeä ja kuitenkin tietää. Nähdä, miten temppelin esirippu 
repeää, tuntea, miten maa tärisee jalkojen alla. Ja pääsiäinen. Hän on ylösnoussut. Tahtoisin 
riemuita ja riemuita, tanssia ja taputtaa. Hän on ylösnoussut. 

Herra, minä tahtoisin nähdä maallisen Jerusalemin, kulkea siinä maassa, jossa Jeesus kulki. 
Nähdä kaikki paikat, joissa hän teki ihmeitä ja saarnasi. Jeesus nasaretilainen, ikuinen Kristus. 
Herra, minä tahtoisin nähdä maallisen Jerusalemin ja taivaallisen.” 

Kaupunki taivaallisen Jerusalemin vertauskuvana 


Jerusalemissa kristitty tietää elävänsä aikaa, joka odottaa Kristuksen paluuta ja taivaallista 
Jerusalemia. Niinpä maallinen aina muistuttaa häntä matkasta kohti täyttymystä ja koko 
imaailman päämäärää. Tietyllä tavalla tuo tuleva ”uusi kaupunki” on kristitylle jo olemassa. 
IMessiaan, Jeesus nasaretilaisen myötä taivaallisen Jerusalemin aika on jo murtautunut esiin. 
'Nykyinen elämä jatkuu tulevassa; Jumala on jo kauan sitten merkinnyt omansa ”elämän 
' kirjaan”, taivaan asukasluetteloon. ”. . . ja minä kirjoitan häneen Jumalani nimen ja Jumalani 
'kaupungin nimen, sen uuden Jerusalemin, joka laskeutuu alas taivaasta minun Jumalani tyköä, 
lja oman uuden nimeni” (Ilm. 3:12). Tästä nimestä tunnistetaan taivaallisen Jerusalemin kansalai- 
set; taivaan kaupungin odotus on varmaa, ei mystisenä omistamisena vaan Jumalan lupaukseen 
ja uskollisuuteen luottamisena. 

Hebrealaiskirjeessä ilmaistaan tämä kaipaus taivaalliseen Jerusalemiin selkeästi: ”Ei meillä ole 
täällä pysyväistä kaupunkia, vaan tulevaista me etsimme” (Hebr. 13:14). Tämä uusi Jerusalem on 
ikivanha Jumalan kaupunki. Taivaan kaupungin kansalaisoikeuksien käsirahana kristitylle on 
taistelujulistus omaa minää vastaan, joka arvostaa itsensä muita korkeammalle ja on vain oma 
lähimmäisensä. Mutta joka voittaa, ”sen minä teen pylvääksi Jumalan temppeliin, eikä hän 
koskaan enää lähde sieltä ulos” (Ilm. 3:12). 

Taivaallinen Jerusalem on kristikunnalle sekä kirkon esikuva että haaste sen jokaiselle yksityi- 
selle jäsenelle. Niinpä Paavali saattaa kirjoittaa Filippin seurakunnalle: ”Mutta meillä on 
'yhdyskuntamme taivaissa, ja sieltä me myös odotamme Herraa Jeesusta Kristusta Vapahtajaksi, 
joka on muuttava meidän alennustilamme ruumiin kirkkautensa ruumiin kaltaiseksi sillä voimal- 
laan, jolla hän myös voi tehdä kaikki itsellensä alamaiseksi” (Fil. 3:20, 21). Se joka elää Paavalin 
itavoin uskosta Kristukseen, se asuu jo tässä ”uudessa kaupungissa”. 

Taivaallinen Jerusalem on vapautunut kaikesta synnistä. Sen muureissa, kaduilla, taloissa, 
porteissa ja torneissa näkyy Jumalan kirkkaus. Pyhä kaupunki viittaa lähtökohtaansa, maalliseen 
Jerusalemiin, pelastushistorian konkreettiseen tapahtumapaikkaan. Siten Jerusalemista tulee 
lupauksen pantti, Jumalan uskollisuuden ja tulevaisuuden täyttymyksen leikkauspiste. Maallisen 
Jerusalemin yllä loistaa aina taivaallisen valo. 

Maallinen Jerusalem viittaa lakkaamatta iankaikkiseen elämään, lopunajan yhteiskuntaan. Jeru- 
salemin näkyvät kiviset muurit pitävät taivaallisen Jerusalemin aina silmiemme edessä. 
Hebrealaiskirjeen kirjoittaja kuvaa Vanhan testamentin etäistä Jumalaa tulessa, synkeydessä, 
pimeydessä, myrskyssä ja pasuunan kaiussa niin pelottavana, että Mooseksen täytyi huutaa: 
”Minä olen peljästynyt ja vapisen.” Aivan toisenlaista on elävän Jumalan miljoonakaupungissa. 
Kaikki Kristuksen ruumiin jäsenet saavat astua ”taivaissa kirjoitettujen esikoisten juhlajoukon ja 
seurakunnan tykö, ja tuomarin tykö, joka on kaikkien Jumala, ja täydellisiksi tulleitten vanhurs- 
kasten henkein tykö, ja uuden liiton välimiehen, Jeesuksen tykö” (Hebr. 12:21, 23). 
Johanneksen ilmestyksen jakeen 14:1 mukaan Karitsa seisoo Siionin vuorella teurastettuna 
uhrieläimenä, jonka valta on samanlainen kuin Juudan mahtavan leijonan: ”... ja hänen 
kanssaan sata neljäkymmentä neljä tuhatta, joiden otsaan oli kirjoitettu hänen nimensä ja hänen 
isänsä nimi.” Tämä tarkoittaa niitä kristittyjä, jotka ovat vainoissa pysyneet Karitsalle uskollisina 
ja pelastuneet lopunajan katastrofista. 

Apokalyptisessä symbolikielessä Jerusalemia nimitetään usein uudeksi. Se ei tarkoita ajallisesti 
vaan laadullisesti uutta kaupunkia, joka on saanut elämänsä Kristukselta. Uudessa Jerusalemissa 
virtaa elämän veden virta, ”joka kirkkaana kuin kristalli juoksi Jumalan ja Karitsan valtaistui- 
mesta” (Ilm. 22:1). Tämä vesi kuvaa Jumalan sanaa. Se virtaa kaikkien luo ja virvoittaa: ”Jos 

joku janoaa, niin tulkoon minun tyköni ja juokoon. Joka uskoo minuun, hänen sisimmästään 
on . . . juokseva elävän veden virrat” (Joh. 7:37, 38). Taivaallinen Jerusalem on uusi myös siksi, 
että paratiisi on jälleen täydellinen: ”Keskellä sen katua ja virran molemmilla puolilla oli elämän 
puu” (Ilm. 22:2). 

Tämä uusi Jerusalem on maailmankaupunki Baabelin vastakohta. Suuruudenhulluudessaan 
Baabel tahtoi nousta taivaaseen korkean torninsa avulla. Uusi Jerusalem on Jumalan lahja, 
kristittyjen todellinen kotimaa, pelastuksen päämäärä ja perusta. Suuren kuninkaan kaupunki, 
todellinen Jerusalem, on rakennettu elävistä kivistä. Siellä asuvat ovat enemmän kuin vain 
asukkaita. Jerusalem on tulevaisuuden kaupunki taivaan ja maan leikkauskohdassa, niin kuin 
Patmoksen näkijä kirjoittaa: ”Ja minä näin uuden taivaan ja uuden maan; sillä ensimmäinen 
taivas ja ensimmäinen maa ovat kadonneet, eikä merta enää ole. Ja pyhän kaupungin, uuden 
Jerusalemin, minä näin laskeutuvan alas taivaasta Jumalan tyköä, valmistettuna niinkuin mor- 
sian, miehellensä kaunistettu. Ja minä kuulin suuren äänen valtaistuimelta sanovan: Katso, 
Jumalan maja ihmisten keskellä! Ja hän on asuva heidän keskellänsä, ja he ovat hänen kansansa, 
ja Jumala itse on oleva heidän kanssaan, heidän Jumalansa; ja hän on pyyhkivä pois kaikki 
kyyneleet heidän silmistänsä, eikä kuolemaa ole enää oleva, eikä murhetta eikä parkua eikä 
kipua ole enää oleva, sillä kaikki entinen on mennyt. Ja valtaistuimella istuva sanoi: Katso, 
uudeksi minä teen kaikki”. . . Ja hän vei minut hengessä suurelle ja korkealle vuorelle ja näytti 
minulle pyhän kaupungin, Jerusalemin, joka laskeutui alas taivaasta Jumalan tyköä, ja siinä oli 
Jumalan kirkkaus; sen hohto oli kaikkein kalleimman kiven kaltainen, niinkuin kristallinkirkas 
jaspiskivi . . . Mutta temppeliä minä en siinä nähnyt; sillä Herra Jumala, Kaikkivaltias, on sen 
temppeli, ja Karitsa. Eikä kaupunki tarvitse valoksensa aurinkoa eikä kuuta; sillä Jumalan 
kirkkaus valaisee sen, ja sen lamppu on Karitsa. Ja kansat tulevat vaeltamaan sen valkeudessa, ja 
maan kuninkaat vievät sinne kunniansa. Eikä sen portteja suljeta päivällä, ja yötä ei siellä ole, ja 
sinne viedään kansojen kunnia ja kalleudet. Eikä sinne ole pääsevä mitään epäpyhää eikä ketään 
kauhistusten tekijää eikä valhettelijaa, vaan ainoastaan ne, jotka ovat kirjoitetut Karitsan 
elämänkirjaan” (Ilm. 21). 

Näky kertoo täydellisestä kaupungista, aivan uudesta luomuksesta. Jumala aloittaa kaiken 
alusta. Kyyneleet pyyhitään pois: ahdistuneitten, vainottujen, masentuneitten, pahoinpideltyjen, 
kokonaisten kansojen kyyneleet. Kaupungin portit ovat kaikille avoinna. Ei enää slummeja eikä 
rikkaitten kortteleita, ei passin tarkastusta. . . 

Kaupunki ei enää tarvitse temppeliä, ei kirkkoa, ei synagogaa, ei moskeijaa. Jumala itse on sen 
pyhäkkö, ihmisten temppeli. Kaikki saavat tulla sinne. Enää ei ole eri uskontojen Jumalaa, ei 
tunnustusten välisiä rajoja. Kansat tuovat rikkautensa kaupunkiin. Maailmassa ei enää nähdä 
nälkää. Rikkaat eivät enää rikastu eivätkä köyhät enää köyhdy, enää ei pohjoinen riistä etelää. 
Onko tämä uusi Jerusalem ihmiskunnan utopia? Ei kristitylle. Kristitty elää toivossa: Niin kuin 
Herra on tullut ihmiseksi ja jättänyt jälkensä maalliseen Jerusalemiin, niin saapuu taivaallinen 
Jerusalem Herran palatessa maan päälle. Kristitty tietää olevansa osallisena uuden kaupungin 
rakentamiseen jo täällä niin kuin runoilija Peter Janssens asian ilmaisee: 


”Me näemme jo uuden kaupungin tulevaisuuden taivaanrannassa. 

Me uskallamme jo käyttää massoja kivinä. 

Niin me rakennamme sinun perustuksellesi sen, minkä sinä täytät, ikuisen Jerusalemin. 
Nyt tarvitaan enemmän kuin sellaista, mikä voidaan maalata julisteisiin ja kuvata 
kalvoilla. Sovitus toteutuu, kun me puhumme toisillemme. 

Nyt tarvitaan enemmän kuin sellaista, mitä puhutaan elein ja hakataan pultein. 

Oikeus tapahtuu, kun me puhumme toisillemme. 

Nyt tarvitaan enemmän kuin sellaista, mikä suunnitellaan pöydän ääressä ja kirjoitetaan 
kirjaan. Vapaus toteutuu, kun me kunnioitamme jokaista ihmistä. 

Nyt tarvitaan enemmän kuin sellaista, mitä kaivetaan lapioilla ja nostetaan vivuilla. 
Ihmisyys toteutuu, kun meistä tulee työkalujen herroja. 

Nyt tarvitaan enemmän kuin sellaista, mitä syödään lusikoilla ja ostetaan seteleillä. 
Rakkaus toteutuu, kun me jaamme toisillemme. 

Nyt tarvitaan enemmän kuin uhkauksia nyrkeillä ja rukouksia huulilla. Rauha toteutuu, 
kun me ojennamme käden toisillemme.” 


KRISTIKUNNAN PYHIN PAIKKA 
on se paikka, jossa Herran risti on seissyt: Golgata. 


Alla: Ristiinnaulitsemisen alttarin krusifiksi Golgatan Pyhän haudan kirkossa 


Pyhän haudan kirkko on maailman ainoa 
pyhäkkö, jossa viisi kristillistä tunnustuskuntaa 
ylistää Herransa ylösnousemusta saman katon 
alla. 


Alla: Pyhän haudan kirkon eteläseinä ja sisäänkäynti 


Oikealla: Entisen mahtavan kellotornin j 
vierellä kohoaa valtava musta kupoli 50 metriä 
haudan yläpuolelle. 

Alla: 29 askelmaa johtaa Kreikkalaisten kuorin takaa armenialaisten Pyhän Helenan kappeliin. 
Pääalttari on omistettu keisariäidille. 
Pohjoisen sivulaivan alttari muistuttaa ristin ”hyvästä ryöväristä”. 


Oikealla: Pyhän haudan kirkon pyöreän osan pylväitä 

Vasemmalla: 
Enkelikappeli ja kä 
Pyhälle haudalle 


Kreikkalaiskatoli 
Ristiinnaulitsemisen 
kappeli. Alttarin ana 
oleva hopealevy os 
paikan, jossa 

risti on ollut. 

Alla: 


”Kristuksen vankila” on yksi Pyhän haudan kirkon 
pohjoisosan useista muistokappeleista. 


Oikealla ylhäällä: 

Rakennuksen vanhimpia osia on ”Neitsyen 
kaarikäytävä”. Se vastaa Konstantinuksen basilikan 
atriumin pohjoista pylväskäytävää. 

Oikealla alhaalla: 


Katolinen Ristin löytämisen kappeli. Perimätiedon 
mukaan kolme ristiä löydettiin täältä. 


Oikea sivu: 


Stabat Mater -alttari 1500-luvun kuparireliefeineen 
Ristiinnaulitsemisen kappelissa 

Vasen sivu: ”Voitelukivi” Pyhän haudan kirkon ristilaivassa. 


Kristillisen perimätiedon mukaan Jeesuksen ruumis lepäsi tässä ristiltä 
ottamisen jälkeen. 

Koptilainen kappeli Pyhän haudan takaseinä! 


j. Näkyvillä pala 
kuperäistä kalliota 


ikealla ylhäällä: Kristus-ikoni kreikkalaiskatolilaisten kappelissa 


ikealla alhaalla: Etiopialainen Raamattu 1600-luvulta, Maailman 
1astajan kappelissa Pyhän haudan kirkon katolla 

Etiopialainen luostari Deir es 
yläpuolella 


kappelin 


JEESUKSEN 
KÄRSIMYSTIE 
kulkee Antonian 
linnalta Pyhän 
haudan kirkolle. 
Fransiskaanimunkit 
jakoivat sen 1200- 
luvulla neljääntoista 
asemaan, jotka 
ohjaavat 
Jerusalemin 
pyhiinvaeltajaa 
seuraamaan ja 
mietiskelemään 
Herransa 
kärsimystä. 


Via dolorosaa 
viidennen ja 
kuudennen aseman 
väliltä 


mA. "8. 


Alla: Ecce homo -kaari Siioninsisarten kirkon luona muistuttaa Pilatuksen sanoista: ”Katso ihmistä” (Joh. 19:5) 
Kaari on kuitenkin rakennettu vasta keisari Hadrianuksen aikana vuonna 135 osaksi kolminkertaista riemukaarta. 


Oikealla: Pienempi pohjoinen kaari on osana Ecce homo -basilikan alttaria. 

Vasen sivu: Kalkkikiveys, ns. 
Lithostroton, johon on hakattu 
poikittaisia uurteita hevosten 
liukastumisen estämiseksi, Notre 
Dame de Sion -luostarin kryptassa. 


Oikealla alhaalla: Ristintien neljäs 
asema: Jeesus kohtaa äitinsä. 


Oikealla ylhäällä: Kahdeksas 
asema: Jeesus puhuu Jerusalemin 
itkeville naisille (Luuk. 23:28). 


BETESDAN LAMMIKOLLA, 
jonne oli rakennettu viisi pylväikköä, Jeesus paransi sapattina miehen, joka 
oli ollut 38 vuotta halvaantuneena. 


Alla: Etelälammikon pohjoinen osa ja bysanttilaisen basilikan jäljellä olevia 
tukipilareita ja muurin jäänteitä. 


Oikealla: Ristiretkeläisten kirkon rauniot Betesdan lammikolla. Takana Pyhän Annan 
kirkko vuodelta 1150. Saladin muutti sen koraanikouluksi vuonna 1192. 


RISTIRETKIEN AJAN TAIDETTA 
edustaa Pyhän Annan kunniaksi rakennetun basilikan mahtavin pilarein 


tuettu holvi (alla). 


Oikea sivu: Jumalanpalvelus Pyhän Annan kirkossa, jonka akustiikka on 
ainutlaatuinen. 


vt 


KÄRSIMYSTÄÄN EDELTÄVÄNÄ ILTANA 
Jeesus nautti kahdentoista opetuslapsensa kanssa yläsalissa 
uuden liiton pääsiäisaterian. 


Vasen sivu: Tämä roomalainen portaikko johtaa Siiloan lammen 
lähellä vanhan yläkaupungin lounaisosaan, Ehtoollissalin suuntaan. 


Alla: Ehtoollissali Siionin vuorella nykyisessä goottilaisessa asussaan, 
joka on peräisin vuodelta 1342. 


Torstai-iltana ennen pääsiäisjuhlaa Jeesus kavallettiin ja 
vangittiin Getsemanen puutarhassa. 


Vasen sivu: Yksi fransiskaanien Getsemanen kahdeksasta ikivanhasta 
öljypuusta 


Alla: Kristuksen tuskan kallio, jonka pyhiinvaeltaja Aetheria 
mainitsee jo vuonna 384. 

Kuolemantuskan basilika Öljymäen 
juurella. 

Takana venäläinen Maria 
Magdalenan kirkko, jossa on 
seitsemän kupolia. 


KÄRSIMYKSENSÄ JÄLKEEN 
Jeesus nousi Jumalan kirkkauteen paikasta, joka on 
vain sapatinmatkan päässä Jerusalemista. 


Vasen sivu: Jumalanpalvelus Kuolemantuskan basilikassa 


Yllä: Ristiretkiaikainen pylväänpää kahdeksankulmaisessa 


kappelissa 


Alla: Taivaaseenastumisen moskeija Öljymäellä 


maa nassaan 
senafevaa 
si 


emmma 
A TEAA PALO 


MARIA, 

JEESUKSEN ÄITI 

on vanhan kristillisen 
perimätiedon mukaan 
haudattu kalliohautaan 
Kidronin laaksoon, jonne 
apostolit toivat hänet. 


Vasen sivu: Marian haudan 
ristiretkeläiskirkon 
goottilaistyylinen julkisivu 


Oikealla ylhäällä: Kallioon 
hakatun haudan oviaukko 


Oikealla alhaalla: Maria 
Assumptio -kirkon takaosa. 
Kirkossa on osia, jotka ovat 
peräisin 500-luvulta. 


Yllä: Lähellä Ehtoollissalia vartioi 
saksalaisten benediktiinien Dormitio 
Sanctae Mariae -kirkko Marian 
kuolonuneen nukkumisen perimätietoa. 


Alla: Näkymä Siionin vuorelle. 
Kuvassa vasemmalla Dormitio-kirk. 
oikealla armenialaisten Jaakobin 
katedraali. 


ARMENIALAISKORTTELI 

on kuin pieni kaupunki kouluineen, 
luostareineen, piispanistuimineen, 
seminaareineen, museoineen, kirjapainoineen. 


ATA TAVA 
2000 


Oikealla: ”Apostoli Jaakobin valtaistuin” 
armenialaisten katedraalissa 


Alla: Apostoli Jaakob teloitettiin perimätiedon 
mukaan tässä vuonna 44 Herodes Agrippan käskystä 
(Ap.t. 12.2). Jaakobin katedraali 

HOOSIANNA- 
HUUDOT, 

Jeesuksen parantamien 
ihmisten palavat kiitokset, 
ja vaatimus 
”Ristiinnaulitse!” olivat 
Jeesuksen elämässä kovin 
lähellä toisiaan. 


Vasemmalla ylhäällä: 
Pyhiinvaeltajaryhmän 
perjantaikulkue Via 
dolorosalla 


Vasemmalla alhaalla: 
Jokavuotinen 
palmusunnuntain kulkue 
muistuttaa Jeesuksen 
voittosaatosta Jerusalemiin. 


Oikealla: Siiloan lammikolla 
Jeesus paransi sokeana 
syntyneen (Joh. 9:7). 

Vanhat pylväänkannat ovat 
ainoat jäännökset Siiloan 
bysanttilaisesta 400-luvulla 
rakennetusta kirkosta. 


HERRAN RUKOUS 5 
Isä meidän, on varhaiskristillisen perimätiedon mukaan opetettu Öljymäen luolassa. Samassa paikassa Jeesus myös 
kertoi opetuslapsilleen viimeisestä tuomiosta. 


Vasen sivu: Pater Noster -basilika ”Opetusten luolan” yläpuolella 


Alla: Herran rukous on kirjoitettu kahdeksallakymmenellä kielellä värikkäisiin fajanssitauluihin. 

Tullessaan viimeisen kerran Jerusalemiin Jeesus itki kaupungin tulevaa kohtaloa (Luuk. 19:41—44). 


Vasen sivu: Kyynelten kappeli ”Dominus Flevit” Öljymäellä 


Alla: Näkymä pienen kirkon alttari-ikkunasta Vanhaankaupunkiin. Keskellä Kalliomoskeija 

LASARUKSEN HERÄTTÄMINEN 
Betaniassa oli Jeesuksen vastustajille viimeinen hälyttävä merkki 


siitä, että hänet oli raivattava tieltä. 


Vasemmalla: Lasaruksen haudan oviaukko nykyisessä EI Azariehin 
kylässä 


Alla: Lasaruksen herättäminen. 
Ristiretkeläisten fresko Beetfagen fransiskaanikirkon nelisärmäisessä 


kivessä 


ARMENIALAISET 

olivat ensimmäiset, jotka koko kansakuntana 
omaksuivat kristinuskon vuonna 286 Gregorius 
Illuminatorin käännyttäminä. Jerusalem ja siellä 
Jaakobin katedraalia ympäröivä armenialaiskortteli 
ovat kautta vuosisatojen olleet merkittäviä pyhiä 
paikkoja armenialaisille, jotka ovat lähtöisin nykyisen 
Turkin ja Neuvostoliiton alueelta. 


Oikealla: Maalattuja kaakeleita 1700-luvulta armenialaisen 
kaupunginosan Jaakobin katedraalissa. Ne esittävät kohtauksia 
Jeesuksen kärsimyksestä. 


Alla: Armenialainen patriarkka saarnaa pyhiinvaeltajille. 
Marmorireliefi patriarkan haudalta ”Kaifaan talon” 
armenialaisessa kirkossa. 


JEESUKSEN SYNTYESSÄ 
Betlehemissä toteutui profeetta Miikan 
ennustus: ”Sinusta minulle tulee se, joka 
on oleva hallitsija Israelissa, jonka 
alkuperä on muinaisuudesta, 
iankaikkisista ajoista.” (Miika 5:1). 


Oikea sivu: Viisilaivaisen syntymäbasilikan 
sisäosa 


Vasemmalla alhaalla: Sisäänkäynti 
syntymäbasilikaan 


Vasemmalla ylhäällä: Beit Sahourin 
Paimenten kedon enkelikappeli 


Oikealla ylhäällä: Paimen Paimenten kedolla 


Syntymäluolassa valkoiseen marmoriin istutettu hopeinen 
tähti osoittaa paikkaa, jossa Jeesus tuli maailmaan ja jossa 
maailmanhistoria sai keskipisteensä. 


KRISTITTYJEN PYHIÄ PAIKKOJA 
HISTORIAN JA ARKEOLOGIAN 
KANNALTA 


Pyhän haudan kirkko 


Pyhän haudan kirkkoa pidetään kristikunnan pyhimpänä paikkana. Via Dolorosan viisi viimeistä 
asemaa ovat siellä. Evankeliumit viittaavat muutamin sanoin Golgataan, Jeesuksen teloituspaik- 
kaan: kaupungin ulkopuolella, lähellä puutarhaa jossa oli uusi hauta. 

Arameankielinen nimi Golgata tarkoittaa pääkallonpaikkaa. Se merkitsi ilmeisesti julkisen 
teloituspaikan kallion muotoa. Paikka oli hylätty kivilouhos. 


Via Dolorosa ja ristintien asemat 


=== I Pilatus tuomitsee Jeesuksen. 
o PYHÄN HAUDAN KIRKKO II Jeesus ottaa ristinsä. 

1 Fr III — Jeesus kaatuu ristin alle. 
XL=XlII. Station IV — Jeesus kohtaa äitinsä. 
oX. Station] V Si s 

| imon kyreneläinen pakotetaan 

E kantamaan Jeesuksen ristiä. 
[lovi + Station VI — Veronika kuivaa Jeesuksen 
- LUOSTARI kasvot. 
Su VI — Jeesus kaatuu toisen kerran. 
VIII Jeesus puhuu itkeville naisille. 
IX — Jeesus kaatuu kolmannen 

kerran. 
X Golgata: Jeesuksen vaatteet 
" riistetään. 
13 III. Station XI — Golgata: Jeesus naulitaan 
V.| Stationje VI Station nistille. 
, MARIANVÄ& XII — Golgata: Jeesus kuolee ristillä. 


TUSKIEN KIRKKO XIII Golgata: Jeesuksen ruumis 
otetaan ristiltä. 

XIV Pyhä hauta: Jeesuksen ruumis 
pannaan Joosef arimatialaisen 


hautaan. 

Pyhän haudan kirkon rakentaminen 


Nykyisin vierailija näkee kolmen eri rakennuskauden yhteisen tuotteen: bysanttilaisen, 
ristiretkeläisajan sekä 1800-luvun kreikkalaisen kauden. 

Monet kappelit, alttarit ja pylväät hämmentävät kävijän aluksi. Hartauspaikkojen ylenpalttisuu- 
den keskellä on syytä erottaa kaksi tärkeintä: Golgata, Jeesuksen ristiinnaulitsemisen paikka, ja 
siitä kivenheiton päässä pyhä hauta. Kaikki muu on toisarvoista vuosisataisen kristillisen tradi- 
tion tuomaa lisäystä. 

Nämä pelastuksen tapahtumapaikat ovat varhaiskristillisistä ajoista saakka olleet kunnioituksen 
kohteina. 

Kun keisari Hadrianus oli verisesti kukistanut juutalaisten toisen kansannousun Roomaa vas- 
taan, Jerusalemin kasvot muuttuivat perusteellisesti: Juutalaiset ja juutalaiskristityt karkotettiin 
kaupungista. Hävittääkseen uskonnollisten paikkojen muistonkin Hadrianus pystytti Golgatalle 
Venuksen patsaan. Kristuksen haudan päälle hän rakennutti laajan forumin ja temppelin. Mutta 
keisari ei onnistunut, vaan pakanalliset kulttipaikat auttoivat jäljelle jääneitä kristittyjä paikallis- 
tamaan Herran kärsimystien. 

Nikean konsiilissa vuonna 325 Jerusalemin piispa Makarios kutsui keisari Konstantinuksen 
pyhään kaupunkiin. Keisarin äiti Helena vaikutti siihen, että vuotta myöhemmin revittiin 
Hadrianuksen epäjumalantemppelit ja kristilliset kohteet nostettiin uudelleen esiin. Konstanti- 
nus rakennutti monumentaalisen basilikan. Rakennus on 150 m pitkä ja 75 m leveä, ja siihen 
kuuluu kolme osaa: Haudan yläpuolella on rotundi eli Anastasis, ylösnousemuskirkko Kunin- 
kaitten Kuninkaan mausoleumina. Hauta itse jätettiin vapaaksi. 

Toinen osa on Martyrion, viisilaivainen basilika, jossa vietetään liturgisia juhlia. Viisimetrinen 
Golgatan kallio ei jää sen sisään. Keisari päällysti sen marmorilla ja pystytti vertauskuvallisen 
jalokivin koristellun ristin. Basilikan juhlallisia vihkiäisiä vietettiin 13. syyskuuta vuonna 335 
keisarin ja useiden piispojen läsnäollessa. Mahtavaa rakennelmaa nimitetään ylpeästi ”uudeksi 
Jerusalemiksi”. Vihkimisen muistopäivän liturgia kertoo tästä: ”Iloitse ja riemuitse, kansoista 
kutsuttu kirkko, suuren Kuninkaan morsian, kauas säteilevä ylkäsi kauneuden peilikuva. Tulkaa, 
viettäkäämme uskossa vuosijuhlaa! Sillä tänään Kristus, toinen Aadam, tekee uudesta telttama- 
jasta hengellisen paratiisin.” 

Persialaisten valloitus vuonna 614 aiheutti pyhäkölle pahoja vaurioita. Pyhä risti joutui sotasaa- 
liiksi. Keisari Heraklioksen ajettua persialaiset maasta vuonna 628 apotti Modestus, myöhemmin 
Jerusalemin patriarkka, ryhtyi rakentamaan hävitettyä kirkkoa uudelleen. 

Arabivalloitus vuonna 638 jätti Pyhän haudan kirkon koskemattomaksi. Kalifi Omar oli kaikessa 
hiljaisuudessa suvaitsevainen. Elokuun 25. päivänä 1009 egyptiläinen kalifi el-Hakim, ”Hullu”, 
revitti basilikan maan tasalle. Itse pyhä hautakin muuttui tunnistamattomaksi. Pyhäköstä jäi 
jäljelle vain perustukset. 

Vuonna 1048 Bysantin keisari Konstantinus Monomakus rakennutti raunioille uuden kirkon, 
joskin entistä pienemmän. Martyrion jäi täysin pois, ja Anastasis palveli liturgisten juhlien 
keskipisteenä. Vanhasta vesisäiliöstä, josta legenda kertoo Helenan löytäneen Kristuksen ristin, 
tehtiin Ristin löytämisen kappeli. Golgatalla paljaan kallion peitti Ristin pystyttämisen kappeli. 
Heinäkuun 15. päivänä 1099 marssivat ristiretkeläiset Jerusalemiin. He päättivät yhdistää saman 
katon alle eri muistopaikat, kappelit ja kulmaukset. Näin syntyi yksi kauneimmista romaanista 
tyyliä edustavista kirkoista. Golgatan kalliolle johti nyt kaksi portaikkoa: toinen ulkoapäin ja 
toinen katedraalin sisältä. Julkisivun puolelle kohosi viisikerroksinen, 48 m korkea kellotorni. 
Kirkon vihkiäisiä vietettiin heinäkuun 15. päivänä 1149. 

Lokakuun 3. päivänä vuonna 1187 Saladin valloitti Pyhän kaupungin. Pyhän haudan kirkko joutui 
muslimien käsiin. Pyhiinvaeltajat saivat nyt maksaa suuria summia päästäkseen edes näkemään 
pyhiä paikkoja. Vuonna 1246 eräs muslimisuku otti ”ainaisiksi ajoiksi” tehtäväkseen sulkea ja 
avata kirkon. 

Yleisesti ottaen ristiretkeläisten rakennus kesti vaurioitta vuosisatojen myrskyt, kunnes vuonna 
1808 tulipalo tuhosi kappelin ja Anastasiksen täydellisesti. Kreikkalaiset ottivat huolehtiakseen 
jälleenrakennustyöstä, mutta eivät osoittaneet kovin hyvää makua turkkilaisella rokokootyylillä, 
jonka vaikuttimena oli ottomaanien sukulaisuus. Kaikki ristiretkeläisten jäljetkin tahdottiin 
hävittää: niin kirjoitukset, koristeet kuin valloittajien Gottfried von Bouillonin ja Balduin I:n 
haudat. 

Maanjäristys aiheutti taas vaurioita kirkolle vuonna 1927. Vuodesta 1961 lähtien eri kirkkokun- 
nat ovat tehneet restaurointityötä yhteisvoimin. 


Käynti Pyhän haudan kirkossa 


Kolme askelmaa johtaa 25 m pitkään ja 17 m leveään etuosan atriumiin, joka on peräisin 1100- 
luvulta. Länsiosassa on vielä näkyvissä joitakin kaarikäytävän pylväitä. 

Julkisivu suippoine kaarineen edustaa romaanisen tyylin ja gotiikan välivaihetta. Portteja 
reunustavat marmoripylväät. Itäportti on jo Saladinin aikana muurattu kiinni. Julkisivun vierellä 
kohoaa ristiretkeläisaikainen kellotorni. Sen kaksi ylintä kerrosta sortui 1500-luvulla maanjäris- 
tyksessä. Jäljelle jäänyt torso on saanut peitokseen tiilikaton. 

Portaikko, joka johtaa oikealta frankkilaiskappeliin ristiinnaulitsemispaikan edustalla, on muu- 
rattu kiinni vuonna 1187. 

Basilikaan saavuttuaan vierailija astuu 15 askelmaa Golgata-kappeliin, joka on 5 m korkea. 
Oikealla on katolilaisten Ristiinnaulitsemisen alttari. Sen mosaiikki kuvaa kauhistuttavaa tapah- 
tumaa: Jeesus lyödään ristille nauloilla. Vieressä seisoo hänen äitinsä tuskasta kivettyneenä. 
Maria Magdalena on Jeesuksen jalkojen juurella kasvot maata vasten. Kattomosaiikki, joka on 
peräisin ristiretkeläisajalta, esittää taivaaseen astunutta Herraa. 

Vasemmalla on Stabat Mater -alttari. Siinä Marian sydämen lävistää miekka (Luuk. 2:35). Patsas 
on Portugalin kuningatar Maria I:n lahja vuodelta 1778. 

Vasemmanpuoleisessa laivassa on kreikkalaisten Ristiinnaulitsemisen alttari. Sen alla näkyy 
paikka, jossa Kristuksen risti on seissyt. Lasiseinän läpi avautuu näkymä Golgatan kalliolle. 
Kaksikerroksisen pyhäkön edustalla on Voitelukivi, jota ympäröi kuusi kynttilänjalkaa: latina- 
laisten, kreikkalaisten ja armenialaisten. Tämä 800-luvulta peräisin oleva muistomerkki juutalais- 
ten hautausmaalla kertoo siitä, miten Joosef arimatialainen ja Nikodeemus voitelivat Jeesuksen 
ruumiin hyväntuoksuisilla voiteilla ja käärivät käärinliinoihin (Joh. 19:38—40). Tapahtuma on 
kuvattu kahteen suureen taustalla olevaan maalaukseen. 

Muutaman askeleen päässä lännempänä pieni armenialaisten kullatusta kuparista valmistama 
kupoli muistuttaa kolmesta Mariasta, jotka seurasivat Jeesuksen ristiinnaulitsemista kauempana 
(Matt. 27:55). 


Nyt vierailija saapuu hautarotundiin. Sen perusta on jo Konstantinuksen ajalta. 50 m korkea 
kupoli lepää pylväsympyrän varassa, jonka halkaisija on 19,6 m. Keskellä olevan hautakappelin 
koko on 8,3 mx5,9 m. Se koostuu kahdesta osasta: ensimmäinen, Enkelikappeli, muistuttaa 
vanhaa hautakammion esihuonetta. Se on kooltaan 3,4 mx3,9 m. Pyhiinvaeltajille näytetään 
lasin takana säilytettävää kiveä, joka perimätiedon mukaan on osa siitä, jolla pyhä hauta oli 
suljettu. Kapeaa käytävää (1,33 mx0,95 m) pitkin saavutaan pyhään hautaan. Oikealla näkyy 
marmoripeitteinen kivipenkki, jolla Jeesuksen ruumis on levännyt. Toisella puolella on koptilais- 
ten kappeli. 

Anastasiksen läntisessä apsiksessa on syyrialais-ortodoksien kappeli. Täällä näkee vielä muuta- 
mia vanhoja työntöjalustaisia hautoja ”Joosef arimatialaisen puutarhassa”. Paikka on todennä- 
köisesti ensimmäisten kristittyjen hautausmaa; he ovat tahtoneet saada leposijansa täällä pyhien 
paikkojen läheisyydessä. 

mm | 100-1. Hadrianus (n. 135) 
NNN 300-1. Konstantinus (n. 326) 
8888 1100-1. Ristiretkeläiset 

&>U Kallio 


Pyhän haudan kirkko, poikki- 
leikkaus ja pohjapiirros. 


1 Esipiha; 2 Aabrahamin luosta- 
ri; 3 Johanneksen kappeli; 4 Mi- 
kaelin kappeli; 5 Frankkilaiskap- 
peli (Tuskien kappeli), sen alla 
Marie — egyptiläisen — kappeli; 
6 Jaakobin kappeli; 7 Johannek- 
sen ja Magdalenan kappeli; 
8 Neljäntoista marttyyrin kappe- 
li, sen yläpuolella kellotorni; 
9 Pääportaikko; 10 Voitelukivi; 
11 Aadamin kappeli, sen yläpuo- 
lella Golgatan kappeli (XI ja XII 
asema); 12 Kolme Mariaa; 13 
Hautarotundi; 14 Hautakappeli, 
Enkelikappeli ja pyhä hauta; 15 
Koptilaiskappeli; 16 Jakobiittien 
kappeli; 17 Joosef arimatialaisen 
hauta (XIV asema); 18 Maria 
Magdalenan sali; 19 Ilmestymi- 
sen kappeli; 20 Fransiskaani- 
luostari; 21 Keisarin kaari; 22 
Katholikon; 23 Maailman napa; 
24 Pyhän neitsyen kaarikäytävä; 
25 Kristuksen vankila; 26 Kuori- 
käytävä; 27 Longinuksen kappe- 
li; 28 Vaatteiden jakamisen kap- 
peli (X asema); 29 Pilkkaamisen 
kappeli; 30 Helenan kappeli; 31 
Ristin löytämisen luola. 


Basilikan keskiosassa on Katholikon, kreikkalaiskatolilaisten pääkirkko. Sen goottilaiskaaret 
ovat vielä peräisin ristiretkeläisajalta. Uurnamainen astia osoittaa, missä on ”maailman napa”. 
Pylväikön pohjoispuolella on Maria Magdalenan alttari. Se muistuttaa naisesta, jolle Ylösnous- 
sut ensimmäiseksi ilmestyi mutta joka ei heti tunnistanut häntä (Joh. 20:11—18). Tästä pohjoiseen 
kaksi marmoriaskelmaa johtaa fransiskaanien Ilmestymiskappeliin. Kristillisen perimätiedon 
mukaan kirkastettu Herra on näyttäytynyt äidilleen täällä. Ahtaassa nurkkauksessa on pieni 


pylväänpala. Perimätieto yhdistää sen Jeesuksen ruoskimiseen. 


Sakaristossa säilytetään ristiretkeläisten johtajan Gottfried von Bouillonin miekkaa ja kannuk- 
sia. Nykyisin niitä käytetään lyötäessä ”Pyhän haudan suojelijoita” ritareiksi. 
Katholikonin ja Ilmestymiskappelin välissä vanha portti muodostaa Neitsyen kaarikäytävän. 

Kreikkalaisten kappeli 
Pyhän haudan kirkossa. 

Nämä Pyhän haudan kirkon vanhimmat rakennusosat arvokkaine ”vyöpylväineen” ovat peräisin 
600-luvulta. Käytävän päässä on kolme kappelia: Yksi on pystytetty Kristuksen vangitsemisen 
muistoksi, toinen muistuttamaan Longinus-nimisestä sotilaasta, joka puhkaisi Jeesuksen kyljen 
keihäällään (Joh. 19:34), ja kolmas vaatteiden jakamisen muistoksi (Joh. 19:23). 

29 porrasta johtaa armenialaisten Helenan kappeliin. Sen seiniin ovat keskiajan pyhiinvaeltajat 
raaputtaneet tuhansittain ristejä matkansa muistoksi. 

Tällä alueella arkeologit törmäsivät vuonna 1970 seinämaalaukseen, joka on peräisin ajalta 
ennen Konstantinusta. Se on laiva, johon on kirjoitettu ”Domine ivimus — Herra, menkäämme”. 
Sanat muistuttavat Psalmin 122 jakeesta 1: ”*Menkäämme Herran huoneeseen.” Laivan masto on 
vinossa, ja siitä on päätelty sen joutuneen haaksirikkoon ja miehistön tehneen tämän piirroksen 
kiitokseksi pelastumisestaan. Joka tapauksessa sen löytyminen kertoo pyhien paikkojen kunnioi- 
tuksesta tuohon aikaan. 

Helenan kappelin eteläisestä sivulaivasta johtaa 22 askelmaa katoliseen Ristin löytämisen 
luolaan. Alttarin yläpuolella on patsas, joka kuvaa keisarin äitiä syleilemässä ristiä. Patsaan 
lahjoitti Itävallan Maksimilian, kun hänet oli nimitetty Meksikon keisariksi vuonna 1832. Rauta- 
ristikko osoittaa paikan, josta ristin kerrotaan löytyneen. Seinillä näkyy himmeästi haalistuneita 
freskoja 10.—12. vuosisadalta. Katossa on vielä jälkiä muinaisesta louhoksesta. 

Uloskäynnin suunnassa on vielä Aadamin kappeli aivan Golgatan kallion alapuolella. Pieni apsis 
on jo 600-luvulta saakka kertonut ihmiskunnan esi-isästä; Jeesus, toinen Aadam, kuoli Golga- 
talla. Hänen verensä vuotaa ristinpuulta vanhan Aadamin luitten päälle ja lunastaa näin koko 
maailman. Golgatan alakerralla on siis symbolinen teologinen merkitys. Pienestä ikkunasta 
avautuu näkymä haljenneelle kalliolle, mikä muistuttaa Jeesuksen kuollessa tapahtuneesta 
maanjäristyksestä (Matt. 27:51). 

Betesdan lammikko ja Pyhän Annan kirkko 


Uusi testamentti mainitsee Betesdan lammikon 38 vuotta halvaantuneena olleen miehen paranta- 
misen yhteydessä (Joh. 5:1—18). Kaksoisallas on puolisuunnikkaan muotoinen, kooltaan 
120 mX60 m ja syvyydeltään 7 m. Sen nimi merkitsee ”Laupeuden talo”. Toiselta nimeltään 
lampi on Probaticum (Lammaslammikko), koska se on lähellä kaupungin Lammasporttia. 
Altaan ovat rakentaneet makkabealaiskuninkaat 100-luvulla eKr. Koska vesivarasto sijaitsi 
lähellä temppeliä, sitä käytettiin niin uhrieläinten pesemiseen kuin rituaaliseen puhdistautumi- 
seenkin ennen pyhäkköön astumista. 

Tehdessään Jerusalemista roomalaisen sotilaskaupungin Aelia Capitolinan keisari Hadrianus 
rakennutti vuonna 135 lammikon yleiseksi kylpyläksi, johon liittyi Asklepioksen temppeli. 
Tarkoituksena oli jälleen hävittää Jeesuksen muisto. Arkeologiset löydöt ovat vahvistaneet 
pakanalliset palvontamenot tällä paikalla: pieni uivassa asennossa oleva naispatsas, pieni temp- 
peli vertauskuvallisine käärmeineen. 

Bysanttilaiset nostivat kristillisen perinteen uudelleen arvoonsa ja rakensivat 400-luvulla lammi- 
kon keskelle kolmilaivaisen basilikan, jonka koko oli 45 mX19 m. Siitä on vielä näkyvissä kaksi 
apsista. Kaksi pylvääntynkää seisoo paikallaan, samoin eteläisen sivulaivan pilari. Kiveen 
piirretty kirjoitus muistuttaa edesmenneestä diakonista, joka palveli kirkossa. 

Raunioiden pohjoisosassa on jäänteitä ristein koristellusta mosaiikkilattiasta; se on todennäköi- 
sesti kuulunut marttyyrikappeliin. 

Persialaiset sytyttivät kirkon tuleen vuonna 614. Muutamaa vuotta myöhemmin apotti Modestus 
rakennutti sen uudelleen. Paitsi Jeesuksen ihmeen tapahtumapaikkana kristillinen traditio pitää 
sitä myös Joakimin ja Annan, Marian vanhempien kotipaikkana. 

Tämä toinen kirkko joutui vuonna 1008 ”hullun” kalifi el-Hakimin tuhoamisvimman uhriksi. 
Ristiretkeläiset rakensivat pohjoislammikon päälle vaatimattoman kappelin. Sen apsis on säily- 
nyt vielä melko suurelta osalta. Sen viereen rakennutti kuningatar Alda, Balduin I:n leski, 
kolmilaivaisen Pyhän Annan kirkon, jonka pituus on 24 m ja leveys 19,5 m. Pyhäkkö vihittiin 
vuonna 1140. Ainoana ristiretkeläisten kirkkona se selviytyi saraseenien valloituksesta vuonna 
1187. Kunnioituksesta Jeesuksen äitiä Mariaa johtaan Saladin jätti sen tuhoamatta; vuonna 1192 
hän muutti sen koraanikouluksi, kuten pääportaalin arabiankielisessä omistuskirjoituksessa 
kerrotaan. Krimin sodan jälkeen vuonna 1856 turkkilainen sulttaari Abdoul Majid lahjoitti 
rakennuksen Napoleon III:lle kiitokseksi avusta. Pyhän Annan kirkko palautui näin taas 
kristilliseen tehtäväänsä. 

Seuraavina vuosina kirkko puhdistettiin vuosisatojen aikana kertyneestä roskasta ja restauroitiin 
tarkoin vanhojen tyylielementtien mukaisesti. Nykyisin kävijä kohtaa keskiaikaisen rakennuk- 
sen, joka on kuin ihmeen kautta säilyttänyt tuoreutensa kaikkien ajan myrskyjen halki. Vuonna 
1954 ranskalainen taiteilija Philippe Kaeppelin loi ristiretkeläisajan arkkitehtuuriin sopivan 
pääalttarin, joka esittää kohtauksia Marian elämästä: ilmestys, Jeesuksen syntymä, ristiltä 
ottaminen, Anna-äiti kasvattaa pyhää neitsyttä. Portaat johtavat alas kryptaan. Siellä olevaa 
muinaista asuntoluolaa kunnioitetaan Marian syntymäpaikkana. 

Ehtoollissali ja Dormitio-luostari 


Vaikka nykyinen Ehtoollissalin suippokaarihalli onkin peräisin keskiajalta, niin se kuitenkin on 
samalla paikalla, jolla Jeesus perusti kirkkonsa. 

Paikan historia on varsin kirjava: Vuonna 70 Jerusalemin hävityksen aikana myös tämä yläsali on 
ilmeisesti muuttunut tuhkaksi ja tomuksi. Juutalaiskristityt rakensivat sen uudelleen synagoga- 
kirkoksi ensimmäisen vuosisadan lopulla. Bysanttilaiset rakensivat sen päälle vuosien 340 ja 354 
välillä 54-metrisen basilikan. Jerusalemin piispa Kyrillos nimitti sitä ”Apostolien ylemmäksi 
kirkoksi”. Pian se sai muitakin nimiä: Pyhä Siion, Pylväskirkko, Kaikkien kirkkojen äiti. Sen 
luoteisosassa on paikka, jossa Marian maallinen vaellus päättyi Jeesuksen taivaaseenastumisen 
jälkeen. Rakennus tuhoutui persialaisvalloituksessa. Ristiretkeläiset rakensivat jälleen kolmilai- 
vaisen basilikan ja antoivat sille nimen ”Pyhä Maria Siionissa”. Muutaman vuosikymmenen 
kuluttua 1100-luvulla saraseenit tuhosivat kirkon. Kaksisataa vuotta myöhemmin fransiskaanit 
hankkivat paikan haltuunsa ja antoivat Ehtoollissalille sen nykyisen muodon. 

Vuonna 1517 turkkilaiset karkottivat munkkikunnan Siionin vuorelta ja muuttivat salin moskei- 
jaksi. Mihrab, muslimien rukousnurkkaus koruttoman salin eteläseinustalla, kertoo vieläkin 
tästä ajasta. Vuosisatojen ajan paikka oli suljettuna kristityiltä pyhiinvaeltajilta. Juutalaiset 
ottivat rakennukset haltuunsa vuonna 1947 ja avasivat ne kaikille kävijöille. Dormitio-luostari, 
joka on vihitty vuonna 1910, hallitsee nykyisin kristillistä Siionin vuorta. Sen uusromaanisena 
esikuvana on ollut Kaarle Suuren kappeli Aachenissa; tunnusmerkkejä ovat vihreä keilakatto ja 
mahtava erillinen kellotorni. 


Kuolemantuskan basilika 


Kuolemantuskan basilika Getsemanen puutarhan ikivanhojen öljypuiden varjossa tunnetaan 
muillakin nimillä: Kansojen kirkko, Getsemanen kirkko, Tuskan kirkko. Kristuksen kärsiminen 
alkoi täältä (Luuk. 22:39—46). 

Vuosien 333 ja 390 välillä keisari Theodosius Suuri rakennutti ”Kuolemantuskan kalliolle” 25,50 
m pitkän ja 16,36 m leveän kolmiapsiksisen basilikan. Pyhiinvaeltaja Egeria mainitsee sen jo 
vuonna 384 nimellä ”ecclesia elegans”. Persialaishyökkäyksen jälkeen vuonna 614 tästä elegan- 
tista kirkosta oli jäljellä vain rauniokasa. Ristiretkeläiset rakensivat 1100-luvulla paikalle kolmi- 
laivaisen kirkon, jonka pituus oli 29,75 m ja leveys 17,70 m. Mutta jo vuonna 1347 pyhiinvaeltaja 
Nikolaus Poggibonsi löysi paikalta vain rauniot. 

Vuonna 1920 italialainen arkkitehti Antonia Barluzzi löysi nykyistä kirkkoa rakennettaessa 300- 
luvun basilikan perustukset ja osia sen lattiamosaiikista: geometrisia kuvioita, tyyliteltyjä kukkia 
ja keskellä risti. Samalla hän löysi myös Egerian mainitseman 0,35 m korkean ”Tuskan kiven” 
sekä atriumin ja vesisäiliön jäänteitä. Nykyisin nämä ihanat mosaiikit ovat nähtävinä kirkossa 
suojaavan lasin alla. Uusi mosaiikki noudattaa vanhan kuvioita. Nykyinen Kuolemantuskan 
basilika vihittiin käyttöönsä 15. päivänä kesäkuuta vuonna 1924. Sen kustannuksiin on osallistu- 
nut 16 maata. Siitä nimi ”Kansojen kirkko”. Maat ovat saaneet basilikan kupoliin merkkinsä: 
Argentiina, Brasilia, Chile, Meksiko, Italia, Ranska, Espanja, Englanti, Belgia, Kanada, Saksa, 
Yhdysvallat, Irlanti, Unkari, Puola, Australia. 

Sinipunaiset alabasteri-ikkunat luovat pyhäkköön salaperäisen hämärän. ”Kuolemantuskan kivi” 
on ympäröity takorautaisella orjantappurakruunulla. Tyylitellyt öljypuun oksat muistuttavat 
Getsemanen puutarhan tapahtumista. Apsiksien mosaiikit esittävät vasemmalla Juudaksen suu- 
delmaa, keskellä Jeesuksen tuskaa ja oikealla vangitsijan äkillistä väistymistä Jeesuksen lausues- 
sa ”Minä se olen” (Joh. 18:5). 


Marian hauta 


Marian, Jeesuksen äidin, Uusi testamentti mainitsee viimeisen kerran Pyhän Hengen vuodatuk- 
sen yhteydessä helluntaina (Ap.t. 1:14). Hänen kuolemastaan kertoo apokryfikirja ”Transitus 
Mariae” toiselta vuosisadalta: ”Apostolit kantoivat Marian ruumista ja saapuivat Joosafatin 
laaksoon, jonka Herra oli heille osoittanut. Ja he asettivat hänet hautaan ja sulkivat sen.” 
Marian haudan pyhäkköä nimitetään Assumptio-kirkoksi, taivaaseen astumisen kirkoksi, sillä 
”Transitus Mariae” kertoo edelleen: ”Enkelit kantoivat autuaan Marian, Jumalan äidin, Jumalan 
paratiisiin.” 

Ensimmäisen kahdeksankulmaisen kirkon rakentamiseen 400-luvulla vaikutti varmasti Efeson 
kirkolliskokous vuonna 431. Siellä Maria julistettiin Teotokokseksi, Jumalan äidiksi, ajan 
harhaopettajia vastaan. Todennäköisesti persialaiset tuhosivat kirkon vuonna 614, mutta pian se 
rakennettiin uudelleen, sillä pyhiinvaeltaja Arculf kirjoitti jo vuonna 670: ”Kirkko on rakennettu 
kahteen tasoon, ja alempi, joka sijaitsee kiviholvin alla, on erikoisen pyöreä. Itäpäädyssä on 
alttari ja sen oikealla puolella tyhjä kalliohauta, jossa Maria makasi haudattuna jonkin 
aikaa . ..” 

Myös tämä kirkko joutui kalifi el-Hakimin hävityksen uhriksi. Ristiretkeläiset löysivät sen 
tuhottuna. Gottfried von Bouillon rakennutti sen uudelleen vuonna 1130. Hän rakennutti 
kaksoiskirkon päälle vielä benediktiiniluostarin. Saraseenit tuhosivat luostarin vuonna 1187. 
Kryptan Saladin säästi kunnioituksesta Mariaa, Jeesuksen äitiä, kohtaan. 

Ristinmuotoiseen kryptaan ja hautakappeliin pääsee 47-askelmaista portaikkoa pitkin. Kivi- 
penkki, jolla ruumis on levännyt, on peitetty lasilla. Se on kärsinyt liikaa pyhiinvaeltajien halusta 
palvoa pyhäinjäännöksiä. Jo Bysantin arkkitehdit ovat eristäneet haudan muusta kalliosta ja 
yhdistäneet sen kryptaan. 

Oikealla sijaitseva islamilainen rukousnurkkaus on erikoinen. Oikeastaan paikka on muslimeille- 
kin pyhä, sillä heidän uskonsa mukaan profeetta Muhammed näki yöllisellä matkallaan Mekasta 
Jerusalemiin ”sisarensa Mirjamin” haudalla suuren valon. 

Marian hauta ja Getsemanen luola 


Esipiha 

Portaali 

Portaikko 

Kappeli, jossa Joakimin ja Annan haudat 
Kappeli, jossa pyhän Joosefin hauta 
Kirkon entinen sisäänkäynti 

Krypta 

Marian hauta * 

Islamilainen rukousnurkkaus 
Armenialainen alttari 

Getsemanen luola 

Siiloan lammikko 


Johanneksen kertoman mukaan Jeesus paransi Siiloan lammikolla sokeana syntyneen miehen 
(Joh. 9:1—7). Tämän ihmeen muisto teki lammikon vedestä ensimmäisille kristityille pyhän. 
Sammuttaakseen heidän uskonsa keisari Hadrianus pystytti 100-luvulla nymfien kunniaksi tetra- 
nymphonin. 1800-luvun lopulla arkeologit löysivät sen neliömäisen pihan, jonka sivun pituus oli 
25,5 m. Ilmeisesti Bordeaux'n pyhiinvaeltaja tarkoittaa tätä epäjumalantemppeliä kuvaillessaan 
vuonna 333 lammikkoa, jossa on neljä eteishallia. 

Keisarinna Eudokian aikana vuonna 450 nousi roomalaisen rakennuksen päälle kolmilaivainen 
basilika meidän Herramme, ”Valistajan”, kunniaksi. Kirkon pituus oli 32 m ja leveys 18 m. 
Keskilaiva kohosi entisen roomalaisrakennuksen pohjoisen porttikäytävän yläpuolelle. Pyhiin- 
vaeltajat saapuivat koillispuolella olevan atriumin kautta sisälle kiivettyään 16 porrasta. Vedellä 
kerrottiin olevan ihmeitä tekevä voima. Tämä valaisee Piacenzan tuntemattoman pyhiinvaeltajan 
kertomusta: ”Kuljette monen portaan kautta Siiloaan. Siiloan yläpuolella on kupolikattoinen 
basilika. Sen alla virtaa Siiloan vesi kahteen altaaseen . . . Toisessa kylpevät miehet, toisessa 
naiset.” 

Persialaisten tunkeutuessa maahan kirkko tuhoutui eikä sitä enää koskaan rakennettu uudelleen. 
Siitä on jäljellä vain muutamia pylväänkantoja. Nykyisin Siiloan lammikko on 16 m pitkä ja 
5,5 m leveä. Siinä, missä aikoinaan oli bysanttilainen pyhäkkö, kohoaa nyt pienen moskeijan 
minareetti. 

Isä meidän -kirkko 


Öljymäellä Karmeliittaluostarin alueella on keskeneräisen Pyhän sydämen basilikan alla vanha 
luola. Toisen vuosisadan kristityt kunnioittivat sitä ”Opetusten luolana” viitaten ”Johanneksen 
tekoihin” noin vuodelta 130. Tämän kirjoituksen mukaan evankelista Johannes pakeni Jeesuksen 
ristiinnaulitsemisen aikana itkien Öljymäelle. Hän ei enää kestänyt katsella Jeesuksen hirvittävää 
kärsimystä. Silloin Herra ilmestyi hänelle ”keskellä luolaa, jonka seinä muuttui valoisaksi, ja 
sanoi: Johannes, kaikkien tuolla Jerusalemissa olevien puolesta minut naulittiin ristille ... 
Kuule, mitä sanon sinulle! Minä annoin sinun nousta vuorelle, jotta siellä kuulisit, mitä 
opetuslapsen on opittava Mestariltaan ja ihmisen Jumalaltaan!” Jerusalemin ensimmäinen 
juutalaiskristittyjen seurakunta piti tätä paikkaa samoin kuin Beetlehemin Syntymäluolaa ja 
Jeesuksen hautaa ”salaperäisen valon luolina”. 

Kirkkohistorioitsija Eusebiuksen mukaan keisari Konstantinus rakennutti äitinsä Helenan pyyn- 
nöstä ensimmäiset basilikat näille kolmelle pyhälle paikalle. Öljymäen kirkosta hän kirjoittaa: 
”Keisarin äiti rakennutti vuoren huipulle basilikan maailman Vapahtajan kunniaksi. Sillä uskot- 
tavien kertomusten mukaan Herra oleskeli siellä opetuslastensa kanssa ja ilmoitti heille pyhiä 
salaisuuksia.” Bysanttilaista pyhäkköä nimitettiin Opetuslasten kirkoksi. Sen pituus oli 29,5 m ja 
leveys 18,6 m. Sitä ympäröivät atrium sekä pylväiköt. Itse luolaa nimitettiin Uskontunnustuksen 
kryptaksi. Koko rakennuksen pituus oli 70 m. Pyhiinvaeltaja Egeria tunsi kirkon nimillä 
Öljypuun basilika tai Eleona sekä paikan ”sinä, jossa Herra tapasi opettaa”. Ei siis ihme, että 
Pyhän kaupungin ensimmäiset piispat halusivat saada hautansa tästä luolasta, heidän joukossaan 
tunnettu kirkkoisä Kyrillos Jerusalemilainen. Haudat ovat nykyisinkin näkyvillä. 

Persialaiset tuhosivat Eleonan vuonna 614. Vaikka luola hautautuikin raunioihin, sen muisto ei 
kadonnut vuosisatojen saatossa. Vuonan 1102 ristiretkeläiset rakensivat paikalle pienen kappelin 
ja 50 vuotta myöhemmin basilikan. Karkotettuaan latinalaiskuninkaat Jerusalemista 2. loka- 
kuuta 1187 Saladin julisti Öljymäen ”islamin pyhäksi paikaksi”. Ristiretkeläisten kirkko raunioi- 
tui. Pyhiinvaeltaja Humbert Dijonilainen nimitti vuonna 1330 raunioita Kristuksen kouluksi, 
jossa Herra oli opettanut Isä meidän -rukouksen. 

Ranskalainen prinsessa Aurelia de Bossi osti vuonna 1868 kuusi hehtaaria maata siinä toivossa, 
että löytäisi sortuneen luolan. Hän myös perusti vuosina 1870-1872 karmeliittaluostarin. Järjes- 
telmällisissä kaivauksissa vuosina 1910 ja 1911 löydettiin bysanttilainen kirkko sekä luola. 
Kunnianarvoisaan Uskontunnustuksen kryptaan pääsee nykyisin astumalla 18 porrasta. Luostarin 
ristikäytävän seinillä on Isä meidän -rukous 64 kielellä majolika-tauluihin kirjoitettuna. 

Lasaruksen hauta 


Uusi testamentti kertoo Betaniasta, Lasaruksen kotipaikasta. Se sijaitsi J erusalemin ja Jerikon 
välillä, 15 stadionin (2,8 km) päässä Jerusalemista. Vaikka evankelistat mainitsevat Martan ja 
Marian talon (Luuk. 10:38—42) sekä pitaalisen Simonin kodin (Matt. 26:6—13), niin ensimmäi- 
sille kristityille vain Lasaruksen haudan muisto oli tärkeä. Vahvistihan kuolleista herättäminen 
heidän oman ylösnousemustoivonsa. 

Hautaa pitää pyhänä paikkana jo Eusebius vuonna 330 kirjoituksessaan Onomasticon, joka on 
Pyhän maan maantieteellinen kuvaus: ”Nykyisinkin esitellään Lasaruksen paikkaa.” Piacenzan 
tuntematon pyhiinvaeltaja on käynyt Lasaruksen ”kryptassa” vuonna 333. Hieronymus kirjoitti 
vuonna 390 haudan päälle rakennetusta kirkosta, joka kuuluikin Bysantin huomattavimpiin 
pyhäkköihin. Kolmilaivainen basilika oli 35 m pitkä ja 18 m leveä. Mosaiikin jäännöksissä näkyy 
geometrisia kuvioita ja tyyliteltyjä kasveja. 

Kirkko sortui pian ankarassa maanjäristyksessä. 400-luvulla rakennettiin paikalle toinen kirkko, 
jonka apsis oli 13 m idempänä. Kallioon hakattu käytävä johti atriumista Lasaruksen hautaan. 
Kirkko selvisi arabivalloituksesta, sillä vuonna 670 pappi Arculf mainitsee Betaniassa ”suuren 
basilikan sen luolan päällä, josta Herra kutsui Lasaruksen ulos neljä päivää hänen kuolemansa 
jälkeen”. Ristiretkeläiset muunsivat rakennusta niin paljon, että voimme puhua kolmannesta 
kirkosta. Se palveli kuningatar Melisendan vuonna 1138 perustaman benediktiini-nunnaluostarin 
kappelina. Neljäs kirkko rakennettiin Marian ja Martan talon kohdalle. 

Latinalaisen kuningaskunnan tuhon jälkeen kirkotkin tuhoutuivat. Muslimit rakensivat 1500- 
luvun lopulla raunioille moskeijan. Kristityt eivät enää päässeet ”Lasaruksen kryptaan”. Vasta 
vuonna 1613 fransiskaanit saivat luvan tehdä sinne kapean käytävän kadulta. 

Nykyään 3,35 m pitkään ja 2,2 m leveään eteiseen pääsee askelten kuluttamia kiviportaita pitkin. 
Kolme askelmaa johtaa sieltä varsinaiseen perhehautaan, jonka koko on 2,45 mX2,30 m. 
Umpeen muurattu eteishallin aukko oli ristiretkeläiskryptan alkuperäinen uloskäynti. 
Huhtikuun 2. päivänä 1954 vihittiin haudan lähistöllä moderni muistokirkko. Sen mosaiikit 
kertovat Uuden testamentin tapahtumista: ystävyys sisarusten Marian, Martan ja Lasaruksen 
kanssa, lupaus ylösnousemuksesta tuomiopäivänä, Lasaruksen herättäminen, ateria pitaalisen 
Simonin kodissa. Ulkoapäin tämä ikkunaton rakennus vaikuttaa synkältä kuolleitten muistomer- 
kiltä. Mutta sen lasikupolista virtaa sisään valoa. Se kuvastaa elämän voittoa kuolemasta. 

Syntymäbasilika 


Ensimmäisen vuosisadan juutalaiskristityt nimittivät Beetlehemin syntymäluolaa valoluolaksi, 
”joka valaisee ihmissydämen”. 

Rooman keisari Hadrianus rakennutti vuonna 135 paikalle luonnonjumala Adoniksen kunniaksi 
lehdon. Silti Herran syntymäpaikan muisto säilyi kristittyjen sydämessä. Vuoden 284 vaiheilla 
Origenes kirjoitti: ”Jos joku tarvitsee Jeesuksen syntymästä vielä muita todisteita kuin Miikan 
ennustuksen ja Jeesuksen opetuslasten kirjoittamat evankeliumit, niin tietäköön että Beetlehe- 
missä näytetään sitä luolaa, jossa Kristus tuli maailmaan.” Hieronymus mainitsee vuonna 395 
roomalaisten epäjumalanpalveluksesta seuraavaa: ”Hadrianuksen ajasta Konstantinuksen halli- 
tuskauteen, noin 180 vuotta... meidän Beetlehemimme, maailman pyhin paikka, oli Tammuksen, 
Adoniksen lehdon varjossa. Ja siinä luolassa, jossa Messias on lapsena itkenyt, valitettiin 
Venuksen rakastettua.” 


Syntymäbasilikan rakennushistoria 


Keisari Konstantinus alkoi rakentaa basilikaa Syntymäluolan päälle vuonna 326. Basilika vihittiin 
31. päivänä toukokuuta 339. Eusebius kuvaa vuonna 337 tätä loisteliasta kirkkoa seuraavasti: ”33 
m pitkään ja 10 m leveään päälaivaan liittyy kummallakin puolella kaksi pohjoislaivaa. Kattoa 
kannattaa 40 pylvästä. Lattia on kallisarvoisten mosaiikkien peitossa. Päälaivan päässä on 
kahdeksankulmainen keskusrakennelma läpimitaltaan 18 m. Valtaistuimen katoksen tavoin se 
suojaa allaan olevaa luolaa... Jumalaapelkäävä keisarinna Helena koristi Syntymäluolan arvok- 
kailla koristuksilla. Samoin keisari täydensi äitinsä anteliaisuutta lahjoittamalla kultaisia sekä 
hopeisia astioita ja harvinaisia seinävaatteita.” Pyhiinvaeltajat saapuvat luolaan kahdeksankul- 
maisesta apsiksesta johtavia portaita pitkin. 

Samarialaisten kansannousun aikaan vuonna 529 kirkko vaurioitui pahoin. Keisari Justinianus 
uudisti ja laajensi sen perusteellisesti. Hän peitti Konstantinuksen mosaiikkilattian uudella, kor- 
keammalla sijaitsevalla lattialla. Hän poisti atriumin ja korvasi kahdeksankulmaisen apsiksen 
kolminkertaisella. Persialaiset eivät vuonna 614 tuhonneet rakennusta, koska tunnistivat siellä 
omia esi-isiään persialaisasuisten ”kolmen viisaan” kuvassa. Valloittaessaan kaupungin vuonna 
638 muslimit hävittivät kaikki luostarit, mutta säästivät Syntymäbasilikan. Kalifi Omar takasi, 
että hänen uskonveljensä saivat kyllä yksittäin rukoilla kirkossa, mutta eivät milloinkaan 
muessinin kokoonkutsumana joukkona. Uskonnot elivät rauhallisessa rinnakkaiselossa Beetle- 
hemissä. Edes el-Hakimin julma määräys vuodelta 1009, että kaikki kristilliset rakennukset on 
tuhottava, ei toteutunut Beetlehemissä. 

Vuoden 1100 joulupäivänä basilikassa kruunattiin ensimmäinen ristiretkeläiskuningas Balduin 1. 
Uudet valtiaat rakensivat basilikan viereen augustinolaisluostarin, jota ympäröivät korkeat 
muurit ja tornit. Kirkon lattia päällystettiin marmorilla ja katto uusittiin setripuulla. Seinät saivat 
mosaiikkikoristeet. Latinalaisen kuningaskunnan tuho näkyi myös kirkon rappeutumisena. 
Mamelukit tuskin sallivat kirkon restauroimisen. Pyhiinvaeltaja Felix Faber sanoo vuonna 1480 
rakennuksen olevan kuin ”lato vailla heiniä, apteekki vailla rohtoja,. kirjasto ilman kirjoja”. 
Turkkilaisten tullessa 1500-luvulla kirkko ryöstettiin putipuhtaaksi. Vuonna 1834 maanjäristys 
vaurioitti sitä vielä lisää. Syntymäluola vahingoittui osittain vuoden 1869 tulipalossa. 

Vuosina 1932—1934 arkeologisissa kaivauksissa saatiin esiin useita vanhoja rakennuksen osia. 


165 


Beetlehemin nykyinen Syntymäbasilika 

Käynti Syntymäbasilikassa 


Konstantinuksen rakennuttamasta 42 m pitkästä ja 30 m leveästä atriumista on näkyvissä 
muutamia pylväänkantoja. Aikoinaan mahtavasta Justiniaanisesta julkisivusta kolmine portaalei- 
neen on jäljellä vain vähäisiä: viitteitä. Pääsisäänkäynti on ollut 5,5 m: korkea j JA 3-m leveä. Sen 
: alla on umpeen muurattu ristiretkeläisaikainen suippokaari. E : 

— Nykyisin basilikaan- kuljetaan ahtaan ”Neulansilmän” kautta; se on vain 1,2:m äidikeä ja 0, 79. 
m Jeveä. Pituutta -basilikalla on 53,9 m ja leveyttä 18,2 m. Sen jakaa neljäksi 'laivaksi 44 


* .punertavasta kalkkikivestä: tehtyä *pylvästä. Seinillä. näkyy vielä jäänteitä upeista 1100-luvun 


mosaiikeista: Jeesuksen sukupuu ja alkukirkon seitsemän konsiilin lausuminen. Poikkilaivan 
pohjoisosassa voi erottaa kuvat epäilevästä Tuomaasta ja Kristuksen taivaaseenastumisesta ja 
eteläpäässä Jeesuksen ratsastuksesta Jerusalemiin. Vuodelta 1130 peräisin olevat pylväiden 
pyhimyskuvat ovat suurelta osalta haalistuneet. Etelälaivassa on kahdeksankulmainen kaste- 
malja, joka on peräisin Justinianuksen ajoilta. Siihen on kirjoitettu: ”Niiden muistoksi, yhdistä- 
miseksi ja syntien anteeksiantamukseksi, joiden nimen Herra tuntee.” Konstantinuksen ajan 
lattiamosaiikin palasia on suojassa puisten laskuovien alla; kukkia, geometrisiä kuvioita, granaat- 
tiomenia, viinirypäleitä kurkotteleva kukko ja vanha kristillinen Kristus- -symboli, kala. 
Keskilaiva ikonostaaseineen on nykyisin kreikkalaiskatolisen seurakunnan kirkkona. Sen alttari- 
osan kolmen askelman alla on 300-luvulla ollut luolan sisäänkäynti. Pohjoisen poikkilaivan 
armenialainen alttari muistuttaa kolmen kuninkaan tulosta ja eteläinen alttari Jeesuksen ympäri- 
leikkauksesta. 

Kuorin molemmilta puolilta pääsee suippokaarikäytävää pitkin syntymäluolaan. Alttarin alla 
lattia on päällystetty marmorilla. Keskellä on tähteen kirjoitettu: ”Hic de virgine Jesus Christus 
natus est.” 

Vastapäisellä puolella, luolan pohjoisosassa on katolinen Itämaan tietäjien alttari. Lähes suora- 
kulmainen luola on mitoiltaan 12,3 mX3,15 m. Sen päädyssä on suljettu ovi. Se johtaa 
luolastoon, jossa on yksittäisiä kappeleita. Nykyisin niihin pääsee Pyhän Katariinan kirkon 

kautta. Ensimmäinen kappeli on pyhän Joosefin muistolle, toinen viattomille lapsille, joiden oli 
kuoltava Herodeksen julmuuden tähden. Edempänä lännessä, Paulan, Eustachiumin ja Euse- 
biuksen, Hieronymuksen seuralaisten, hautojen jälkeen saavutaan kirkon opettajan luolaan. 
Tässä 6 mx4 m kokoisessa luolassa Hieronymus asui vuodet 384—420 ja työskenteli tunnetun 
latinankielisen Raamatun käännöksensä, Vulgatan, parissa. 

Katariinan kirkon edustalla on 1100-luvun luostarin ristikäytävä. Se on korjattu vuonna 1947, ja 
se on yksi Pyhän maan kauneimmista lajissaan. Sen eteläosasta johtavat edelleenkin keskiaikai- 
set portaat Hieronymuksen kammioon. 

Damaskon portti 


JERUSALEM, 
MUSLIMIEN PYHÄ KAUPUNKI 


Muhammedin taivasmatkan kaupunki 


Jerusalem on uskovaiselle muslimille Mekan ja Medinan jälkeen maailman kolmanneksi pyhin 
paikka. Jerusalem on Bait al Mukaddas, Islamin pyhä talo, al Kuds al Sharif, Jalo kaupunki. 
Islamilaisessa runoudessa Jerusalemista käytetään nimitystä Balat, Allahin kuninkaallinen 
asunto. 

Pyhiltä vuorilta Muhammed nousi yöllä seitsemän taivaan halki Allahin luo. Koraanin 17. suura 
kuvaa profeetan ihmeellistä matkaa Mekasta Jerusalemiin: ”Ylistetty olkoon hän, joka vei 
palvelijansa yöllä rauhoitetusta moskeijasta (al masgid al haram) kaukaisimpaan moskeijaan (al 
masgid al agsa), jonka ympäristön olemme siunanneet, näyttääksemme hänelle merkkejämme!” 
Monet Koraanin lukijat ovat pohtineet tätä kohtaa: Jumalan palvelija ei ole kukaan muu kuin 
Muhammed itse. Monet pitävät yöllistä matkaa unena, toiset todellisuutena tai ekstaattisena 
tapahtumana, näkynä. Rauhoitettu moskeija on Mekan Kaaba esipihoineen. Kaukaisin moskeija 
on varmasti Jerusalem, sillä profeetta ei tuntenut sen tuolla puolen enää muita rukouspaikkoja. 
Sitä paitsi eräässä toisessa Koraanin kohdassa al masgid al agsa merkitsee samaa kuin Jerusalem. 
Ympäristö, ”jonka olemme siunanneet” merkitsee Pyhää maata. Merkit, joita Allah on näyttävä, 
tarkoittavat sitä, että Vanhan ja Uuden testamentin profeetat tervehtivät Muhammedia Pyhässä 
kaupungissa. 

Myös profeetan elämäkerrat mainitsevat tämän ikimuistoisen yön: Muhammed nukkuu Mekassa 
Al-Haram-moskeijassa. Silloin enkeli Gabriel herättää hänet, avaa hänen rintansa ja puhdistaa 
sydämen. ”Sitten Burak (Salama), valkoinen ratsu, joka on aasia suurempi ja muulia hiukan 
pienempi, vie hänet Bait al Mukaddasiin, Pyhään taloon.” Tämän ratsun pää on ihmisen pää ja 
sen ruumis on hevosen ruumis. Sen silmät säkenöivät kuin tähdet, sen harja on jalokivistä. Sillä 
on ihmeellinen riikinkukon pyrstö ja kotkan siivet. Kun Jumalan lähettiläs saapuu Pyhään 
kaupunkiin, hän näkee heti kaksi valoa, toisen oikealla ja toisen vasemmalla puolen ruokous- 
paikkaa. Kysyttyään niiden merkitystä hän saa Gabrielilta selityksen: ”Oikealla on Mihrab, 
veljesi Daavidin rukousnurkkaus, ja vasemmanpuoleinen valonsäde on sisaresi Mirjamin, Jee- 
suksen äidin, haudan päällä.” 

Muhammed sitoo Burakin temppelin Länsimuurin renkaaseen, joka on varattu profeetoille. 
Temppelin kulmakivellä Muhammed näkee ihmeelliset portaat (mirai). Ne on päällystetty 
kullalla, hopealla ja jalokivillä. Enkelien seurassa hän kulkee niitä pitkin ylimpiin taivaisiin. Kun 
Gabriel asettaa Muhammedin perässä kallion takaisin paikalleen, kiveen jäävät enkelin sormen- 
jäljet. Näin muodostuu ”Henkien luola”, jonne kaikki uskovaiset kokoontuvat viimeisellä 
tuomiolla. 

Ensimmäisessä taivaassa Muhammed kohtaa Aadamin, ihmiskunnan esi-isän. Toisessa hän 
näkee kaksi jokea, Niilin ja Eufratin. Hän kohtaa profeetta Idrisin. Kolmannessa taivaassa hän 
saa nähdä aikojen loppua varten säilytetyn virran nimeltä Kawtor. Neljännessä taivaassa hän 
näkee Aaronin, kuudennessa Aabrahamin ja seitsemännessä Mooseksen. Sitten hän saapuu 
siihen taivaaseen, jonka Allah yksin tuntee: Tuhatkertainen hehkuva verho vedetään syrjään, ja 
profeetta kohtaa Jumalan armon kasvoista kasvoihin. Allah ilmoittaa hänelle islamin perustavat 
määräykset. Muhammed osoittaa uskonsa sanoen: ”Me teemme sen ja seuraamme!” Hänen ja 
hänen uskonveljiensä velvollisuus on suorittaa päivittäin viisikymmentä rukousta. 

Enkeli Gabriel näyttää Muhammedille paratiisin ja vie hänet vielä samana yönä turvallisesti 
takaisin Mekkaan. Mooseksen kehotuksesta profeetta palaa vielä seitsemän kertaa pyytämään 
Allahilta, että tämä vähentäisi rukousten suurta määrää. Jumala suostuu tähän ja vähentää 
rukoukset viiteen. 

Tähän kertomukseen nojaa Jerusalemin historiallinen ja teologinen pyhyys. Muhammedin 
taivasmatkan muistoksi julistettiin oma juhla. Pyhästä kalliosta tuli islamille keskeinen paikka. 
Koraanin ulkopuolella on paljon muitakin Muhammedin sanoja, joiden mukaan Allahin valtais- 
tuin on suoraan kallion, ”maailman navan” yläpuolella. Jumala on luomisessa antanut sille 
erityisen siunauksen: ”Kaikkien virtojen, merien ja tuulien alku on pyhän kallion alla, sillä se on 
valon lähde, josta maailma on luotu.” 

”Kun Allah palasi työn täytettyään taivaaseen, hän ojensi kätensä länttä kohti ja sanoi: Tämä on 
Eedenin puutarha.” 

Pyhällä kalliolla myös Nooan arkki pysähtyi vedenpaisumuksen jälkeen. Enkelit kävivät tällä 
pyhällä paikalla kaksituhatta kertaa ennen ihmisen luomista rukoillakseen siellä. Se on ”osa 
paratiisia, ja kaikki makea vesi on peräisin sieltä” (al Wasiti). Profeetan selitetään sanoneen: 
”Maailman tärkein paikka on Bait al Mukaddas, ja ylevin kaikista kallioista on Bait al Mukadda- 
sin kallio.” 

Jaakob yöpyi Padanin matkallaan Jerusalemissa. Unessa hän näki kalliolta taivaan portille 
johtavat tikkaat, joita pitkin enkelit laskeutuivat. Ja Herra sanoi: ”Minä olen sinun Jumalasi ja 
sinun isäsi Aabrahamin, Ismaelin ja Iisakin Jumala. Minä annan heidän ja heidän jälkeläistensä 
asua Pyhässä maassa. Minä siunaan heidät ja annan heille lain, oikeuden ja profeetat. Sinun on 
tehtävä tästä paikasta pyhä huone ja rukoiltava jälkeläistesi kanssa minua siellä.” Ja Jaakob näki 
Jerusalemin maan päällä ja toisen taivaassa (Ibn al Batrig). 

Vanhurskaitten kaupunki 


Jerusalem on profeettojen kotipaikka Aabrahamista Jeesukseen, Marian poikaan; se on pyhien 
kaupunki. Vanhurskas viipyy siellä mielellään, ja paha välttää sitä. Herra sanoi Moosekselle: 
”Mene Jerusalemiin, sillä sieltä löydät minun valoni ja minun tuleni.” Jerusalemissa Kaikkival- 
tias ilmoitti Aabrahamille Iisakin syntymästä, siellä Sakarja riemuitsi tulevasta pojastaan Johan- 
neksesta. Jerusalemissa ei ole sitä nurkkausta, jossa joku profeetta ei olisi rukoillut tai joku 
enkeli seissyt. 

Koraanin alkusivuilla sanotaan: ”Ottakaa Aabrahamin (Ibrahimin) paikka rukouspaikaksi!” 
Islamilaisen perimätiedon mukaan temppelin kallio on se paikka, jossa patriarkan oli määrä 
uhrata ainoa poikansa Iisak. Erimielisyyttä aiheuttaa se, oliko kyseessä Iisak vai Ismael. Koraani 
kertoo asiasta näin: ”Ja kun tämä saavutti sen iän, että pystyi häntä auttamaan, hän sanoi: 
Poikani, totisesti näin unessa, että minun oli uhrattava sinut. Ajattelehan! Mitä mieltä olet?' 
Hän sanoi: 'Oi isäni, tee mitä sinulle on määrätty! Olet huomaava minut kärsivälliseksi, jos 
Jumala tahtoo.” (Suura 37:100—102) Pojan vastausta pidetään islamissa esimerkkinä lapsen 
korkeimmasta kuuliaisuudesta. 

Aabraham on valmis täyttämään Allahin käskyn. Hän asettaa veitsen poikansa kurkulle. Mutta 
Jumala suojelee lapsen kaulaa. Pojan sijasta uhrataan oinas. Elämäkertojan kirja kertoo, että 
Iblis, Saatana, yritti saada Aabrahamin vastustamaan Jumalan tahtoa ja houkutella pojankin 
tottelemattomuuteen. Mutta tämä ei onnistunut. Kun hän alkoi keskustella patriarkan kanssa, 
tämä heitti paholaista seitsemällä kivellä. 

Aabrahamin uskossa ja hänen ehdottomassa antautumisessaan Jumalan tahtoon piilee Jerusale- 
min merkitys Allahin valitsemana kaupunkina, jonne hän johdattaa parhaimmat palvelijansa. 
Pyhyyden teemalla on erityinen paikkansa islamilaisessa mystiikassa. Siinä Jerusalem mainitaan 
usein askeettien sekä Jumalan käskyjen paikkana. Neljäkymmentä vanhurskasta asuu aina 
kaupungissa. Heidän hyveittensä ansiosta maa saa sateen, vitsaukset poistuvat ja maailman 
elämä jatkuu. Jos joku näistä vanhurskaista kuolee, toinen astuu heti hänen sijaansa. Heidän 
joukossaan on ”Hyvyyden äiti” Rabiah. Hänen hautansa on Öljymäellä lähellä Jeesuksen 
taivaaseenastumisen paikkaa. Hän syntyi vuonna 714, ja jo nuorena hänet ryöstettiin ja myytiin 
orjaksi. Hänen elämäänsä seurasivat ihmeet: Kuollut kameli heräsi eloon, jotta Rabiah pääsi sen 
selässä perille pyhiinvaellusmatkallaan Mekkaan. Mystikkona hän jätti jälkeensä useita viisauk- 
sia, joita ”Allahin ystävät”, sufit, keräsivät. Yksi tunnetuimmista on hänen vastauksensa 
kysymykseen: ”Mikä on uskosi perusta?” — ”Minä en ole koskaan rukoillut Allahia helvetin 
pelosta enkä paratiisin rakkaudesta, vaan siksi että rakastan ja kaipaan yksin häntä” (Al- 
Ghazali). 

HadzZin kaupunki 


Sitä Koraanin kohtaa, joka kertoo Muhammedin taivasmatkasta, pidetään epäsuorana viittauk- 
sena, jolla profeetta suosittelee myös Jerusalemia pyhiinvaelluspaikaksi. 

Jo muutamaa vuotta Muhammedin kuoleman jälkeen kalifi Omar valloitti Pyhän kaupungin 
vuonna 638 ja liitti sen ”islamin huoneeseen”. Siitä saakka Jerusalemia on Mekan ja Medinan 
jälkeen pidetty kolmanneksi pyhimpänä kaupunkina. Sen moskeijat ovat ”kaikkien muslimien 
lohtu, heidän sydämensä kaivattu toivo ja heidän uskontonsa turvapaikka”. 

Vajaan vuosisadan kuluttua Muhammedin taivasmatkasta kalifi Abd el-Malik teki Jerusalemista 
pääkaupunkinsa. Hän rakennutti Kubbet es-Sakhran, Kalliomoskeijan, ja nimitti sen alaistensa 
pyhiinvaellusmatkan, hadZin, päämääräksi. Näin hän rinnasti Jerusalemin pyhän kallion Mekan 
Kaabaan, joka tuohon aikaan oli joutunut Abd-Allah A1-Zubayr -nimisen kapinallisen käsiin. 
Varmaankin Abd el-Malikin tarkoituksena oli Jerusalemin pyhyyttä korostamalla vähentää 
kapinallisen vastakalifin valtaa Mekassa, mutta päämotiivi oli silti uskonnollinen. 900-luvun 
arabialainen maantieteilijä ja historioitsija Al Mukkadasi korostaa erityisesti, että muslimit 
tahtoivat rakentaa Pyhän haudan kirkon loiston vastapainoksi vieläkin loistokkaamman py- 
häkön. 

Kalifin toimia perustellaan Koraanin ulkopuolisin profeetan sanoin: ”Kenenkään ei pidä lähteä 
pyhiinvaellukselle muualle kuin kolmeen moskeijaan. Nämä ovat Medinan moskeija, Mekan 
pyhä moskeija sekä Jerusalemin moskeija” (Abu Hurayrah). — ”Monet pyhiinvaeltajat kulkevat 
Jerusalemiin astuakseen edes kerran elämässään pyhälle alueelle. Ja kenen on suotu viettää siellä 
koko elämänsä, se olkoon siunattu, sillä itse profeetta sanoo Jerusalemia yhdeksi paratiisin 
neljästä kaupungista” (Abu Hurayrah). — ”Yksi päivä Jerusalemissa on kuin tuhat päivää; yksi 
kuukausi Jerusalemissa on kuin tuhat kuukautta, yksi vuosi kuin tuhat vuotta.” — ”Joka kohtaa 
Jerusalemin vaelluksellaan vaikeuksia ja ahdistuksia, sille Allah suo suuren rikkauden. Hän saa 
syödä harvinaisia herkkuja. Ovathan kaikki profeetat käyneet Jerusalemissa ja kokeneet siellä 
suuren riemun. Joka paastoaa Jerusalemissa yhden päivän, se välttyy helvetiltä.” 

Umm Salima, yksi Muhammedin vaimoista, kertoo: ”Kuulin profeetan sanovan: Joka aloittaa 
pyhiinvaelluksensa Mekkaan EI Aksa -moskeijasta, se saa anteeksi kaikki syntinsä, joita siihen 
hetkeen saakka on tehnyt. Joka rukoilee Jerusalemissa, se rukoilee samalla taivaassa. Jumala 
sallii hänen sukunsa jatkua ajasta aikaan.” 

Maimuna, toinen vaimo, kysyy profeetalta: ”Mitä miehen on tehtävä, jos hän ei kykene käymään 
Bait al Mukaddasissa?” Vastaus kuuluu: ”Hänen on lahjoitettava oliiviöljyä Pyhän talon lamp- 
puihin. Joka tekee lahjoituksen Jerusalemin moskeijalle, se on saman arvoinen kuin mies, joka 
rukoilee siellä.” 

Persialainen matkailija Nasir Khusran saapui vuonna 1047 Jerusalemiin. Hän kirjoittaa: ”Useana 
vuonna on yli 20.000 ihmistä virrannut juhlien aikaan Pyhään kaupunkiin. He tuovat lapsiaankin 
mukaan ja ympärileikkaavat heidät siellä.” 

Täydellisyyden kaupunki 


Ristiretkien aikaan ilmaantui islamilaisessa maailmassa hadith-kirjallisuuden eli profeetan koot- 
tujen selitysten rinnalle toinenkin kirjallisuuden laji, Fadail al Kuds; tässä ylistettiin Jerusalemin 
ihanuutta. 

”Jerusalemin asukkaat ovat Allahin vieraita, ja heidän pyhä velvollisuutensa on välttää kaikkea 
vääryyttä.” — ”Joka rukoilee Jerusalemissa, sille luetaan hyvät työt kaksinkertaisina.” — ”Allahin 
läheisyys suojaa kaupunkia kuivuudelta.” — ”Joka haudataan Jerusalemiin, se on jo ylittänyt 
helvetin yli vievän sillan. Hän ei enää joudu kärsimään tuskia.” — ”Joka on rukoillut Kalliomos- 
keijassa, sen lapset tuoksuvat suitsutukselta.” — ”Jerusalem on maailman keskus, se osa maata, 
joka on lähinnä paratiisia.” — ”Se osa maata, jota Jumala eniten rakastaa, on Bait al Mukaddas, 
ja hänen mieluisin paikkansa on pyhä kallio.” Eräs 900-luvun pyhiinvaeltaja tunnustaa: ”Ihmiset 
tuntevat suorastaan salaperäisen voiman vetävän heitä sinne.” 

Koko joukko hadith-lauseita korostaa kaupungin pyhyyttä; Jumala katsahtaa Jerusalemin suun- 
taan kahdesti päivässä: ”Sinä olet minun Eedenin puutarhani, minun pyhä, valittu maani. Joka 
sinussa asuu, sitä minä armahdan; joka sinut hylkää, siihen minä vihastun.” 

”Kuusi jumalallista olen sinulle antanut: asuntoni, tuomioistuimeni, tuomiopäivän kokoontumis- 
paikkanani, Eedenin puutarhani, helvettini ja vanhurskauden askeleeni. Sinä olet minun maan- 
päällisen valtakuntani keskus. Sinusta minä astuin maailman luomisen jälkeen ylös taivaaseen.” 
”Oi Jerusalem, Jumalan valittu kaupunki ja palvelijoittesi koti! Sinun muureistasi lähtien 
maailmasta tulee maailma. Oi Jerusalem, kaste, joka sinuun lankeaa, parantaa kaikki vaivat, 
koska se tulee paratiisin puutarhoista.” — ”Parempi yksi rukous Al-Madinassa kuin tuhat 
rukousta muualla, paitsi EI-Aksassa.” — ”Viisi rukousta Jerusalemissa puhdistaa pyhiinvaeltajan 
niin viattomaksi kuin hän oli syntymänsä päivänä.” 

Monet tällaiset lauseet ylistävät Jerusalemia kaupungiksi, jossa on kiellettyä ja suorastaan 
mahdotontakin tehdä syntiä. 1000-luvulla eläneen juristi Al-Mawardin mukaan Pyhässä kaupun- 
gissa ei ole lupa vuodattaa verta, käydä metsästämässä eikä kaataa puita. 

Eräs keskiajan islamilaisten askeettien ja mystikkojen ryhmä, sufit, eivät milloinkaan väsyneet 
kuvailemaan Jerusalemin ainutlaatuisuutta. Al-Tawarin mukaan ”elämän suurin ilo on syödä 
banaaneja Kubbet es Sakhran varjossa”. — Khusran, persialainen 1000-luvun pyhiinvaeltaja, söi 
vain Jerusalemissa viljellystä viljasta leivottua leipää, sillä ”vain siellä ruoka on puhdasta kaikesta 
vääryydestä”. — Al Mukkadasi ylistää vuonna 985 Jerusalemin monia etuja: ”Provinssikaupun- 
geista yksikään ei ole Jerusalemia suurempi. Ja monet pääkaupungitkin ovat pienempiä. Siellä ei 
ole liian kylmää eikä liian sateista, ja lunta sataa vain hyvin harvoin. Kadi Abu-Kasim kysyi 
minulta eräänä päivänä, millainen Jerusalemin ilmasto on. Minä vastasin: Osittain sitä, osittain 
tätä; ei liian kuuma eikä liian kylmä. Siihen hän vastasi: Siis niin kuin paratiisissa. Pyhän 
kaupungin talot ovat kiveä, eikä näe missään kauniimpia ja lujempia rakennuksia. Missään ei 
ihmisten sydän ole puhtaampi. Varastot ovat täynnä täällä. Torit ovat puhtaat, moskeija on yksi 
suurimmista ja kaikkialla on paljon pyhiä paikkoja. Jerusalemissa tapaa kaikenlaisia opiskelijoita 
ja oppineita ihmisiä. Ympäri vuoden tungeksii kaupungin kaduilla muukalaisia. Eikö heitä vedä 
sen muureihin tämän ja tulevan maailman ihanuus?” 

Yksityiskohtaisessa tekstissään Mukkadasi kirjoittaa: ”Jerusalemista ei löydy vikoja eikä puut- 
teita. Viiniä ei juoda julkisesti, eikä juopumusta esiinny. Kaupunki ei tunne huenomaineisia 
taloja, ei julkisia eikä yksityisiä. Ihmiset ovat tunnetusti hurskaita ja suoria. Ja jos huhu kertoo, 
että kuvernööri on juonut viiniä, silloin ihmiset välttävät niitä, jotka on kutsuttu hänen 
juhliinsa... Jerusalemin pyhyys tuoksuu kauas kaupungin rajojen ulkopuolelle. Se kattaa koko 

maan 40 peninkulman säteellä ja ympäröi kaikki kylät.” 

Arabikirjailijat ylistävät alituisesti Jerusalemin ympäristön hedelmällisyyttä: appelsiinejä ja 
manteleita, taateleita ja pähkinöitä, viikunoita ja banaaneja, lisäksi runsain määrin maitoa, 
hunajaa ja sokeria. Mukkadasi mainitsee vielä, että ”Palestiinassa kesäaikaan joka yö, kun 
etelätuuli puhaltaa, laskeutuu niin paljon kastetta, että vesi tippuu FI-Aksa-moskeijan räys- 
täistä”. Jopa Silvanin lähdettä mainitaan monissa historiallisissa kertomuksissa parantavaksi. Al 
Wasiti sanoo: ”Jos saavut Bait al Mukaddasiin, sinun pitää myös kylpeä Ain Silvanissa, koska sen 
vesi kumpuaa paratiisista.” Ja Nasir Khasru sanoo: ”Kuka tahansa sen vedessä peseytyykin, se 
paranee vaivoistaan.” 

Jumalan ylistyksen kaupunki 


Islamin ja Jerusalemin yhdistää läheisesti myös se seikka, että Muhammed itse rukoili puolitoista 
vuotta Medinaan saapumisensa jälkeen Jerusalemin suuntaan kääntyneenä koska kaupunki oli 
myös Aabrahamille, Moosekselle, Salomolle ja Jeesukselle pyhä. Vasta myöhemmin, huomat- 
tuaan ettei onnistunut voittamaan juutalaisia puolelleen, profeetta muutti kiblan, rukoussuun- 
nan, Mekkaan ja julisti Kaaban uskonnolliseksi keskuspaikaksi. Allahin itsensä sanotaan silloin 
puhuneen Jerusalemin pyhällä kalliolla: ”Iloitse! Sillä tästä lähtien minun valtaistuimeni on sinun 
yläpuolellasi. Sinuun minä kokoan kaikki luodut. Täällä minun tuomioni tuo kaiken julki. Täällä 
minä herätän kuolleet. Täältä minä nousin luomisen jälkeen taivaaseen. Sinun allesi minä levitin 
maan niin kuin maton. Joka sinua rakastaa, se rakastaa minua; joka sinun lähelläsi kuolee, se 
kuolee aivan kuin taivaassa.” 
Jerusalem, EI Kuds, pyhä, on muslimeille myös rauhan kaupunki. Ja todellinen rauha lähtee 
niiden sydämestä, joiden luottamus nousee rukouksesta, antautumisesta Allahin tahtoon. Viisi 
kertaa päivässä muslimi Jerusalemissa huutaa Jumalan nimeä: aamulla, keskipäivällä ja iltapäi- 
vällä, auringon laskiessa ja illalla. Rukous on yksi islamin viidestä pylväästä, ja neljä muuta ovat 
yhden Jumalan tunnustaminen, pyhiinvaellus Mekkaan, paastokuukausi ja almut. 
Jerusalemissa rukoileminen on uskovaiselle pyhä velvollisuus. Kukaan ei saa siitä vapautusta, oli 
kotona tai matkalla, eli rauhassa tai ahdistuksessa, terveenä tai sairaana. Muessin moskeijan 
minareetista muistuttaa: ”Rukoukseen, hyvinvointiin! Allah on suuri. Fi ole muuta Jumalaa kuin 
Allah.” 
Ensimmäinen huuto alkaa jo hämärissä aamuneljältä. Nukkuvan on noustava yön toimettomuu- 
desta, sillä päivänvalo koittaa; onhan ”rukous parempi kuin uni”. Uskova tunnustaa Allahin, 
korkeimman Herran ja kaiken omistajan: ”Ei ole muuta J Ansa kuin Allah... Oi aamun Luoja, 
oi armollinen Antaja.” 
— -Al-Ghäzalin-mukaan Jumala-itse on-sanonut: ”Totisesti, aamun 1 kajossa. lausuttu rukous -PYSYy 
— ikuisesti." Sillä hetkellä" suojelusenkelit päättävät kierroksensa ja tuovat erityisen todistuksen 
niistä, jotka rukoilevat aamulla ja lukevat Koraania.” 
Rukous määrää -hurskaitten työrytmin Jerusalemissa. Mitä tahansa uskovainen muslimi onkin 
tekemässä, hän pysähtyy ja kääntyy Mekkaan päin. Hän riisuu kenkänsä, asettuu puhtaalle 
matolle, joka tekee vääräuskoistenkin keskellä maasta palan ”pyhää maata”. Samalla hän 
pukeutuu, mikäli mahdollista, hyviin vaatteisiin, sillä Allah on sanonut: ”Oi Aadamin lapset, 
ottakaa päällenne juhla-asunne jokaisena rukoushetkenä” (Suura 7:29). Rukoiltaessa suorite- 
taan tietyt vaiheet: Uskovainen seisoo aluksi todistaen avoimuutensa Allahin edessä. Hän 
kohottaa kätensä korvien lähelle ja sanoo: ”Allah on suuri.” Sitten hän kumartuu syvään ja 
heittäytyy matolle suutelemaan maata. Otsa koskettaa maata, kädet ovat pään molemmin 
puolin. ”Ylistys Jumalalle, maailmojen Herralle, Armeliaalle, Armahtajalle, tuomiopäivän 
ruhtinaalle! Sinua me palvelemmme, sinua me avuksi huudamme. Johdata meidät oikealla tiellä, 
niiden tiellä, joille sinä olet armollinen, joihin vihasi ei kohdistu ja jotka eivät kulje eksyksissä!” 
Rukouksen varsinainen tarkoitus on osoittaa yksinkertaisuutta ja nöyryyttä ja luoda siten suhde 
Jumalaan. Uskovainen tietää olevansa Herran kasvojen edessä ja huutaa Herraa kuuntelemaan. 
Muslimin on toteutettava elämässään kaikkea kunnioitettavaa ja vältettävä kunniatonta: 
”Rukous pitää sinut loitolla törkeydestä ja sopimattomuudesta” (Suura 29:44). Lopuksi rukoilija 
sanoo: ”Allahin rauha ja armo olkoon kanssanne.” Näin sanoessaan hän katsoo oikealle, 
vasemmalle ja olkansa yli. 
Rukouksen tulisi seurata hurskaan jokaista hengenvetoa. Monet laskevat jatkuvasti rukousnau- 

hansa 99 helmeä sormiensa lävitse ja huutavat Jumalan nimeä: Antajan, Viisaan, Ymmärtäväi- 
sen, Vapauttajan, Voittajan, Rakastettavan, Kuoleman ruhtinaan. Sadannen nimen Allah 
ilmoittaa henkilökohtaisesti kenelle tahtoo. 

Tärkeä osa rukousta on uskontunnustus: ”Ei ole muuta Jumalaa kuin Allah. Muhammed on 
hänen profeettansa.” Jokainen muslimi lausuu tämän monta kertaa päivässä. Elämässä tuskin on 
sellaista merkittävää tilannetta, jossa sitä ei lausuttaisi. Kuolleittenkin vierellä se lausutaan, jotta 
heille lahjoitettaisiin elämä paratiisissa. 

Perjantai on Jerusalemin muslimeille viikon lepo- ja juhlapäivä. Silloin rukouksen asema on 
entistä tärkeämpi. Sanoohan itse profeetta: ”Paras päivä, jonka jälkeen aurinko laskee, on 
perjantai. Aadam luotiin perjantaina. Silloin hän tuli paratiisiin ja joutui sieltä pois. Viimeinen 
tuomio tapahtuu perjantaina” (Malik Ibn Anas). 

Perjantairukouksessa muslimi löytää ilonsa ja onnensa: ”Oi te, jotka uskotte, kun kutsutaan 
rukoukseen perjantaipäivänä, niin rientäkää muistelemaan Jumalaa ja jättäkää kaupanteko! 
Tämä on parasta teille, jos teillä on tieto” (Suura 62:9). Kaupungin joka kulmalta kaikuu 
perjantaisin muessinin ääni: ”Allah akbar, Allah akbar. Jumala on suuri. Tulkaa rukoilemaan, 
tulkaa rukoilemaan.” Yhteinen yleinen jumalanpalvelus on keskipäivällä. Tuhannet jerusalemi- 
laiset kokoontuvat EI Aksa -moskeijaan, sillä tänä päivänä ei Pyhässä kaupungissa ole parempaa 
paikkaa. Muhammed itse on sanonut: ”Jos osallistut perjantain rukoukseen ja kuuntelet har- 
taasti saarnaa, silloin saat seuraavaan perjantaihin asti kaikki synnit anteeksi... Saat kaiken, mitä 
rukoilet” (Al Munthiri). 

Tänä rukouksen hetkenä ihmisen sydämessä on vain yksi kaipaus: irtaantua kaikista maallisista 
huolista ja antaa ne Jumalalle, ylistää hänen suuruuttaan ja huutaa hänen armoaan. Tätä 
ilmentää Koraanin 59. suuran hymni: ”Hän on Jumala, jonka rinnalla ei toista jumalaa ole. Hän 
on Kuningas, Pyhä, Rauha, Turvaaja, Suojaaja, Voimallinen, Valtias, Suurin. Kunnia Jumalalle! 
Hän on kaukana siitä, minkä he asettavat hänen rinnalleen. Hän on Jumala, Luoja, Tekijä, 
Muovaaja. Hänelle kuuluvat kauneimmat nimet. Häntä ylistää mikä taivaissa ja maan päällä 
on.” 


180 


ISLAMILLE, 


kolmannelle suurelle yksijumalaiselle maailmanuskonnolle, Jerusalem on pyhä — al Kuds. Sieltä profeetta 
Muhammed nousi ihmeellisellä tavalla siivekkään tammansa Burakin selässä taivaaseen. 


Islamilaisia uskovaisia rukoilemassa ramadan-paastokuukauden aikana temppelin aukiolla. 


KALLIOMOSKEIJA 
on Morianvuoren eli Temppelivuoren korkeimmalla kohdalla. Sen rakensi kalifi Abd el-Malik 6 


Oikealla ylhäällä: Kupolin sisäpuoli on koristeltu runsain mosaiikein ja kultauksin. 


Oikealla alhaalla: Pyhä kallio. Muslimien uskon mukaan Muhammed nousi täältä seitsemän taivaan halki Allahin luokse. 


NY 


Alla: Kaikissa kahdeksassa seinässä on seitsemän lasimaalausta, joista hajaantunut valo virtaa 
pyhäkköön. 


Oikealla: Suuret pronssiset ovet sulkevat Kalliomoskeijan neljä sisäänkäyntiä. Rakennuksen 
alaosa on verhottu marmorilla, ylempi persialaisen mallin mukaisilla geometrisillä laatoilla. 

Kalliomoskeijan vieressä on Henkien holvi. 
Pieni keskuspylväikkö on paikalla, jolla Muhammedin sanotaan 
keskustelleen vanhan ja uuden liiton profeettojen kanssa. 


Vasen sivu, vasemmalla ylhäällä: Yksi pylväiköistä, jotka ympäröivät pyhän alueen ylätasoa. Vieressä Ouadi Burhan ed Dinin 
pyhäkkö vuodelta 1456 


Oikealla ylhäällä: Mamelukkisulttaani Oait Beyn rakennuttama kaivo 1400-luvulta 
Vasemmalla alhaalla: Islamilaisia pappeja 


Oikealla alhaalla: Viidesti päivässä muessin kutsuu minareetista uskovaisia rukoilemaan. 


FEI Aksa -moskeijaan, 
Temppelivuoren suurimpaan 
rakennukseen, mahtuu 5000 
pyhiinvaeltajaa. 


Vasemmalla: Rituaalinen puhdistus 
ennen moskeijaan menoa 


Vasemmalla alhaalla: Kaupungin 
muurin Lantaportti, sen yläpuolella 
EI Aksa -moskeija, sen takana 
Öljymä 


Oikealla ylhäällä: EI Aksan 
pohjoisseinä ja pääsisäänkäynti 


Oikealla alhaalla: Seitsenlaivaisen 
moskeijan lattia on arvokkaitten 
mattojen peitossa. 

KORAANI, 

islamin pyhä kirja, on 
kokoelma ilmestyksiä, joita 
profeetta Muhammed sai 
vuosina 610—631. Se sisältää 
muslimien 
uskontunnustukset, 
siveysopin, rituaalit, 
rukoukset ja 
oikeuskäsitykset. 


Vasemmalla: Koraanin lukija, 
Haram esch-Scharif 


Oikealla: Koraanin sivuja 

PYHIINVAELLUS 
MEKKAAN 

kuuluu islamin 
tärkeimpiin käskyihin. 
Se, joka on suorittanut 
tämän velvollisuuden, 
voi käyttää nimeä 
hadzi, pyhiinvaeltaja. 


Vasemmalla: 
Mekankävijän ovi, jonka 
yläpuolelle on kirjoitettu 
kiitos syntien 
anteeksisaamisesta sekä 
Allahin voiton ylistys. 


Oikealla: 
Vanhankaupungin 
islamilainen kortteli 


Islamin opin mukaan elävien ja kuolleitten viimeinen tuomio tapahtuu yleisen ylösnousemuksen jälkeen. 


Alla: Islamilainen hautausmaa Temppelivuoren itämuurin luona 


Oikealla ylhäällä: Moskeija 895 metriä korkealla Samuelin kukkulalla, myös islamin kunnioittaman tuomari ja profeetta Samuelin 
haudalla. 


Oikealla alhaalla: Profeetan kenotafi moskeijassa 


Saavuttuaan voittoisana Jerusalemiin vuonna 638 kalifi Omar rukoili portailla 
Pyhän haudan kirkon itäpuolella. 

Pieni Omarin moskeija (vasemmalla) kertoo tästä tapauksesta. 
Mamelukkisulttaani Baibars rakennutti vuonna 1269 Jerusalemin ja Jerikon 
välisen vanhan tien varteen islamilaisen pyhäkön Mooseksen kuoleman muistoksi. 


Alla: Islamilainen matkustajakoti ja Mooseksen hauta Nebi Musa 


vy 


sa 
aa ap! 


TIEN 


Pyhällä alueella Haram esch-Scharifilla on joukko Raamatun henkilöiden muistoksi rakennettuja kupolipyhäkkö 


Vasemmalla ylhäällä: Kursi Isaa pidetään Jeesuksen valtaistuimena. 


Vasemmalla alhaalla: Kultaiseen porttiin kuuluu Laupeuden portti, Bab al-Rahma, ja Katumuksen portti, Bab al-Taubah. 


Alla: Temppelivuoren itämuurissa on Salomon valtaistuin, Kursi Suleiman. 

Juhlien kaupunki 


Muslimien juhlat antavat aina aiheen kiittää Allahia siitä, että hän on lahjoittanut voiman 
noudattaa käskyjä ja vastustaa kaikkea sitä minkä hän on kieltänyt. Tämä kiitos nostattaa 
uskovaisessa pakollisten rukousten lisäksi vielä vapaaehtoisen juhlarukouksen, sunnan. 

Bab al-Zahiran hautausmaalta kuulutetaan tykinlaukauksella paastokuukausi ramadanin alkami- 
nen. Tämä 30 päivän pituinen paasto ulottuu ruuasta ja juomasta kieltäytymisen lisäksi myös 
kaikesta pahasta pidättymiseen, kaikesta mikä voisi vahingoittaa toisia ihmisiä. Profeetta sanoo: 
”Joka ei vältä pahoja sanoja ja tekoja, se ei palvele Allahia, vaikka olisikin syömättä ja 
juomatta” (Al-Bukhari). Niinpä paasto tarjoaa mahdollisuuden päästä hiukan lähemmäksi 
pyhyyttä, sillä ”ramadanin myötä aukeavat paratiisin portit, mutta helvetin ovet sulkeutuvat ja 
paholaiset sidotaan kahleisiin” (Abu Hurayrah). 

Ramadanin aikana ei aamuhämärän ja auringonlaskun välillä saa syödä eikä juoda mitään. Illalla 
paasto loppuu. Ateria on tavallista runsaampi ja yleensä myös juhlava: ”Syökää ja juokaa, 
kunnes voitte erottaa valkoisen langan mustasta aamun sarastaessa. Pitäkää sitten paastoa yöhön 
asti” (Suura 2:183). Jo pimeän aikana rummuttajat kulkevat Jerusalemin kaduilla. He herättävät 
uskovaiset, jotta nämä ehtivät syödä ennen aamunkoittoa. Rumpalit huutavat kovalla äänellä: 
”Oi sinä nukkuja, siunattu olkoon Ikuinen, nouse syömään aamunkoittoon asti.” Heti kun 
aurinko illalla painuu taivaanrannan taakse, tykinlaukaus kuuluttaa päiväpaaston loppumisen. 
Koska profeetta on kehottanut ramadanin aikana anteliaisuuteen, kaupungissa järjestetään 
pieniä juhlia, joihin kutsutaan köyhiä ja puutteenalaisia. 

Paasto muistuttaa muslimia näyttämään aina parhaan puolensa ja noudattamaan Allahin tahtoa. 
Silloin Jerusalemin kaduilla saattaa nähdä seuraavanlaisia tilanteita: Kaksi riitapukaria joutuu 
käsikähmään. Yhtäkkiä toinen seisahtuu, lyö otsaansa ja huudahtaa: ”Yah, Allah, nythän on 
paasto!” 

Tämän hyvien tekojen ja lähimmäisenrakkauden kuukauden aikana Jerusalemin kasvoja leimaa 
hyvä tahto. Ihmiset muistavat profeetan sanan: ”Joka viettää ramadan-paaston uskossa, sille 
Allah antaa menneet synnit anteeksi.” Ja jos Jumala johdattaa hurskasta muslimia paaston ja 
rukouksen aikana, niin hän toivoo saman myönteisen asenteen tulevan muulloinkin vakiintu- 
neeksi tavaksi. 

Paastokuukauden loputtua vietetään Al Fitr, ”ensimmäinen aamiainen” kolmeenkymmeneen 
päivään. Silloin muslimit tahtovat ilmaista kiitollisuutensa siitä, että ovat suoriutuneet uskon- 
tonsa vaatimuksista. Tänä päivänä kaupungin hedelmätorit ovat pullollaan kaikenlaisia hedel- 
miä. Kondiittorit koristelevat näyteikkunansa makeilla itämaisilla leivonnaisilla, baklavalla, 
burmalla ja muilla herkuilla. Kadunkulmissa kiertävät kauppiaat myyvät hedelmämehuja ja 
makeisia. Jerusalem on juhlavaatteissa. 1d Al Fitr alkaa rukouksella EI Aksa -moskeijassa. Sen 
jälkeen ystävät ja tuttavat käyvät toivottamassa toisilleen siunausta ja onnea. Puistoissa kaikuu 
taas leikkivien lasten iloinen nauru. Kaupungin yllä on ilon ja tyytyväisyyden ilmapiiri. 
Aabrahamin suuren uhrin juhla aloitetaan Mekan pyhiinvaelluksen ajan jälkeen. Koraani 
kehottaa noudattamaan Aabrahamin esimerkkiä, ja siksi monet muslimiperheet tuovat Pyhään 
kaupunkiin uhreja. Heti rukouksen jälkeen he teurastavat karitsan tai lampaan ja liittävät tähän 
usein jonkin lupauksen tai kiitoksen turvallisesta matkasta. Liha lahjoitetaan köyhille. Juhlan 
ympärille on kehittynyt monenlaisia kansantapoja. Tämä on esirukouksen päivä. Hautausmailla 
rukoillaan edesmenneitten hautojen äärellä. 

Profeetta Muhammed syntyi rabi-kuukauden 12. päivänä vuonna 570 Mekassa. Jerusalemin 
muslimit viettävät hänen syntymäpäiväänsä iloisesti. Partiolaisten soittokunnat marssivat kohti 

EI Aksa -moskeijaa. Siellä toistetaan sataan kertaan profeetan historiaa — sikiämisestä synty- 
mään. Profeetan äidin kerrotaan lausuneen: ”Hän syntyi vaivattomasti. Syntymän hetkellä enkeli 
sanoi: Anna hänelle nimi Muhammed... Kaikki taivaassa ja maan päällä ylistävät häntä.” Al 
Diyar kertoo, että kun Muhammed sikisi äitinsä kohdussa, Allah antoi avata paratiisin portit. 
Enkeli Gabriel astui maan päälle. Muhammed itse kertoo tulostaan maailmaan: ”Minä olen isäni 
Aabrahamin kutsun ja veljeni Jeesuksen hyvän sanoman täyttymys.” 

Tuhannet muslimit tulevat joka vuosi Pyhään kaupunkiin viettämään juhlaa profeetan yöllisen 
matkan muistoksi. Heitä virtaa Jerusalemiin eri puolilta maata, sillä he tahtovat päästä mahdolli- 
simman lähelle pyhää kalliotaan. 

Islaminuskon mukaan kaikki profeetat ja Jumalan lähettiläät ovat veljeksiä, joilla on yhteinen 
päämäärä: kutsua kansaa uskomaan ainoaan oikeaan Jumalaan. Islam pitää niin Moosesta, 
Jeesusta kuin Muhammediakin samanarvoisina Jumalan tahdon julistajina. 

Perimätiedon mukainen profeetta Mooseksen hauta on Jerusalemin ja Jerikon välisen tien 
varrella. Ristiretkien ajasta saakka siellä on vietetty juhlia. Haudan aitoudesta on olemassa 
tarina, jonka mukaan Seikki Ibrahimin isä olisi kertonut: ”Kävin Musan haudalla Jerikon lähellä. 
Kun nukuin, näin unta, että kivi aukeni ja valtava hahmo nousi ulos. Kysyin mieheltä: Kuka sinä 
olet? Hän vastasi: Minä olen Musa, ibn Imram, ja tämä on minun hautani” (Rihlat al-Omari). 
Nykyisinkin huhtikuun loppupuolella vietettävä muistopäivä on yksi vuoden suosituimmista 
juhlista. Jopa satatuhatta muslimia saattaa vaeltaa Mooseksen haudalle profeettaansa kunnioitta- 
maan. 

Viimeisen tuomion kaupunki 


Tuskin voi kuvitella muslimia, joka ei sisimmässään toivoisi pääsevänsä paratiisiin, sinne missä 
kuolleitten ylösnousemus tapahtuu. Hänelle Jerusalem merkitsee tuomiopäivän näköalapaikkaa, 
maailmanhistorian viimeisten tapahtumien näyttämöä, jossa eskatologiset uskonkappaleet toteu- 
tuvat. 

Tähän liittyy paljon islamilaisia legendoja: ”Suuren tuomion hetkellä myös Muhammedin luut 
tulevat Jerusalemiin.” — ”Bait al Mukaddas olkoon siunattu... Joka siellä asuu, on kuin Allahin 
soturi. Hän ei kaadu koskaan. Älkää luulko, että Allahin tähden surmatut olisivat kuolleet. He 
elävät Herransa luona.” 

Hinnomin laakson yli kaartuu Öljymäelle Sirat, kapea silta. Se on pitkä ja liukas, kapeampi kuin 
hius, terävämpi kuin miekka ja mustempi kuin yö. Kaikkien on kuljettava sen yli. Sillan varrella 
on seitsemän porttikaarta. Jokaisella ihminen joutuu tekemään tiliä teoistaan. Uskolliset, jotka 
todetaan viattomiksi, saavat Asiyalta, faaraon vaimolta, ja Mirjamilta, Mooseksen sisarelta, 
pyhällä kalliolla palmun varjossa makeaa vettä paratiisin joesta. 

”Vaikka Mekka ja Medina ovat Kaaban ja profeetan tähden suurempia, niin nekin joutuvat 
tuomipäivänä Jerusalemiin, jonne kaikki luodut kokoontuvat. Sinä päivänä Pyhä kallio muuttuu 
valkoiseksi koralliksi, yhtä suureksi kuin taivas ja maa. Kaikki moskeijat, joissa on rukoiltu 
Allahia, siirtyvät Jerusalemiin, samoin Eedenin puutarha.” 

Hautapaikan saaminen Jerusalemista on suuri etuoikeus. Abu Hurayrah kertoo profeetan 
sanoneen: ”Joka kuolee Bait al Mukaddasissa, se on kuin paratiisissa kuollut.” Sanotaan myös 
Jerusalemin asukkaitten eläneen erityisen lähellä Jumalaa: ”Ja Allah ei valmista niille, jotka ovat 
häntä lähellä, minkäänlaisia vaivoja” (Al Wasiti). 

Suuren tuomion päivänä enkeli Asrafil puhaltaa Pyhällä kalliolla torveen, ja kaikki kansat 
kokoontuvat yhteen: ”Sahirassa Öljyvuorella ihmiskunta kokoontuu ylösnousemuksen hetkellä. 
Maa on siellä valkoista, eikä siellä ole milloinkaan vuodatettu verta. Se on profeettojen 
hautapaikka, sillä he nousevat kuolleista ensimmäisinä.” 

Vanhan perimätiedon mukaan jopa Kaaban kivi olisi otettu Öljymäestä ja siirretty Mekkaan: 
”Kaaba saapuu morsiamena vähän ennen tätä kauhistuttavaa tuomion päivää sulhasensa, Pyhän 
kallion, luokse Jerusalemiin.” 

Tässä eskatologisessa tilanteessa Daggal, Allahin vihollinen, valloittaa koko maailman paitsi 
Mekkaa, Medinaa ja Jerusalemia. Pyhän kaupungin lähistöllä hän kohtaa lopullisen tuhonsa. 
Silloin ”arkkienkeli Gabriel asettaa paratiisin Allahin oikealle puolelle, helvetin hänen vasem- 
malle puolelleen. Aabraham, Mooses, Jeesus ja Muhammed seisovat oikeuden portailla. Enkeli 
Radvan avaa nyt taivaan portit ja Malik helvetin portit.” 

Mutta suuri tuomion päivä koittaa vasta silloin, kun Jerusalemin kaupunki on kallisarvoisten 
muurien ympäröimä: ”Yksi kultainen ja yksi hopeinen, yksi helmistä ja yksi zirkonista, yksi 
smaragdista ja yksi valosta” ( Yahya ibn Katir). Tämä viittaa selvästi tulevaan Jerusalemiin, jonka 
Allah lahjoittaa ihmiskunnalle aikojen lopulla. 

Pyhän kaupungin muslimit eivät lainkaan epäile sitä, että tämä muuri rakennettaisiin jo heidän 
aikanaan, ihmisiä erottavien rintamien, rasismin, sodan ja vääryyden maailmassa, nälän ja 
työttömyyden maailmassa, jossa ongelmat yritetään ratkaista väkivallalla ja kiihkolla. 

Tämän muurin nimi on viisaus, itsensähillitseminen ja rakkaus, solidaarisuus ja molemminpuoli- 
nen luottamus. Jerusalemin asukkaat tietävät, että valon muurin voi rakentaa vain Korkein, 
Allah itse. Jos ihminen nöyryydessä alistuu hänen tahtoonsa, kuten eräs nuorten muslimien 
ryhmä asian ilmaisee: 

”Jumala, sinä olet Luoja. 

Sinä olet rajattoman hyvä ja armahtavainen. 

Vain sinä olet arvollinen saamaan jokaisen luotusi ylistyksen. 

Jumala, sinä olet kirjoittanut sydämeemme lain, jonka mukaan meidän tulee elää. 
Sinun tahtosi täyttäminen on meidän tehtävämme. 

Sinun tiesi kulkeminen merkitsee rauhaa sielullemme. 

Johdata meidän askeleitamme tässä maailmassa. 

Vapauta meidät pahoista taipumuksista, jotka johtavat meidät pois luotasi. 

Älä koskaan salli meidän yhtä aikaa huutaa sinun nimeäsi ja tehdä vääryyttä. 
Jumala, sinä yksin olet ainoa, jota me rukoilemme. 

Älä salli meidän etääntyä sinusta. 

Jumala, sinä kaikkien ihmisten tuomari, anna meidän tuomiopäivänä seistä sinun rinnal- 
lasi.” 

MUSLIMIEN PYHIÄ PAIKKOJA 
HISTORIAN JA ARKEOLOGIAN 
KANNALTA 


Kalliomoskeija 


Haram esch-Scharif, jalo pyhäkkö, on Lähi-idän muslimien uskonnollinen keskus. Se vastaa 
paikkaa, jossa juutalaisten temppeli esipihoineen ja pylväikköineen on ollut. Suuri alue käsittää 
noin kuudesosan Jerusalemin vanhastakaupungista. Päärakennukset ovat Kalliomoskeija, Kub- 
bet es-Sakhra, ja EI Aksa -moskeija. Lisäksi siellä on pienempiä kupolirakennuksia, minareet- 
teja, kaivoja, portteja ja erilaisia muistomerkkejä. 


Kalliomoskeijan rakennushistoria 


Kun bysanttilainen Jerusalem vuonna 638 antautui kalifi Omarille, tämä sai havaita temppeli- 
alueen olevan täynnä roskaa. Keskiaikaisen legendan mukaan kristitty patriarkka Sofirinus vei 
hänet sinne. Omar järkyttyi pyhän alueen alennustilasta. Omin käsin hän kantoi ensimmäisen 
korillisen roskaa pois. Hän julisti alueen rukouspaikaksi ja rakennutti sinne yksinkertaisen 
puisen moskeijan. 

Tunnettu kupolirakennus, Kalliomoskeija, on peräisin Damaskon kalifin Abd el-Malikin ajalta. 
Rakennustyöt aloitettiin vuonna 685, ja moskeija on vanhin meidän aikoihimme säilynyt arabia- 
laisen rakennustaiteen edustaja. Sen 20,20 m korkean kupolin halkaisija määräytyi Pyhän 
haudan kirkon kupolin mukaan; sen korkeus oli 20,48 m. 

Rakennuksen suuruudessa, kauneudessa ja symmetriassa yhdistyvät bysanttilainen, persialainen 
ja arabialainen arkkitehtuuri. Abd el-Malikin nimi esiintyy yhdessä kahdeksankulmaisen pylväs- 
rivin kaakonpuoleisista kaarista kuufalaisin kirjaimin: ”Tämän pyhäkön rakensi Jumalan palve- 
lija Abd el-Malik Ibn Marwan, uskovaisten ruhtinas, vuonna 72 (691). Ottakoon Jumala hänet 
vastaan ja mielistyköön häneen.” Kalifin unelma on toteutunut: hän halusi rakentaa pyhäkön, 
josta hänen kansansa voisi olla ylpeä ja joka olisi sen uskon arvoinen. 

Kalifi EI-Mamoon kävi Jerusalemissa vuonna 216 (831). Hän päätti restauroida moskeijan. 
Rakentajat poistivat muistotaulusta Abd el-Malikin nimen ja muuttivat kirjoituksen muotoon: 
”Tämän kupolin rakensi Jumalan palvelija Abdullah-Iman, uskovaisten ruhtinas, EI-Mamoon 
vuonna 72 (691). Ottakoon Jumala hänet vastaan ja mielistyköön häneen.” Mutta he unohtivat 
muuttaa vuosiluvun. Vasta vuosisatoja myöhemmin, vuonna 1860, väärennös huomattiin. Ibn 
Fakeeh al-Hamathani kertoo vuonna 982, että moskeijassa on kaksoiskupoli. Sisempi on peitetty 
lyijylevyillä, ulompi kuparilla ja kullalla. Vuonna 1016 maanjäristys aiheutti Kalliomoskeijalle 
pahoja vaurioita. Kuusi vuotta myöhemmin kalifi Az-Zaher Dinillah korjautti sen. Vuonna 1067 
Jerusalemia koetteli taas maanjäristys. Kallio halkesi, mutta tällä kertaa rakennus selvisi vähäisin 
vaurioin. 

Ristiretkeläiset muuttivat Jerusalemin valloituksen 1099 jälkeen moskeijan kirkoksi ja antoivat 
sille nimen ”Templum Domini”. He rakensivat kivelle alttarin ja koristelivat pyhäkön maalauk- 
sin. Kupoliin he kiinnittivät kultaisen ristin ja yhden portaalin yläpuolelle timantein koristellun 
Kristuksen kuvan. Arabihistorioitsija Al-Arawi näki vuonna 1173 kallioluolaa vastapäätä Salo- 
mon kuvan ja rakennuksen pohjoisosassa pylväille rakennettuja pappien kojuja. Kristityt 
pyhiinvaeltajat mursivat Pyhästä kalliosta palasia ja myivät ne Konstantinopolissa ja Euroopassa 
samasta painosta kultaa. Tämän estämiseksi ristiretkeläiskuninkaat peittivät kallion marmorilla 
ja suojasivat sen rautaristikolla. Rakennuksen muoto oli useitten länsimaisten temppelikirkkojen 
esikuvana. 

Kun Saladin vuonna 1187 lopetti ristiretkeläisten vallan, moskeijasta tuli uudelleen muslimien 
pyhäkkö. Uusi hallitsija poisti sieltä kaiken, mikä muistutti kristillisestä kaudesta, paitsi rautaris- 
tikkoa. Seinät hän peitti marmorilevyin ja koristeli kupolin sisäosan upeilla mosaiikeilla. Eräs 
kaiverrus kertoo tästä: ”Allahin nimeen, hyvän ja armollisen Jumalan nimeen, Salah-ad-Din, 
meidän valtiaamme, sulttaanimme ja kuninkaamme, voittoisa, oppinut, oikeamielinen ja 
väkevä, Ayyubin poika, saakoon hän Jumalalta autuuden, antoi uudistaa pyhän kupolin kultauk- 
sen vuonna 586 (1201).” 

Seuraavat kuninkaat kaunistivat moskeijaa edelleen. A1-Malik al-Aziz Uthman rakennutti kiven 
ympärille nykyisen puisen suoja-aidan. Vuonna 1318 A1-Malik an-Naser Muhammed Ibn Oala- 
woon uusi kupolin ulkopinnan lyijyllä, sisäpinnan kullalla ja mosaiikeilla. Erään ikkunan 
yläpuolella muistutetaan hänen työstään: ”Tämä kupoli uudistettiin ja kullattiin sekä ulkopuoli 
peitettiin lyjylevyin meidän Herramme, Jumalan maanpäällisen varjon ja hänen käskyjensä 
täyttäjän, Sulttaani Muhammedin, määräyksestä, saakoon hän Jumalalta autuuden.” 

Al-Malik az-Zaher Bargoug rakennutti vuonna 1387 eteläportaalin ulkopuolelle marmorisen 
saarnatuolin kymmenen pilarin varaan. Siitä kansalle luettiin Koraania ja saarnattiin. Vuonna 
1448 kupolissa syttyi tulipalo. Sen aiheuttivat todennäköisesti leikkivät lapset, jotka kynttilöineen 
etsiskelivät kyyhkysenmunia. Kerrotaan, että ”koko Jerusalem juoksi sammuttamaan tulta”. Silti 
rakennus kärsi pahoja vaurioita. Vuonna 1467 Al-Malik al-Aschraf Ouatabai päällysti kaikki 
portaalit kuparilla. 

Vuonna 1517 Jerusalem joutui turkkilaisten käsiin. Suleiman Suuri peitti moskeijan ulkoseinät 
lasitetuilla persialaisilla kaakeleilla sekä teetti vuonna 1538 kuusi kirjavaa lasimaalausta, joita 
koristivat kultaiset kukat. Yhden portin yläpuolelle hän kirjoitutti kuparilevyyn: ”Hänen majes- 
teettinsa sulttaani, urhea kuningas, joka totisesti on kalifikunnan perijä ja valloitusten isä, 
Suleiman Khan, on uudistanut — ylistys Jumalalle — Kubbet es-Sakhran, kauniin ja ihanan 
rakennuksen, vuonna 1551. Hän on palauttanut sen entiseen loistoonsa suurimpien arkkitehtien 
avulla, jotka tekivät siitä vielä kauniimman kuin se on ennen ollut.” 

Abdul-Majidin aikana vuonna 1853 armenialaiset korjasivat kupolia. Abdul Aziz paranteli 
vuonna 1874 puuosia, vaihtoi kivilevyjä ja ripusti eteläisen sisäänkäynnin kohdalle loisteliaan 
kristallisen kattokruunun. Vuonna 1876 Abdul Hamid II:n aikana yhden ulkoseinän persialaisiin 
kaakeleihin kirjoitettiin Koraanin 17. suura. 

Uusimmat restaurointityöt tehtiin 1958—1964 egyptiläisen rakennusinsinööri Saleh Shawarbyn 
johdolla. Vanhoja perustuksia lujitettiin, ja kolme vanhaa pylvästä korvattiin Saudi-Arabiasta 
tuodulla marmorilla. Kupoli sai alumiini-pronssipinnan. 

Temppelialue ja Kalliomoskeija 


1 Salomon valtaistuin 

2 Henkien holvi 

3 Kultainen portti 

4 Taivasmatkan holvi 

5 Kalliomoskeija 

6 Ketjuholvi 

7 Burhan ed-Dinin saarnatuoli 
8 Mooseksen holvi 

9 Länsimuuri (Itkumuuri) 

10 Puhdistuskaivo 

11 EI Aksa -moskeija 

12 Valkoinen moskeija (naisten moskeija) 


Käynti Kalliomoskeijassa 


Kubbet es-Sakhra on 4 m korkealla jalustalla. Sinne noustaan kaariportaikkoa pitkin. Kaarien 
arabialainen nimi mawazin merkitsee vaakakuppeja. Vanhan perimätiedon mukaan suurena 
tuomiopäivänä niihin kiinnitetään Jumalan vaaka, joka punnitsee ihmissydämet totuutta vastaan. 
Moskeijan pohjapiirros on kahdeksankulmainen, ja sen halkaisija on 54,80 m. Kunkin ulkoseinän 
pituus on 20,95 m ja korkeus 12,10 m. Alaosa on peitetty juonteisin, valkoisin marmorilevyin. 
Yläosan majolikalevyt on koristettu arabeskein ja Koraanin lausein. 

Sisäänkäynnit ovat kaikkiin neljään ilmansuuntaan. Pohjoisoven nimi on Bab ed-Djenneh, 
paratiisin ovi. Itäpuolella on Bab Daoud, Daavidin ovi eli Ketjuovi. Eteläoven edustalla on 
pylväiden kannattelema halli. , 

Selkeä sisäosa muistuttaa Espanjan maurilaisrakennuksia. Kallisarvoiset Abdul-Hamid II:n ajan 
persialaismatot peittävät marmorilattiaa. Arvokkaat vanhat pylväät ja kirjavista lasimaalauksista 
siivilöityvä himmeä valo luovat kunnioituksen ja pyhyyden ilmapiirin. 

Kalliomoskeija 


1 Länsiovi (Bab el-Gharb) 

2 Paratiisin ovi (Bab ed-Djenneh) 

3 Ketjuovi (Bab es-Silsileh) 

4 Eteläovi (Bab el-Ouibleh) 

5 Pyhä kallio (es-Sakhra) 

6 Käynti luolaan 

7 Pyhäinjäännösalttari, Muhammedin jalanjälki 


Moskeija on jaettu kahteen käytäväosaan. Sinne mahtuu 3.000 pyhiinvaeltajaa. Ulompi käytävä 
on leveydeltään 4,5 m. Pyörökaaria kannattelevat pilarit ja marmoripylväät. 

Moskeijan sydämessä on Pyhä kallio. Karuudessaan se luo jyrkän vastakohdan korealle ympäris- 
tölleen. Samalla se muistuttaa ikuisuudesta. Kivi kohoaa korkeimmillaan kahteen metriin. 
Pituudeltaan se on 17,7 m ja leveydeltään 13,5 m. Sitä ympäröi koruton puinen kaide. 
Lounaissivussa on korkea alttari, jossa säilytetään muutamia profeetan partakarvoja. Kiven 
itäkulmassa uskovaiset voivat ihailla enkeli Gabrielin sormenjälkiä. 

Korkealla kiven yläpuolella kaartuu upea kaksoiskupoli. Kullatut arabeskit ja herkät köynnösku- 
viot hehkuvat sen keskellä. Sieltä laskeutuu kultainen ketju ”maailman napaan”. Ylemmän ja 
alemman koristekerroksen välillä on leveä kultainen kirjoitusnauha, jota koristavat tähdet ja 
ruusut, lootukset ja liljat, apilanlehdet ja tulppaanit. Siihen on kirjoitettu Koraanin Valtaistuin- 
jae: ”Ei ole muuta jumalaa kuin Jumala, Elävä, Pysyvä. Ei valtaa häntä torkahdus eikä uni. 
Hänen on kaikki taivaissa ja maan päällä. Kuka pystyy olemaan välittäjänä hänen tykönään 
muuten kuin hänen sallimastaan? Hän tietää, mitä on ennen heitä ja heidän jälkeensä, eivätkä he 
voi käsittää hänen tiedostaan muuta kuin minkä hän tahtoo. Hänen valtaistuimensa käsittää 
taivaat ja maan, eikä häntä rasita niiden vallitseminen; hän on Korkea, Väkevä” (Suura 2:256). 
Kupolin korkeus on 20,3 m ja halkaisija 22,4 m. Sitä kannattaa lieriönmuotoinen alusta, jossa on 
kauniita helmiäisistutuksia. Se lepää 12 marmoripylvään ja neljän graniittipilarin varassa. Valo 
suodattuu hienosti 16 kultareunaisesta ikkunasta Pyhälle kalliolle. Kahdeksankulmion jokaisella 
seinäpinnalla on seitsemän ikkunaa. Ikkunoitten väliin on sommiteltu runsaasti koristeltuja 
kuvioita kultapohjalle: kukkamedaljonkeja, lehtiköynnöksiä, arabeskeja. 

Eteläpuolella pääsee yhdentoista askelman kautta Bir al Arahiin, sielujen kaivoon, joka on 
Pyhän kiven alla. Muslimien perimätiedon mukaan edesmenneitten sielut kokoontuvat sinne 
kahdesti viikossa rukoilemaan yhdessä. Luolan leveys ja pituus ovat 4,5 m ja korkeus on 3 m. 
Jo Bordeaux'n pyhiinvaeltaja vuodelta 333 mainitsee pyöreän 1,7 m syvän aukon läpimitaltaan 
0,8 m. Hän käyttää siitä nimitystä lapis pertusus, puhkaistu kivi. Kenties se on temppeliaikana 
toiminut polttouhrialttarin verikaivona. Luolan neljää kulmaa muslimit kunnioittavat Elian, 
Aabrahamin, Daavidin ja Salomon rukouspaikkoina. 

EI Aksa -moskeija 


Islamin varhaisvaiheessa koko Haram-alueesta käytettiin nimitystä EI Aksa. Myöhemmin tämä 
nimi liittyi lähinnä alueen eteläosassa sijaitsevaan moskeijaan. 


EI Aksan rakennushistoria 


Tunnettu arabihistorioitsija Mukkadasi mainitsi rakennuttajaksi Abd el-Malikin, Kalliomoskei- 
jan rakennuttajan. Nykyajan historiantutkijat ovat kuitenkin yhtä mieltä siitä, että rakennuttaja 
oli hänen poikansa, kalifi al-Walid I vuosien 709 ja 715 välillä. Koska rakentamisesta ei ole jäänyt 
historiallisia kuvauksia, on jouduttu turvautumaan hajanaisiin viittauksiin. Moskeija on todennä- 
köisesti ollut 83 m pitkä ja 95 m leveä. Vuoden 747 paha maanjäristys vahingoitti itä- ja länsiosaa. 
Abu Jafar al-Mansour, Abbasiinidynastian toinen kalifi, käytti portaalien kulta- ja hopeapinnoi- 
tusta korjauskulujen maksamiseen. Työt saatiin päätökseen vuonna 771. Kolme vuotta myöhem- 
min jälleen uusi maanjäristys teki tuhojaan. Mukkadasin mukaan koko moskeija tuhoutui, 
lukuunottamatta yhtä rukousnurkkauksen osaa. Varoja kerättiin koko maasta jälleenrakennusta 
varten. Kirjailija Al-Mahdin kertoman mukaan uudessa moskeijassa oli leveä päälaiva, jonka 
molemmin puolin avautui seitsemän sivulaivaa. Rakennuksen kruunasi kupoli. 

Jälleen kerran moskeijan tuhosi maanjäristys vuonna 1033. Seuraavana vuonna fatimidi-hallitsija 
Az-Zaher teki tärkeimmät korjaustyöt. Hän käytti ympäristön tuhoutuneitten kirkkojen raken- 
nusosia, päätyjä ja pylväitä. Hänen käsialaansa on nykyinen viisilaivainen rakennus, johon 
mahtuu 5.000 henkeä, samoin sen seitsemän pohjoisportaalia ja kupoli. Keskilaivan erään 
kaaren päällä on kirjoitus: ”Laupiaan: ja armahtavaisen Jumalan nimessä, ylistetty olkoon hänen 
nimensä, joka on johdattanut hänen palvelijansa yöllisellä matkalla Pyhästä Moskeijasta EI Aksa 
-moskeijaan, jonka ympäristön me olemme siunanneet. Tämän moskeijan restauroi meidän 
ruhtinaamme Ali Abdul Hassan al-Imam az-Zaher.” 

Kun temppelialue joutui vuonna 1099 ristiretkeläisten käsiin, EI Aksasta tuli Jerusalemin 
latinalaiskuninkaitten ensimmäinen palatsi. Vuonna 1118 Balduin I luovutti moskeijan temppeli- 
ritareille ritarikunnan päämajaksi. He antoivat rakennukselle nimen Palatium Salomonis, Salo- - 
mon palatsi. Osan rakennuksesta ritarit muunsivat ”Jeesuksen temppeliin tuomisen kirkoksi”. 
He rakensivat länsipuolelle lisäsiipiä. Eteläisen ympärysmuurin varrelle kohosi kaksois-kaari- 
halli. Herodeksen ajalta peräisin olevia maanalaisia holveja ristiretkeläiset käyttivät varushuo- 
neinaan ja nimittivät niitä ”Salomon talleiksi”. 

Saraseenien valloittaessa Jerusalemin vuonna 1187 moskeija siirtyi uudelleen muslimeille. Saladin 
lahjoitti mihrabin, rukousnurkkauksen, ja koristi kupolin mosaiikeilla. Hän toi Alepposta 
kauniin, puuleikkauksin koristellun saarnatuolin, jonka jo hänen edeltäjänsä Nur-ud Din oli 
vuonna 1168 teettänyt Jerusalemin valloituksen varalta. Hän päällysti lattian ja seinät marmori- 
laatoilla. Kaikki ristiretkeläisten jäljet hävitettiin. Saladin kirjoitti työstään rukousnurkkauksen 
laattaan: ”Jumalan, hyvän ja armollisen nimessä, pyhän mihrabin ja koko moskeijan saattoi 
ennalleen Jumalan palvelija ja sijainen Yussef Ibn Ayyub Abdul-Muzatftar, voittoisa kuningas 
Saladin.” 

Hallitsijasuku piti moskeijan hyvässä kunnossa. Myös mamelukit seurasivat heidän esimerk- 
kiään. AI-Malik al-Mansour Sayf-ad Din Oalawoon korjasi osan katosta. Julkisivu sai marmori- 
päällyksen ja värikkäät lasimaalaukset. Turkkilainen sulttaani Uthman III kohensi kupolia 

Näkymä EI Aksa -moskeijasta ennen vuoden 1969 tulipaloa. 


vuonna 1752 ja peitti sen lyijylevyillä. Kauniit kirjavat lasimaalaukset kertovat Abdul-Azizin 
ajasta ja komeat matot Hammid III:n ajasta. 

Vuosina 1927 ja 1938 Jerusalem koki taas ankarat maanjäristykset. Jälkimmäisen jälkeen 
aloitettiin vaurioituneen moskeijan restaurointi. Itäinen poikkilaiva purettiin ja rakennettiin 
uudelleen. Egyptin kuningas Faruk korvasi katon käsin tehdyllä alkuperäisen jäljitelmällä. 
Mussolini lahjoitti yhdeksän pylvästä italialaisesta Carrara-marmorista. Lattian itä- ja keskiosat 
saivat Jerusalemin kivestä tehdyt laatat. Työt saatiin päätökseen vuonna 1943. 


Käynti EI Aksa -moskeijassa 


Rakennuksen mahtava julkisivu seitsemine kaarineen vastaa moskeijan seitsemää laivaa. Koska 
rakennukseen on käytetty Justinianuksen kirkon osia, julkisivu vaikuttaa ensi silmäyksellä 
kristilliseltä basilikalta. 

Nykyisen moskeijan pituus on 80 m ja levyes 55 m. Rakennukseen tullaan 17 m korkean 
keskilaivan kautta, jota 12 pylvästä kannattaa. Pylväiden päitä yhdistää kauniisti kirjailtu 
puupalkisto. Mosaiikein koristellut riemukaaret 1000-luvulta kattavat laivaa. Paratiisin symbo- 
leina kaartuu kaksi tyyliteltyä palmunlehvää toisiaan kohti. Kupolissa on upea kultareunainen 
mosaiikki; kupolin korkeus on 17,7 m, ja se lepää kahdeksan pilarin varassa. 

Eteläseinustalla on mihrab, joka avautuu Mekan suuntaan. Sitä reunustaa kaksi pientä siroa 
pylvästä. Oikealla puolella on seissyt Saladinin lahjoittama puinen saarnatuoli, helmiäis- ja 
norsunluuistutuksin koristettu luomus, jonka rakentamiseen ei käytetty ainoatakaan naulaa. 
Valitettavasti se joutui vuonna 1969 tuhopolton kohteeksi. 

Edelleen oikealla on kaksi pientä rukousnurkkausta, joista toinen on omistettu Moosekselle, 
toinen Jeesukselle (Isa). Keskilaivaan yhdistyvät 12 m korkeat sivulaivat. Itäisessä poikkilaivassa 
ovat ”Jumalan tuomion pylväät”. Islamilaisen perimätiedon mukaan paratiisiin pääsee vain se, 
jonka onnistuu kulkea tästä läpi. 

Mooseksen hauta 


Jerusalemista 29 kilometriä itään päin Jerikon tien varrella on muslimien pyhiinvaelluspaikka 
Nabi Musa. Raamattu kertoo, ettei Mooses päässyt Kanaanin maahan. Hän näkee luvatun maan 
Nebon vuorelta, siunaa sen ja kuolee Mooabin maassa; ”ei kukaan ole saanut tietää hänen 
hautaansa tähän päivään asti” (5. Moos. 34:1—6). Muslimit sanovat, että suuren profeetan 
lopullinen leposija kuitenkin on täällä, sillä Allah toi hänen luunsa tuntemattomasta haudasta 
Nebon vuorelle 20 kilometriä itään Kuolleestamerestä Juudan erämaahan. 

Kangastuksen tavoin kolkkojen kukkuloittein takaa nousee mahtava rakennelma korkeine 
suojamuureineen, monine kupoleineen ja valkoisine minareetteineen. Jo Saladinin aikana 
paikkaa alettiin pitää palvottuna hautana. Vuonna 1269 sulttaani Baibars rakennutti kivisen 
kenotafin. Vuosien 1450 ja 1500 välillä mamelukit rakensivat pyhiinvaeltajia varten suuren 
matkustajakodin, jossa on 450 huonetta. 

Osmanien aikana kehittyivät jokavuotiset pyhiinvaellukset kansanperinteen suuntaan: tuhannet 
uskovaiset vaelsivat profeettansa haudalle musiikin soidessa, rukousten kaikuessa ja lippujen 
liehuessa. Tapahtumaan liittyy värikäs seitsenpäiväinen kevään juhla. Kilpailuja käydään Alla- 
hin ja profeetan kunniaksi. Eräs pyhiinvaeltajanainen ilmaisee ihastuksensa sanoen: ”Eivät häät 
ole ilon juhla, ei liioin pojan ympärileikkaus. Ilon juhla on pyhiinvaellus Mooseksen haudalle. 
Olkoon hänen osanaan rukous ja siunaus.” 

Alueelle saavutaan avaran porttikaaren kautta. Neliömäisen rakennusryhmän ympärillä on 
pyhiinvaeltajien majapaikka: pieniä huoneita, joissa on kaksi kerrosta. Keskellä on moskeija. 
Yhdessä sivurakennuksista sijaitsee profeetan 6 m pitkä, 3 m leveä ja 2 m korkea kiviarkku, jota 
peittää tummanvihreä yksinkertainen vaate. 

Lähistöllä on alueen paimentolaisheimojen hautausmaa; nämä tahtovat saada hautapaikkansa 
Mooseksen haudan läheltä. Monien hautojen joukossa on myös Muhammedin lempivaimon 
Sitna Aieshan hauta. Hänen kerrotaan usein rukoilleen täällä. Muslimit pitävät häntä pyhimyk- 
senä. Myös Mooseksen lammaspaimenen Hasan er-Rain sanotaan saaneen viimeisen leposijansa 
Nabi Musan varjosta. 

Sitadellin Daavidin torni 

MUITA JERUSALEMIN 
NAHTAVYYKSIÄ 


Sitadelli 


Jaffaportin vierellä sijaitseva Sitadelli tunnetaan myös nimellä Daavidin torni. Se on Jerusalemin 
entisen pohjoisrajan kohdalla, joka oli aikoinaan kaupungin heikoin kohta. Niinpä ei ole 
yllättävää, että jo hasmonealaiset rakensivat sinne lujan muurin. 

Tämänhetkinen rakennus on olennaisilta osiltaan peräisin ristiretkeläisajalta. Nimi ”Daavidin 
torni” juontaa bysantin ajan traditiosta, joskaan alueella ei ole mitään tekemistä Daavidin 
kanssa. Suuren kuninkaan kaupunki on idempänä, Temppelivuoren juurella. 

Sitadellin vaihtelevat rakennusosat heijastelevat Jerusalemin monivaiheista historiaa. Herodes 
Suuri rakennutti 100-luvulla eKr. hasmonealaismuurin lähelle kolme tornia ja antoi niille nimet 
ystävänsä Hippicuksen, veljensä Phasaelin ja vaimonsa Mariamnen mukaan. Niillä oli suuri 
merkitys kaupungin ja kuninkaan palatsin puolustuksessa. Kun roomalaiset tuhosivat Jerusale- 
min vuonna 70, Titus käski jättää nämä kolme tornia pystyyn merkeiksi mahdistaan, jota 
tällaisetkaan vallitukset eivät kyenneet uhmaamaan. Kymmenes legioona piti päämajaansa 
täällä. Vuosisatojen myrskystä selviytyi vain Phasael-torni. 

Bysantin aikana Sitadelli menetti sotilaallisen merkityksensä. Siitä tuli pyhiinvaeltajien ja 
munkkien suojapaikka. Arabit valloittivat Jerusalemin vuonna 638. Omar liitti Phasael-tornin 
Daavidiin ja antoi sille nimen ”Daoud-profeetan mihrab”. Kun ristiretkeläiset saapuivat 1000- 
luvulla, he rakensivat varsinaisen Sitadellin viisine torneineen ja sen ympärille vallihaudan. 
Linnake oli varuskunnan tukikohta ja kaupungin väestön pakopaikka piirtyksen varalta. 
Rakennukset joutuivat 1200-luvulla mamelukkien käsiin ja osa niistä tuhoutui. Uudet hallitsijat 
rakensivat Phasael-tornin viereen kuusikulmaisen hallin. Turkkilaiset uudistivat 400-vuotisen 
valtakautensa aikana moskeijan ja rakensivat sen ylle kohoavan minareetin. 

Vuoden 1967 jälkeen Sitadelli on ollut kulttuurikeskuksena, johon kuuluu kaupungin museo, 
arkeologinen puutarha, Pyhän kaupungin videoesityspaikka sekä Jerusalemin pienoismalli. 
Alueelle tullaan majesteettisesta portista. Suleiman Suuri rakennutti sen vuonna 1531. Vallihau- 
dan yli turkkilaisajan esipihaan johtaa kapea silta. Vasemmalla näkyy vielä avoimen moskeijan 
jäännöksiä. Mihrabissa voi erottaa 1500-luvun kirjoitusta. Katse siirtyy leveään massiiviseen 
torniin. Sen kanta vastaa Phasael-tonia. 

Kivisiltaa pitkin saavutaan ristiretkeläislinnoituksen pääsisäänkäyntiin. Vartiotupien seiniä reu- 
nustavat kivipenkit. Sisällä linnassa on oikealla puolella 1300-luvun kuusikulmainen halli. 
Portaat johtavat koillistorniin. Sieltä avautuu loistava näkymä kaupunkiin. 

Arkeologisessa puutarhassa näkyy osa hasmonealaisten kaupungin muurista ja Herodeksen 
palatsin jäännöksiä. Keskellä pihaa komeilee mamelukkiaikainen kaari. 

Kuninkaiden haudat 


Viime vuosisadan puoliväliin saakka Nablus-kadun varrella sijaitsevaa mahtavaa hauta-aluetta 
pidettiin Juudan kuninkaiden nekropolina. Mutta vuonna 1863 ranskalainen arkeologi F. de 
Saulcy esitti muunlaisia todisteita: monumentaaliset haudat on rakennuttanut Adiabenen kunin- 
gatar Helena Mesopotamiasta Tigrisin alueelta. Jouduttuaan kosketuksiin juutalaisten kauppiait- 
ten kanssa kuninkaan leski kääntyi juutalaisuuteen. Vuonna 45 jKr. hän saapui lastensa kanssa 
pyhiinvaeltajana Jerusalemiin eikä enää milloinkaan lähtenyt Pyhästä kaupungista. Hän louhitti 
kallioon 555 m silloisesta pohjoisrajasta majesteettisen hautamuistomerkin itselleen ja pojalleen 
Izatesille. Aramealaiselta nimeltään kuningatar oli Saddan. Nykyisin hänen sarkofaginsa on 
Louvren museossa Pariisissa. 

Mahtavia 9 m leveitä kiviportaita pitkin saavutaan monumentin alueelle. Kiviseinän kourut 
johtavat sadeveden kahteen suureen säiliöön. Niitä on käytetty rituaalisiin puhdistuksiin. 
Esipiha on 28 m pitkä, 25 m leveä ja 8 m korkea. Sen länsipuolella on 12 m leveä halli, jota kaksi 
pylvästä tukee. Palkistossa näkyy vielä jäänteitä kukkaköynnöksistä ja tyylitellyistä hedelmistä. 
Vasemmalla on sisäänkäynti hautaan. Ovi on suljettu 80 cm korkealla kivellä, joka on paikalleen 
vieritettynä. Matalan oviaukon kautta tullaan 6 mX6 m kokoiseen eteiseen. Neljä ovea johtaa 
sivuhuoneisiin, joissa on onkalo- ja kaarihautoja. 


Kuninkaiden hautojen pohjapiirros: Esipiha (1), Päähuone (2), Sivuhuoneet (3). 

Fin Keremin Visitaatiokirkko 


Visitaation, Marian ja Elisabetin kohtaamisen, muistokirkko on Pyhän kaupungin länsirajalla. 
Se on yksi Jerusalemin kauneimmista paikoista. Viehättävä maisema, hiljaisuus, pinjojen ja 
maan raikas tuoksu kutsuvat mietiskelemään. Vanha kristillinen perimätieto sijoittaa pyhien 
naisten kohtaamisen paikalle, jonne 1300-luvulla on rakennettu ”Neitsyen kaivo”. Kapea polku 
johtaa kaivon ohi pyhäkköön. 

Alempi kirkko on peräisin bysanttilaisajalta. Ristiretkeläiset rakensivat sen päälle toisen. Latina- 
laisen kuningaskunnan tuhon jälkeen myös kirkko rappeutui. Vuonna 1500 raunioissa asui 
arabiperhe. 

Vuonna 1879 fransiskaanien onnistui saada haltuunsa koko alue. Arkeologien tutkimukset 
osoittivat 1930-luvulla, että kukkulalla on aikoinaan ollut asutusta. Vuonna 1939 alkoi italialai- 
nen arkkitehti Antonio Barluzzi rakentaa nykyistä kaksoiskirkkoa. Se tuli valmiiksi vuonna 1955. 
Julkisivun vaikuttava mosaiikki esittää Marian saapumista Ein Keremiin. Marian kiitosvirsi, 
Magnifikat, on kirjoitettu kirkon vastapäiseen muuriin 42 kielellä. 


Krypta vaalii Elisabetin talon muistoa. Asuinluola, jonka keskellä on kaivo, kertoo vierailijalle 
entisajan maalaistalosta. Oikealla näkyy suuri kivi, jonka taakse legenda kertoo Elisabetin 
vieneen vastasyntyneen poikansa Johanneksen turvaan Herodeksen verenhimoisilta sotilailta. 
Moderni fresko esittää julmaa lastenmurhaa. Toiset maalaukset kertovat Sakariaasta temppelissä 
sekä Marian ja Elisabetin kohtaamisesta. 

Portaat johtavat ulkopuolella yläkirkkoon. Kiitosvirren ilmapiiri valtaa vieraan. Itse lattiamo- 
saiikkikin yhtyy tähän ylistykseen: kukkia, lintuja, kaloja, kasveja ja eläimiä niin maalta kuin 
mereltäkin. Ristiretkeläiskirkon jäännöksiä on osana apsista. Alttaritauluun on kuvattu Maria, 
Jeesuksen äiti. Taivaan ja maan asukkaat ylistävät häntä Jumalan synnyttäjänä. 

Eteläseinän ensimmäinen fresko esittää Efeson vuoden 431 kirkolliskokousta, ja Marian julista- 
mista Jumalan äidiksi. Toisessa kuvassa Maria esiintyy kaikkien kansojen suojelusmadonnana ja 
kolmannessa Kaanan häitten sulhasen puolestapuhujana. Neljäs kuva kertoo Lepanton meritais- 
telusta vuodelta 1571, missä Maria esiintyy kristittyjen turvana. Viimeisessä esiintyy suuri 
fransiskaanioppinut Duns Scotus, joka puolusti Marian julistamista synnittömästi syntyneeksi. 

Herodeksen ajan Jerusalemin pienoismalli 


Holy Land West -hotellin alueella on Jerusalemin pienoismalli toisen temppelin ajalta. Se on 
rakennettu mittakaavassa 1:50 ja kattaa n. 1000 m”. Sen on lahjoittanut Hans Brochen, hotellin 
omistaja. Malli on laadittu professori M. Avi-Yonahin suunnitelmien ja arkeologisten löytöjen 
perusteella. Historiallisina lähteinä on käytetty mishnaa, toseftaa, talmudia, Flavius Josefusta ja 
Uutta testamenttia. Kaikki on rakennettu samoista aineksista kuin tuohon aikaan käytettiin: 
marmorista, kivestä, puusta, kuparista, raudasta. Uusien kaivausten perusteella pienoismallia 
korjataan jatkuvasti ajan tasalle. 

Pienoismalliin tutustuminen alkaa Psephinus-tornin kohdalta kolmannen muurin luoteiskul- 
masta. Flavius Josefuksen mukaan torni on ollut 35 m korkea. Sen huipulta näkyi kirkkaalla 
ilmalla Välimeri. Jerusalemin haavoittuvan pohjoispuolen turvaksi tarvittiin kolme mahtavaa 
muuria. Länsi-, etelä- ja itäpuolella riitti yksi muuri, koska syvät laaksot tarjosivat kaupungille 
luonnollisen suojan. 

Toisen ja kolmannen muurin välille jää uusikaupunki. Kaakkoisosassa sijaitsee kolme komeaa 
tornia, jotka Herodes Suuri rakennutti kuninkaallisen palatsinsa turvaksi. Suurin on Phasael, 
jonka korkeus on 45 m. Hippicus-tornin korkeus oli 40 m ja Mariamne-tornin 27,5 m. 
Oikealla Herodeksen palatsi liittyy satoja vieraita varten rakennettuihin kokoontumistiloihin, 
oleskeluhalleihin ja kylpylöihin. Ylellisiä rakennuksia ympäröivät eksoottiset puut, lammet, 
kanavat ja pronssiset vesikourut. 

Tällä alueella asuivat yläkaupungin rikkaat ylhäiset. Kaupunginosalle ovat tyypillisiä pylväskäy- 
tävät ja kauppahallit. Talot viittaavat kreikkalaiseen rakennustyyliin sisäpihoineen, puutarhoi- 
neen ja uima-altaineen. Siellä ovat myös hasmonealaisten suippotorninen kuninkaallinen palatsi 
sekä ylipappien Hannaan ja Kaifaan huvilat. Ei ole yllättävää, että Herodes rakennutti Rooman ' 
mallin mukaisen ”ulkoilmateatterin” juuri tänne. 

Muistomerkki osoittaa Daavidin haudan paikan Ehtoollissalin kohdalla. 

Alakaupungin talot ovat selvästi köyhempiä ja taajempaan ahdettuja. Tyropoioninlaakson kaksi 
siltaa, Wilsonin ja Robinsonin kaaret, yhdistävät temppelin ja yläkaupungin. Laaksossa on myös 
hevoskilparata, jonka Herodes rakensi roomalaisen sirkuksen tyyliin. 

Temppeli kohoaa Jerusalemin itäisellä kukkulalla. Etelässä se liittyy Daavidin kaupunkiin. Se 
kuului ajanlaskumme alussa alakaupungin asuma-alueeseen. Upeat parttilaistyyppiset palatsit 
rakennutti Adiabenen kuningatar Helena ensimmäisen kristillisen vuosisadan puolivälissä. Hip- 
podromilta johtaa pylväskatu Siiloan lammikolle. Sen lähistöllä muurissa on Essealaisportti, joka 
johtaa tämän lahkon asuma-alueelle Ehtoollissalin lähistöllä. 

Temppelin kaakkoiskulmalla muurin korkeus oli 64 m. Uusi testamentti kertoo siihen liittyvän 
Jeesuksen kiusauksen (Matt. 4:5—7). Eteläpuolelta johtaa leveä porrastettu tie ”myyräporttien” 
kautta temppeliin. Aivan sen edustalla on profeetta Huldan hauta. 

Idästä oli ainoa kulku pyhäkköön Susa-portin kautta. Siitä pääsi pakanoiden esipihalle. Aitaan 
oli kirjoitettu latinaksi ja kreikaksi varoitus, jossa ei-juutalaisia kiellettiin kuolemanrangaistuk- 
sen uhalla tulemasta edemmäksi. Vasemmalla on Herodeksen kuninkaallinen basilika. 
”Kauniista portista” tultiin naisten esipihaan. Sen neljässä huoneessa säilytettiin temppelipalve- 
luksessa tarvittavia puita ja öljyä. 

Nikanor oli rikas aleksandrialainen juutalainen, joka lahjoitti nimeään kantavan portin. Tästä 
päästiin israelilaisten esipihaan. Taustalla on pappien esipiha ja suuri kivinen uhrialttari. Sen 
vieressä on Kaikkeinpyhin, joka on kokonaan rakennettu marmorista. Flavius Josefus kertoo, 
että se ”loisti kuin lumihuippuinen vuori auringonpaisteessa”. 

Temppelialueen luoteiskulmassa sijaitsi Antonian linna. Sen tornit hallitsivat koko ympäristöä. 
Uudenkaupungin itäosassa on Betesdan lammikko tunnusomaisine pylväskäytävineen. Sen 
vieressä lammastori ja kuningas Aleksanteri Jannaioksen (103—76 eKr.) muistomerkki. Tässä 
kolmas muuri jälleen ympäröi uuttakaupunkia Psephinus-torniin saakka, joka olikin kierroksen 
alkupiste. 


Ristin luostari 


Kuin suljettu puutarha kätkeytyy Ristin luostari laaksoon nykyaikaisen Rehavian kaupunginosan 
ja Israelin museon välille. Luostarissa on 301 huonetta. Vuosikausia kestäneiden korjaustöiden 
jälkeen se on taas avoinna vierailijoille. Sen massiiviset ikkunattomat muurit luovat vaikutelman 
keskiaikaisesta linnoituksesta. 

Luostarin perusti 400-luvulla Gruusian kuningas Tatianos. Persialaiset tuhosivat sen vuonna 614, 
mutta keisari Justinianus rakennutti sen uudelleen. Nykyisessä muodossaan se on peräisin 1000- 
luvulta. Vuonna 1643 munkki Nikiforus korjautti luostarin perinpohjin. Tästä muistuttaa kirkon 
sisäänkäynnin päälle tehty kirjoitus. 

Luostarin nimi juontaa vanhasta legendasta: Loot istutti Sodomasta paettuaan tänne puun, josta 
versoi setri, pinja ja sypressi. Sitä käytettiin Salomon temppelin rakentamiseen. Myös Jeesuksen 
risti oli peräisin tästä puusta. 

Rakennuksen korkeitten muurien takana on kivetty piha, jota ympäröivät kaarikäytävät, portai- 
kot, terassit ja vanhat sypressit. Sinne avautuu luostarin vanha ruokala, jossa on pitkät rivit 
kivisiä pöytiä. Siellä ruokailivat paitsi munkit myös lukuisat pyhiinvaeltajat vuosisatojen varrella. 
Jokaisen ruokailijan kohdalla on kivipenkissä pieni syvennys. 

Pienessä museossa on vuosisatoja vanhoja ikoneja sekä gruusialaisia, kreikkalaisia, armenialaisia 
ja arabialaisia kirjoja, mutta ei juuri taideaarteita; silti luostari itse on kallisarvoinen aarre. 
Kupolirakennuksen keskilaivassa on tallella osia 400- ja 500-luvulta peräisin olevista mosaii- 
keista. Seinien keskiaikaiset freskot kertovat paikan historiaa. Kuorin kuvat esittävät pyhimyksiä 
ja Gruusian kuninkaita. Näistä kuuluisin on legendaarinen hahmo Shat 'a Rust'aveli 1300- 
luvulta: runoilija, lähettiläs, mahtavan kuningatar Tamaran rakastettu. 

Alttarin takana hopeinen tähti osoittaa, missä ”ristipuu” on kasvanut. 

Armenialaisten Pyhän Jaakobin katedraali 


Keskellä armenialaiskorttelia on pääosin 1100-luvulta peräisin oleva Jaakobin kirkko, vks 
kaupungin kauneimmista kirkoista. Tämä kolmilaivainen kupolirakennus on omistettu pyhä!ie 
Jaakob nuoremmalle, Jerusalemin ensimmäiselle piispalle. joka kärsi marttyyrikuoleman vuonna 
44 jKr. Herodes Agrippa I:n aikana. Ikonostaasin edustalla on ”Pyhän Jaakobin istuin”, jonka jo 
300-luvun pyhiinvaeltaja mainitsee kertomuksessaan. Hautakirkkona pidetään pientä Jaakobin 
kappelia katedraalin pohjoisseinustalla: sen samoin kuin egyptiläisen Menas-marttyyrin kappeli 
on peräisin 400-luvulta. Näihin kappeleihin pääsee vain erityisluvalla, koska niissä säilytetään 
erittäin arvokkaita armenialaisia käsikirjoituksia ja evankeliumeja. Eteläseinustan Edjmiacin- 
kappeli oli 1700-luvulle asti pääsisäänkäynnin eteishalli, mutta tällöin sen kaariholvit muurattiin 
umpeen ja se sai seinilleen loisteliaat kaakelit. Kirkko muistuttaa monin tavoin armenialaisten 
historiasta. Gregorius Illuminator käännytti heidät kristinuskoon jo vuonna 286, siis ennen kuin 
Konstantinus Suuri julisti sen Rooman valtakunnan viralliseksi uskonnoksi. 

Kristittyjen armenialaisten läheisestä suhteesta Jerusalemiin kertovat myös Polyeuctuksen kap- 
pelin upeat mosaiikit (ks. värikuva). Niihin on kirjoitettu: ”Kaikkien armenialaisten muistoksi ja 
sielun pelastukseksi; yksin Jumala tuntee heidän nimensä.” Mosaiikki, joka löydettiin vasta 
vuonna 1894, peitti hautakammiota. Kenties siellä oli niiden armenialaisten sotilaitten luita, jotka 
olivat kaatuneet taistellessaan persialaisia vastaan: nämä olivat tuhonneet myös vanhan Jaakobin 
kirkon. 


Pyhän Jaakobin katedraali 

Pyhän Kyrilloksen alttari 

Pyhän Stefanuksen alttari 

Pyhän Gregoriuksen alttari 

Pääalttari 

Pyhän Jaakob nuoremman hautakappeli 
Kolmen kiven alttari 

Pyhän Gregorius Illuminatorin alttari 
Pyhän Jaakobin istuin 

Hadassa-klinikka 


Kirjat Hadassassa, Johannes Kastajan syntymäkylän Ein Keremin lähistöllä, on Heprealaisen 
yliopiston Hadassa-klinikka. Sairaalan synagogan rakensi vuonna 1962 amerikkalainen arkkitehti 
Joseph Neufeld. Sen maailmankuulu lasimaalaus on Marc Chagallin käsialaa ja kuvaa Israelin 12 
sukukuntaa. Suorakulmaisen huoneen pohjoisseinällä ovat Naftalin, Joosefin ja Benjaminin 
ikkunat, itäseinällä Ruubenin, Simeonin ja Leevin, eteläseinällä Juudan, Sebulonin ja Isaskarin, 
länsiseinällä Daanin, Gaadin ja Asserin ikkunat (ks. värikuva). Chagall lahjoitti sairaalalle nämä 
kaksitoista lasimaalausta, joita hän itse nimitti ”synagogan kruunuksi”. Maalaukset seuraavat 
suorastaan kirjaimellisesti 1. Mooseksenkirjan 49. luvussa olevaa Jaakobin siunausta. 


Museot 


Israel-museon rakentamiseen ryhdyttiin välittömästi itsenäisyyssodan jälkeen, ja se avattiin 
vuonna 1965. Se käsittää neljä osaa: juutalaisuus ja taide Belzalel-taidemuseossa, arkeologia 
Samuel Bronfman -museossa, nykyaikaisten kuvanveistäjien töitä Billy Rose -taidepuutarhassa 
ja viimein Kirjan pyhäkkö, jonka valkoinen katto kuvaa sellaisen ruukun kantta, joissa kuuluisat 
”Kuolleenmeren kääröt” löydettiin Oumranin luolista. Niiden kopiot, mm. Jesajan kirja, ovat 
museossa esillä (ks. värikuva). Israel-museon yhteydessä on Rockefellerin museo, jossa myös on 
runsaasti arkeologisia löytöjä. 

Tyylikkäässä Talbychin esikaupungissa sijaitsee professori Leo Mayerin rakentama Islamilainen 
museo, jossa on runsaasti islamilaista taidetta sekä kokoelma kaikenlaisia harvinaisia kelloja. 


222, 


Martin Fuchs — Volker Göhrum 


SINULLE ELÄMÄKSI 


Matka Siinaille, Mooseksen vuorelle ja Py- 
hän Katariinan luostariin virittää kävijässä 
halun päästä yhä syvemmälle uskon alku- 
lähteille. 

Mutta miten löytyy tie, kun jäljet ovat 
peittyneet? Vartioivatko pyhät paikat omi- 
naan niitä kokemuksia, joita Israelin kan- 
salla oli Jumalastaan? Vai avautuvatko ne 
kertomaan niistä muillekin? 

Etsijän on uskaltauduttava erämaataipa- 
leelle. Siellä hän joutuu kokemaan riittä- 
mättömyytensä, mutta voi kokea myös ai- 
van uudenlaisen vapauden. Pelko ja ahdis- 
tus voivat elämän ja kuoleman rajalla 
muuttua ihmeelliseksi luottamukseksi Ju- 
malaan ja hänen apuunsa. 

Tuon tien ovat uskon isät joutuneet kulke- 
maan yhä uudestaan. 

Tämän kirjan kuvat ja tekstit kertovat hei- 
dän tiensä askelista. 


Suomennos Anna-Maija Raittilan 

MATKALLA KOTIIN 


Kirjan kuvat ja tekstit kertovat Israelin 
nykyhistoriasta ja Israelin ja arabien väli- 
sestä jännityksestä. Raamatun viisaus su- 
keltaa yhä uudestaan mukaan keskustelui- 
hin, jotka tempaavat mukaansa myös kir- 
jan lukijan. Niissä on puhe kotimaasta, 
jollaista me kaikki omilla tahoillamme ra- 
kennamme. 

Joka taholla tunnetaan myös pelko koti- 
maan menettämisestä. Mutta katseemme 
suunta muuttuu, jos Jumala saa lahjoittaa 
meille vapauden. Silloin rajat häviävät, 
rintamat murtuvat itsestään. Meissä kasvaa 
rohkeus tehdä yhdessä työtä Jumalan lu- 
pauksen hyväksi, joka koskee jokaista 
muukalaistakin: ”Tahdon antaa sinulle ko- 
timaan.” 


Suomennos Anna-Maija Raittilan 


48 nelivärivalokuvaa 
96 sivua 


tn 48STSTT 


J) 0 


a eaa 
hi n a 5 


hä ri m i 
Lä 


v 
hu 
PRA 


«J 


Jerusalemin monituhatvuotinen historia on traaginen ja kiehtova. 
Se on pyhä ja paha kaupunki, sotien ja uskontojen kyllästämä, ylistetty ja alistettu. 

Kolmen uskonnon keskeiset tapahtumat liittyvät Jerusalemiin. Juutalaisille se on suurten muistojen, temppelin ja itkumuurin pyhä 
kaupunki, luvatun maan sydän. Lukemattomille kristityille se on Jeesuksen kuoleman ja ylösnousemuksen kaupunkina 
pyhiinvaelluksen kohde. Kalliomoskeijan ja profeetta Muhammedin 
taivasmatkan kaupunkina Jerusalem on myös yksi islamin pyhistä paikoista. 

Bysantin keisarit ja ristiretkeläiset, arabit ja turkkilaiset, kristilliset kirkkokunnat ja luostarit, rakkaus ja viha, kaikki ne ovat 
painaneet leimansa Jerusalemin historiaan ja kasvoihin. 

Tämä kirja vie lukijansa kuvin ja sanoin pyhän kaupungin puoleensa vetävään ja värikkääseen historiaan ja nykypäivään. 


”Toivottakaa rauhaa Jerusalemille, menestykööt ne, jotka sinua rakastavat.” Ps. 137: 5, 6 
Luokka 48.12 ISBN 951-617-859-6 


